ഡെലിവറി സാധനങ്ങള് വെക്കേണ്ടത് ഉപഭോക്താവിന്റെ റൂമിന്റെ പുറത്ത് | Metro Journal Online\nദോഹ: ഹോം ഡെലിവറി ചെയ്യുന്നതിന് മുന്‍കരുതല് നടപടിക്രമങ്ങള് പുറപ്പെടുവിച്ച് ആരോഗ്യ മന്ത്രാലയം. ഡെലിവറി ചെയ്യുന്നയാള് സാധനം ഉപഭോക്താവിന്റെ മുറിയുടെ പുറത്ത് വെക്കുകയാണ് വേണ്ടത്. ഉപഭോക്താവും ഡെലിവറി ബോയും തമ്മില് ചുരുങ്ങിയത് രണ്ടു മീറ്റര് അകലം വേണം.\nഒറ്റത്തവണ മാത്രം ഉപയോഗിക്കാവുന്ന ഗ്ലൗസ് ആണ് ധരിക്കേണ്ടത്. സാധനം എടുത്ത് ഡെലിവറി ചെയ്തയുടനെ ഗ്ലൗസ് ഊരി സുരക്ഷിതമായി ഒഴിവാക്കണം. ആപ്പ് ഉപയോഗിച്ച് ഓണ്‍ലൈന് ആയി പണമടയ്ക്കുക. കാഷ് കൈമാറ്റം ചെയ്യേണ്ടി വന്നാല് കൃത്യം പണം നല്‍കാന് ശ്രദ്ധിക്കുക. ഉടനെ കൈ കഴുകുക.\nകൈകാര്യം ചെയ്യുന്നതിന് മുമ്പ് പാക്കുകള് തുടയ്ക്കുകയും അണുവിമുക്തമാക്കുകയും ചെയ്യുക. പാക്കറ്റുകള് കൊടുത്തതിന് ശേഷം കൈകളും പെട്ടികളും ബാഗുകളും പാക്ക് സാമഗ്രികളും സുരക്ഷിതമായി സോപ്പും വെള്ളവും ഉപയോഗിച്ച് കഴുകുക.\n← രാജ്യത്ത് കൊവിഡ് ബാധിതരുടെ എണ്ണം റെക്കോർഡ് വേഗത്തിൽ കുതിക്കുന്നു\nഖത്തറില് ഫോര്‍ച്യൂണര്, ഇന്നോവ, കാംറി മോഡലുകള് തിരിച്ചുവിളിച്ചു →\nGallery image with caption: ഖത്തറില് ഫോര്‍ച്യൂണര്, ഇന്നോവ, കാംറി മോഡലുകള് തിരിച്ചുവിളിച്ചു 11th April 2020


'വിഡ്ഢിത്തം വിളമ്പല്ലേ, ആഴ്ചയില് 25000 ടണ് ഉള്ളി വാങ്ങാതെ വില താഴ്ത്തുന്ന വിദ്യ അനുഭവത്തില് നിന്നും പഠിച്ചോളൂ'; വിമര്‍ശനങ്ങള്‍ക്ക് മറുപടിയുമായി ധനമന്ത്രി | DoolNews\n'വിഡ്ഢിത്തം വിളമ്പല്ലേ, ആഴ്ചയില് 25000 ടണ് ഉള്ളി വാങ്ങാതെ വില താഴ്ത്തുന്ന വിദ്യ അനുഭവത്തില് നിന്നും പഠിച്ചോളൂ'; വിമര്‍ശനങ്ങള്‍ക്ക് മറുപടിയുമായി ധനമന്ത്രി\nSaturday, 24th October 2020, 10:24 am\nതിരുവനന്തപുരം: കേരളത്തിലെ മുഴുവന് ആളുകള്‍ക്കും സവാള വാങ്ങിക്കൊടുത്താലേ വില താഴുകയുള്ളൂ എന്ന് പറയുന്നത് വിഡ്ഢിത്തമാണെന്ന് ധനമന്ത്രി തോമസ് ഐസക്ക്. ഉള്ളി വില കുതിച്ചുയരുന്നതിനിടെ 75 ടണ് ഉള്ളി ഹോര്‍ട്ടിക്കോര്‍പ് വഴി 45 രൂപ നിരക്കില് വിതരണം ചെയ്യുമെന്ന സര്‍ക്കാര് വാഗ്ദാനത്തിനെതിരെ ഉയരുന്ന വിമര്‍ശനങ്ങള്‍ക്ക് മറുപടിയുമായാണ് മന്ത്രി രംഗത്തെത്തിയത്.\nകേരളത്തില് ആഴ്ചയില് 25000 ടണ് ഉള്ളി വേണ്ടി വരുമെന്ന തരത്തില് ചര്‍ച്ചകള്‍ക്ക് തുടക്കമിട്ടത് വി. ടി ബല്‍റാം എം.എല്.എയാണ്. ഇതിന് പിന്നാലെ നിരവധി പേര് ഇതിന് വിമര്‍ശനവുമായി രംഗത്തെത്തിയത്.\n75 ടണ്ണേ വാങ്ങുന്നുള്ളൂവെങ്കിലും അത് സപ്ലൈ കര്‍വിനെ വലത്തോട്ടു നീക്കുമെന്നും വില കുറയുമെന്നും തോമസ് ഐസക്ക് പറഞ്ഞു. 75 ടണ് ഇറക്കുന്നത് കൊണ്ട് ഇറക്കുമതി നിര്‍ത്തില്ല. ആഴ്ചതോറും 25000 ടണ് വാങ്ങാതെ വില താഴ്ത്തുന്ന വിദ്യ അനുഭവത്തില് നിന്നും പഠിച്ചോളൂ എന്നും അദ്ദേഹം കൂട്ടിച്ചേര്‍ത്തു.\nസത്യവാങ്മൂലത്തില് വാര്‍ഷിക വരുമാനം രണ്ട് ലക്ഷം മാത്രം; കെ.എം. ഷാജിയുടെ സ്വത്തുവിവരങ്ങളിലും പൊരുത്തക്കേടുകള്\nകേരളത്തില് പിന്തുണയ്ക്കുന്നുവെന്നതിനര്‍ത്ഥം കോണ്‍ഗ്രസിനെ രാജ്യം മുഴുവന് സ്വീകരിക്കുന്നു എന്നല്ല – എസ്.ക്യു.ആര് ഇല്യാസ് | Interview\nവീട് പൊളിക്കുമെന്നത് തമാശമാത്രമായി കാണുന്നു; ഒരു ചട്ടവും ലംഘിച്ചിട്ടില്ലെന്നും കെ.എം ഷാജി\n’75 ടണ് സവാള എന്നു പറഞ്ഞാല് അത് 75000 കിലോഗ്രാം മാത്രമാണ്. അതായത് ഒരു പഞ്ചായത്തിന് ശരാശരി 75 കിലോ. ഒരു വാര്‍ഡിന് ചുരുങ്ങിയത് ഒരു ടണ് സവാള ആവശ്യമായി വരുമത്രേ. എന്നുവച്ചാല് ഒരാഴ്ചത്തേയ്ക്ക് 25000 ടണ്. അവിടെയാണ് വെറും 75 ടണ്ണുമായി ഒരു സംസ്ഥാന സര്‍ക്കാര് വിലക്കയറ്റം പിടിച്ചു നിര്‍ത്താന് വരുന്നത്. അതായത് മാര്‍ക്കറ്റ് ഡിമാന്റിന്റെ വെറും 0.3 ശതമാനം. ബാക്കി 99.7 ശതമാനം കരിഞ്ചന്തക്കാരുടെ കൈയ്യില്. ഇങ്ങനെ പോകുന്നു സാമ്പത്തിക ശാസ്ത്ര വിശകലനം.\nബി. എയ്ക്ക് പഠിക്കുന്ന ഒരു സാമ്പത്തികശാസ്ത്ര വിദ്യാര്‍ത്ഥിയോട് ചോദിച്ചാല് മേല്‍പ്പറഞ്ഞതിന്റെ വിഡ്ഢിത്തം അവര് വിശദീകരിച്ചുതരും. ഡിമാന്റ് രേഖയും സപ്ലൈ രേഖയും മുട്ടുന്നിടത്താണ് വില വീഴുക. മാര്‍ജിനല് ഡിമാന്റും മാര്‍ജിനല് സപ്ലൈയുമാണ് വില നിശ്ചയിക്കുക. അല്ലാതെ മൊത്തം സപ്ലൈയും മൊത്തം ഡിമാന്റും അല്ല. 75 ടണ്ണേ വാങ്ങുന്നുള്ളൂവെങ്കിലും അത് സപ്ലൈ കര്‍വിനെ വലത്തോട്ടു നീക്കും. വില കുറയും. പക്ഷെ, ഇനിയും ഇറക്കുമതി ചെയ്യേണ്ടിവരും. ആര് പറഞ്ഞു ഒരു പ്രാവശ്യം 75 ടണ് ഇറക്കുമതി ചെയ്യുന്നതുകൊണ്ട് സവാള വാങ്ങല് നിര്‍ത്തുമെന്ന്?,’ മന്ത്രി ഫേസ്ബുക്കിലെഴുതി.\nഫാഷന് ഗോള്‍ഡ്; 89 കേസുകളും ക്രൈംബ്രാഞ്ച് ഏറ്റെടുത്തു\nഇന്ത്യയില് വിലക്കയറ്റം രൂക്ഷമാണ്. എന്നിട്ടും പ്രതിപക്ഷത്തിന് വിലക്കയറ്റത്തെക്കുറിച്ച് ഒരു അടിയന്തര പ്രമേയം കഴിഞ്ഞ അഞ്ചു വര്‍ഷത്തിനിടക്ക് അവതരിപ്പിക്കാന് കഴിയാതിരുന്നത് ഭക്ഷ്യ-സിവില് സപ്ലൈസ് വകുപ്പിന്റെ കാര്യക്ഷമമായ കമ്പോള ഇടപെടലുകൊണ്ടാണെന്നും അദ്ദേഹം പറഞ്ഞു.\nകമ്പോള ഇടപെടല് എന്നു പറഞ്ഞാല് നാട്ടില് ആവശ്യമുള്ള മുഴുവന് ഭക്ഷ്യസാധനങ്ങളും സര്‍ക്കാര് നേരിട്ടു വാങ്ങി നല്‍കല് അല്ല. വില താഴ്ത്താന് മാര്‍ജിനിലുള്ള ഇടപെടലാണെന്നും മന്ത്രി കൂട്ടിച്ചേര്‍ത്തു.\nനാഫെഡില് നിന്ന് കുറഞ്ഞ വിലയ്ക്ക് സവാള സംഭരിച്ച്, ഹോര്‍ട്ടികോര്‍പ്പ് ഔട്ട് ലെറ്റുകള് വഴി വില്‍ക്കാനുള്ള ആശയമാണ് സര്‍ക്കാര് മുന്നോട്ട് വെച്ചത്. ആദ്യ ഘട്ടമായി 25 ടണ് സവോള തിരുവനന്തപുരത്തെത്തിക്കുകയും ചെയ്തിരുന്നു. ഇതിന് വിമര്‍ശനവുമായാണ് എം.എല്.എ വിടി ബല്‍റാം രംഗത്തെത്തിയത്.\n‘സംസ്ഥാനത്തുടനീളം അനുഭവപ്പെടുന്ന വിലക്കയറ്റം പിടിച്ചു നിര്‍ത്താന് സര്‍ക്കാര് കൊണ്ടുവരുന്ന 75 ടണ് ഉള്ളി എന്നു പറഞ്ഞാല് അത് വെറും 75,000 കിലോ മാത്രമാണ്. അതായത് ആയിരത്തോളം പഞ്ചായത്തുള്ള കേരളത്തില് ഒരു പഞ്ചായത്തിലേക്ക് ശരാശരി 75 കിലോ ഉള്ളി! 25,000 ഓളം വാര്‍ഡുകളുള്ളതില് ഒരു വാര്‍ഡിലേക്ക് ശരാശരി3കിലോ ഉള്ളി.\nഒരു വാര്‍ഡിലുള്ളത് ഏതാണ്ട് 1500-2000 ജനസംഖ്യയാണ്. 500-600 വീടുകള് മിനിമം ഉണ്ടാവും. ചെറിയ ഒരു കുടുംബത്തിലേക്ക് ഒരു കിലോ ഉള്ളി വാങ്ങിയാല് നാലോ അഞ്ചോ ദിവസത്തേക്ക്, പരമാവധി ഒരാഴ്ചത്തേക്ക് ഉണ്ടാകും. ഹോട്ടലുകളുടേയും മറ്റും ആവശ്യം വേറെ. അതായത് ഒരു ആഴ്ചയിലേക്ക് ഒരു ഗ്രാമ പഞ്ചായത്ത് വാര്‍ഡിന് തന്നെ ഏതാണ്ട് ഒരു ടണ് ഉള്ളി ആവശ്യമായി വരും. കേരളത്തിന് മൊത്തമായി എടുത്താല് ഒരാഴ്ചക്ക് ഏതാണ്ട് 25,000 ടണ് വേണം. അവിടെയാണ് വെറും 75 ടണ്ണുമായി ഒരു സംസ്ഥാന സര്‍ക്കാര് വിലക്കയറ്റം പിടിച്ചു നിര്‍ത്താന് വരുന്നത്! അതായത് മാര്‍ക്കറ്റ് ഡിമാന്‍ഡിന്റെ വെറും 0.3%. ബാക്കി 99.7% വും കരിഞ്ചന്തക്കാരുടെ കയ്യില്,’ എന്നായിരുന്നു വിടി ബല്‍റാം പറഞ്ഞത്.\nContent Highlight: Thomas Issac replied to VT Balram and others on Onion price hike and controlling in Kerala


ലോക ജൂനിയര് ബാഡ്മിന്റണ് ചാമ്പ്യന്‍ഷിപ്പ് സിറിള് വര്‍മ്മക്ക് വെള്ളി :: Janmabhumi Daily\nMonday 16 November 2015 9:10 pm IST\nലിമ: ബാഡ്മിന്റണ് ലോക ജൂനിയര് ചാമ്പ്യന്‍ഷിപ്പില് ഇന്ത്യയുടെ സിറിള് വര്‍മ്മക്ക് വെള്ളി. ഫൈനലില് ചൈനീസ് തായ്‌പേയിയുടെ ചിയ ഹുംഗ് ലുവിനോട് വാശിയേറിയ പോരാട്ടത്തിനൊടുവില് കീഴടങ്ങിയാണ് സിറിള് വെള്ളി നേടിയത്. 50 മിനിറ്റ് നീണ്ടുനിന്ന പോരാട്ടത്തില് 21-17, 10-21 7-21 എന്ന സ്‌കോറിനായിരുന്നു ചിയ ഹുംഗ് വിജയിച്ചത്. ആദ്യ ഗെയിം നേടിയശേഷമാണ് സിറിള് പരാജയം ഏറ്റുവാങ്ങിയത്. ഗോപിചന്ദ് അക്കാദമിയിലാണ് സിറിള് വര്‍മ്മ പരിശീലനം നടത്തുന്നത്. ലോക ജൂനിയര് ബാഡ്മിന്റണ് ചാമ്പ്യന്‍ഷിപ്പില് മെഡല് നേടുന്ന ആറാമത്തെ ഇന്ത്യന് താരമാണ് സിറിള് വര്‍മ്മ. സൈന നെഹ്‌വാള്. പി.വി. സിന്ധു, ഗുരുസായിദത്ത്, പ്രണോയ്, സമീര് വര്‍മ്മ എന്നിവരാണ് മുന്‍പ് മെഡല് നേടിയ മറ്റുള്ളവര്. റാങ്കിങില് തന്നേക്കാള് മുന്നിലുള്ളവരെ പരാജയപ്പെടുത്തിയായിരുന്നു സിറിള് ഫൈനലിലേക്ക് കുതിച്ചത്. ഫൈനലില് ആദ്യ ഗെയിം നേടി മറ്റൊരു അട്ടിമറി നേടുമെന്ന് തോന്നിച്ചെങ്കിലും ആറാം സീഡ് ചിയ ചുംഗിന്റെ പോരാട്ട മികവിന് മുന്നില് ഇന്ത്യന് താരത്തിന് അടിതെറ്റുകയായിരുന്നു. കഴിഞ്ഞ ജൂണില് ബാങ്കോക്കില് നടന്ന ഏഷ്യന് ജൂനിയര് ബാഡ്മിന്റണ് ചാമ്പ്യന്‍ഷിപ്പിലും സിറിള് പരാജയപ്പെട്ടിരുന്നു.\nലോക ബാഡ്മിന്റണ് ചാമ്പ്യന്‍ഷിപ്പില് സൈനയ്ക്ക് വെള്ളി\nഏഷ്യന് ജൂനിയര് ജൂഡോ ചാമ്പ്യന്‍ഷിപ്പ്; ഇന്ത്യയ്ക്ക് വെള്ളി, നാല് വെങ്കലം


നെയ്യാറ്റിൻകര ആത്മഹത്യ: ഭർത്താവും അമ്മയും കസ്‌റ്റഡിയിൽ | Kerala News Today\nബാങ്ക് ജപ്‌തിയെ തുടർന്ന് നെയ്യാറ്റിൻകരയിൽ അമ്മയും മകളും ആത്മഹത്യ ചെയ്‌ത സംഭവത്തിൽ വൻ വഴിത്തിരിവ്. സംഭവത്തിൽ ഗൃഹനാഥനായ ചന്ദ്രനും ഇയാളുടെ അമ്മയ്‌ക്കും മറ്റുചില ബന്ധുക്കൾക്കും പങ്കുണ്ടെന്നാണ് പുതിയ വിവരം. ഇതുസംബന്ധിച്ച് മരണപ്പെട്ട ലേഖയുടെ ആത്മഹത്യക്കുറിപ്പ് അൽപസമയം മുമ്പ് പൊലീസ് കണ്ടെടുക്കുകയുണ്ടായി. ഇതിൽ തന്റെയും മകളുടെയും മരണത്തിന് കാരണം ഭർത്താവ് ചന്ദ്രനും അമ്മയുമാണെന്ന് ലേഖ പറയുന്നുണ്ട്. ആത്മഹത്യ ചെയ്‌ത മുറിയിലെ ചുമരിൽ നിന്നാണ് പൊലീസ് കുറിപ്പ് കണ്ടെത്തിയത്.\nതന്റെയും മകളുടെയും മരണത്തിനു കാരണം കൃഷ്‌ണമ്മ, ശാന്ത, കാശി, ചന്ദ്രൻ എന്നിവരാണെന്നാണ് ലേഖയുടെ കുറിപ്പിലുള്ളത്. ഇതിൽ ചന്ദ്രൻ ഭർത്താവും കൃഷ്‌ണമ്മ ഭർത്തൃമാതാവുമാണ്. ജപ്‌തി നടപടികൾ ഒഴിവാക്കുന്നതിനായി ചന്ദ്രൻ ഒന്നും ചെയ്‌തില്ലെന്നും, വസ്‌തു വിൽക്കാൻ കൃഷ്‌ണമ്മ അനുവദിച്ചില്ലെന്നും പറയുന്നു. ശാന്ത, കാശി എന്നിവർ കൃഷ്‌ണമ്മയുടെ സഹോദരിയും ഭർത്താവുമാണ്. പുരയിടത്തിൽ ദൈവങ്ങൾ കുടിയിരിക്കുന്നുണ്ട്. ജപ്‌തിയൊക്കെ ദൈവങ്ങൾ നോക്കിക്കൊള്ളുമെന്നും കൃഷ്‌ണമ്മ പറഞ്ഞിരുന്നെന്ന് കുറിപ്പിലുണ്ട്. കല്യാണം കഴിഞ്ഞനാൾ മുതൽ തന്നെ ചന്ദ്രൻ തന്നെ പീഡിപ്പിക്കുകയായിരുന്നെന്നും ഒരു സ്വസ്ഥതയും തന്നിരുന്നില്ലെന്നും ലേഖയുടെ കുറിപ്പിലുണ്ട്.\nഅതേസമയം, വീട്ടിൽ മന്ത്രവാദം നടന്നിരുന്നതായി നാട്ടുകാർ പറയുന്നുണ്ട്. സംഭവത്തിന്റെ അടിസ്ഥാനത്തിൽ ചന്ദ്രൻ, കൃഷ്‌ണമ്മ, ശാന്ത, കാശി എന്നിവരെ പൊലീസ് കസ്‌റ്റഡിയിലെടുത്തിട്ടുണ്ട്. ഇവരുടെ അറസ്‌റ്റ് ഉടൻ രേഖപ്പെടുത്തുമെന്നാണ് സൂചന.\nഇന്നലെ ഉച്ചയോടെയാണ് നെയ്യാറ്റിൻകര മാരായമുട്ടം മലയിക്കട വൈഷ്ണവി ഭവനിൽ ചന്ദ്രൻ രുദ്രന്റെ ഭാര്യ ലേഖ (41), മകൾ വൈഷ്ണവി (19) എന്നിവർ വീട്ടിൽ മണ്ണെണ്ണ ഒഴിച്ച് തീ കൊളുത്തി മരിച്ചത്. അഞ്ച് ലക്ഷം രൂപ ഭവനവായ്പയെടുത്ത് എട്ട് ലക്ഷം തിരിച്ചടച്ചിട്ടും 6.8 ലക്ഷം കൂടി അടയ്ക്കണമെന്ന ബാങ്കുകാരുടെ നിരന്തര സമ്മർദ്ദവും ജപ്തി നോട്ടീസും താങ്ങാനാവാതെയാണ് ഇരുവരും ആത്മഹത്യ ചെയ്തതെന്നായിരുന്നു ആദ്യം പുറത്തുവന്ന വിവരം.


കിലുക്കാംപെട്ടിയുടെ സമ്പാദ്യപ്പെട്ടി: പ്രകൃതിയും അമ്മയും സ്നേഹവും... (അനുബന്ധം)\nPosted by ഉഷശ്രീ (കിലുക്കാംപെട്ടി) at 9:14 PM\nപാര്‍ത്ഥന് December 31, 2009 at 10:46 PM\nകുട്ടികൾക്ക് കാണിച്ചുകൊടുക്കേണ്ട ചിത്രം.\nകാക്കയും കാറ്റും രണ്ടു വഴി ഉണ്ടെങ്കിലേ അകത്തു കടക്കുകയുള്ളൂ എന്ന് പണ്ടുള്ളവർ പറഞ്ഞിരുന്നു. കാക്കയെ മനസ്സിലാക്കിയിട്ടുതന്നെയാണ് അത്ര ഉറപ്പിച്ചു പറയുന്നത്.\nUmesh Pilicode January 1, 2010 at 9:24 AM\nGopakumar V S (ഗോപന് ) January 2, 2010 at 12:01 AM\nഹരിയണ്ണന്@Hariyannan January 2, 2010 at 12:22 PM\nഈ പുത്തന് വിദ്യ നന്നായിട്ടുണ്ട്...\nkandu kakkayude budhisamarthyam.ellavareyum njan vilichu kaanichu.\nGini January 17, 2010 at 3:37 PM\nഉഷച്ചേച്ചി, നല്ല വിവരണം. താങ്ക്സ്.\nതാഴെ ഫ്ലാഷില് ചെയ്ത ന്യൂ ഇയര് വര്‍ക്ക് നന്നായിട്ടുണ്ട്.\nബഷീർ January 26, 2010 at 12:32 PM\nകൊള്ളാം കാക്ക പുരാണം..കാക്കയെ ദേശീയ പക്ഷിയാക്കണമായിരുന്നു :)


മാർക്സിസ്റ്റ് പാർട്ടിയുടെ ഗുണ്ടകളും ആശ്രിത വത്സലരുമാണ് പൊലീസിലുള്ളത്: ആനി രാജയ്ക്കെതിരെ കെ സുരേന്ദ്രൻ - Newscom - Malayalam News\n-84 min. ago-കോലി മടങ്ങിയെത്തും; ഇന്ത്യ ന്യൂസിലാന്‍റ് രണ്ടാം ടെസ്റ്റ് ഇന്ന്\nമാർക്സിസ്റ്റ് പാർട്ടിയുടെ ഗുണ്ടകളും ആശ്രിത വത്സലരുമാണ് പൊലീസിലുള്ളത്: ആനി രാജയ്ക്കെതിരെ കെ സുരേന്ദ്രൻ\nകേരള പൊലീസിൽ ആർഎസ്എസ് സ്വാധീനമുണ്ടെന്ന സിപിഐ ദേശിയ നിർവ്വാഹക സമിതി അംഗം ആനി രാജയുടെ പ്രസ്താവനക്കെതിരെ ബിജെപി സംസ്ഥാന പ്രസിഡൻറ് കെ സുരേന്ദ്രൻ. മാർക്സിസ്റ്റ് പാർട്ടിയുടെ ഗുണ്ടകളും ആശ്രിത വത്സലരുമാണ് പൊലീസിലുള്ളതെന്ന് സുരേന്ദ്രൻ പറഞ്ഞു. ആനി രാജയുടെ വിമർശനം കൊണ്ടത് പിണറായി വിജയനാണെന്നും കെ സുരേന്ദ്രൻ തിരുവനന്തപുരത്ത് പറഞ്ഞു.\nമത തീവ്രവാദികൾക്കെതിരെ മൃദു സമീപനം സ്വീകരിക്കുന്നത് അവരാണ്. പൊലീസിനെ മുഖ്യമന്ത്രി കയറൂരി വിട്ടിരിക്കുകയാണെന്നും സുരേന്ദ്രൻ വിമർശിച്ചു. ബാലരാമപുരം ആറ്റിങ്ങൽ സംഭവങ്ങളിൽ നടപടിയില്ലാത്തത് അതിന് ഉദാഹരണമാണെന്നും സുരേന്ദ്രൻ വ്യക്തമാക്കി.\nഓണം സ്‌പെഷ്യല് ഡ്രൈവ്; പത്തരക്കിലോ കഞ്ചാവുമായി യുവതിയുള്‍പ്പെടെ മൂന്നുപേര് പിടിയില്


സഹോദരിയെ പ്രണയിച്ചതിന് നടുറോട്ടിൽ സുഹൃത്തിനെ വെട്ടി വീഴ്ത്തിയ സംഭവം; ഒളിവിൽ കഴിഞ്ഞ മുഖ്യ പ്രതി പിടിയ - Samakalika Malayalam\nസഹോദരിയെ പ്രണയിച്ചതിന് നടുറോട്ടിൽ സുഹൃത്തിനെ വെട്ടി വീഴ്ത്തിയ സംഭവം; ഒളിവിൽ കഴിഞ്ഞ മുഖ്യ പ്രതി പിടിയിൽ\nBy സമകാലിക മലയാളം ഡെസ് | Published: 08th June 2020 07:28 PM |\nLast Updated: 08th June 2020 07:28 PM | A+A A- |\nകൊച്ചി: മൂവാറ്റുപുഴ ദുരഭിമാന വധ ശ്രമ കേസിലെ മുഖ്യ പ്രതി അറസ്റ്റിൽ. ബേസിൽ എൽദോസാണ് (22) പിടിയിലായത്. മൂവാറ്റുപുഴ ചാലിക്കടവ് പാലത്തിനടുത്ത് നിന്നാണ് ഇയാളെ പിടികൂടിയത്. ഒഴിഞ്ഞ കെട്ടിടത്തിൽ ഒളിവിൽ കഴിയുകയായിരുന്നു ബേസിൽ. പ്രതിയെ മൂവാറ്റുപുഴ പൊലീസ് സ്റ്റേഷനിലെത്തിച്ചു.\nബേസിൽ എൽദോസിന്റെ സുഹൃത്തിനെ നേരത്തെ പൊലീസ് കസ്റ്റഡിയിലെടുത്തിരുന്നു. ഇയാളാണ് ബൈക്ക് ഓടിച്ചത്. വധശ്രമവും പട്ടിക ജാതി- പട്ടിക വർഗ പീഡന നിരോധന നിയമപ്രകാരവും പ്രതികൾക്കെതിരെ കേസെടുത്തു.\nസഹോദരിയെ പ്രണയിച്ചതിന് സുഹൃത്തായ അഖിൽ ശിവനെ (19)യാണ് ബേസിൽ വെട്ടി പരിക്കേൽപ്പിച്ചത്. സംഭവം ദുരഭിമാന വധ ശ്രമമെന്നാണ് നിഗമനം. ദളിത് യുവാവും സുഹൃത്തുമായ അഖിൽ ശിവനും സഹോദരിയും തമ്മിലുള്ള അടുപ്പത്തിൽ മുഖ്യ പ്രതി ബേസിൽ എൽദോസ് എതിർപ്പ് പ്രകടിപ്പിച്ചിരുന്നു. ഇതാണ് ആക്രമണത്തിലേക്ക് നയിച്ചതെന്നാണ് പൊലീസ് പറയുന്നത്.\nപണ്ടിരിമല തടിയിലക്കുടിയിൽ ശിവന്റെ മകൻ അഖിൽ ശിവൻ വെട്ടേറ്റ് കോട്ടയം മെഡിക്കൽ കോളജ് ആശുപത്രിയിൽ ചികിത്സയിലാണ്. അപകടനില തരണം ചെയ്തതായാണ് റിപ്പോർട്ടുകൾ. എറണാകുളത്തു സ്വകാര്യ ഇൻസ്റ്റിറ്റ്യൂട്ടിൽ ഓട്ടമൊബൈൽ എൻജിനീയറിങ് വിദ്യാർഥിയാണ് അഖിൽ.\nഇന്നലെ വൈകീട്ട് ആറിന് 130 കവലയ്ക്കു സമീപമാണു സംഭവം. സെമിത്തേരിക്കു സമീപത്തെ കടയിൽ മുഖാവരണം വാങ്ങാനായി അരുണിനൊപ്പം ബൈക്കിലെത്തിയ അഖിലിനെ മറ്റൊരു ബൈക്കിലെത്തിയ ബേസിൽ വിളിച്ചിറക്കി. മുൻ പരിചയമുള്ളതിനാൽ അടുത്തേക്ക് ചെന്നപ്പോൾ വടിവാളുകൊണ്ട് അഖിലിനെ ഇയാൾ വെട്ടുകയായിരുന്നു.\nവലത് കൈക്കുഴയ്ക്കു മുകളിലെ മണിബന്ധം വെട്ടേറ്റ് മുറിഞ്ഞു തൂങ്ങി. ചെറുവിരലിന്റെ ഒരു വശം പൂളിപ്പോയിട്ടുമുണ്ട്. കഴുത്തിനുള്ള വെട്ട് തടയാൻ ശ്രമിക്കുന്നതിനിടെ അഖിൽ ധരിച്ചിരുന്ന ഹെൽമെറ്റിൽ തട്ടി. പുരികത്തിനും നെറ്റിക്കും ഇടയിലും മുറിവേറ്റു.\nഅഖിലിനെ കാത്ത് ബൈക്കിൽ ഇരിക്കുകയായിരുന്ന അരുൺ ഇതു കണ്ട് ഓടിയെത്തി കൈയിലുണ്ടായിരുന്ന ഹെൽമെറ്റ് ഉപയോഗിച്ച് തടയുകയും ചെയ്തു. ഇതിനിടെയാണ് അരുണിനും മുറിവേറ്റത്. ആക്രമണത്തിനു ശേഷം പ്രതി ബൈക്കിൽ തന്നെ കടന്നുകളഞ്ഞു. നാട്ടുകാരാണ് അഖിലിനെ ആശുപത്രിയിലെത്തിച്ചത്.\nപുതുപ്പാടിയിലെ സ്‌കൂളിൽ പ്ലസ്ടു വിദ്യാർഥികളായിരിക്കെ പ്രണയത്തിലായതാണ് അഖിലും പ്രതിയുടെ സഹോദരിയും. കുട്ടികളുടെ കാര്യമാകയാൽ സംസാരിച്ച് പരിഹാരമുണ്ടാക്കാമെന്ന നിലപാടിലായിരുന്നു അഖിലിന്റെ വീട്ടുകാർ.\nമൂവാറ്റുപുഴ പൊലീസ് ദുരഭിമാന വധ ശ്രമം മുഖ്യ പ്രതി അറസ്റ്റ് പ്രതികൾ സഹോദരി പ്രണയം


കെഎസ്‌ആര്‍ടിസിയിലെ 100 കോടി കാണാതായ സംഭവം; കേസ് എടുക്കുന്നതിനെ എതിര്‍ത്ത് സര്‍ക്കാര് – NavaKerala News\nHome/Kerala News/കെഎസ്‌ആര്‍ടിസിയിലെ 100 കോടി കാണാതായ സംഭവം; കേസ് എടുക്കുന്നതിനെ എതിര്‍ത്ത് സര്‍ക്കാര്\nകൊച്ചി: കെഎസ്‌ആര്‍ടിസിയിലെ 100 കോടി കാണാതായെന്ന എംഡിയുടെ വെളിപ്പെടുത്തലില് കേസ് എടുക്കുന്നതിനെ എതിര്‍ത്ത് സംസ്ഥാന സര്‍ക്കാര് ഹൈക്കോടതിയില്. കേസെടുക്കാന് കോടതിക്ക് നിര്‍ദേശിക്കാനാവില്ലെന്ന് സര്‍ക്കാര് നിലപാടെടുത്തു. ഹര്‍ജിക്കാരന് സ്വകാര്യ അന്യായം ഫയല് ചെയ്യുകയോ പൊലീസില് പരാതി നല്‍കുകയോ ചെയ്യാമെന്ന് സര്‍ക്കാര് കോടതിയില് വ്യക്തമാക്കി. സുപ്രീം കോടതി വിധി ഉദ്ധരിച്ചായിരുന്നു സര്‍ക്കാരിന്റെ എതിര്‍പ്പ്.\nഹര്‍ജി നിയമപരമായി നിലനില്‍ക്കില്ലെന്നും സര്‍ക്കാര് വാദിച്ചു. ഹര്‍ജി അടുത്ത ആഴ്ച വീണ്ടും പരിഗണിക്കും. കോര്‍പറേഷനില് 100 കോടിയുടെ അഴിമതി നടന്നെന്നായിരുന്നു എംഡി ബിജു പ്രഭാകറിന്റെ വെളിപ്പെടുത്തല്. കെഎസ്‌ആര്‍ടിസി ജീവനക്കാരനായ ശാസ്തമംഗലം സ്വദേശി ജുഡ് ജോസഫാണ് അന്വേഷണം ആവശ്യപ്പെട്ട് കോടതിയെ സമീപിച്ചത്.\nകോര്‍പറേഷനില് 2012-15 കാലയളവില് 100 കോടിയുടെ അഴിമതി നടന്നെന്ന് മാനേജിങ് ഡയറക്ടര് ബിജു പ്രഭാകര് വെളിപ്പെടുത്തിയെന്നും ഉന്നതരുടെ അറിവോടെ കഴിഞ്ഞ പത്ത് വര്‍ഷത്തിനിടെ കോടികളുടെ കുംഭകോണം നടന്നെന്നുമാണ് ഹര്‍ജിയിലെ ആരോപണം. പൊലീസ് മേധാവിക്ക് പരാതി നല്‍കിയിട്ടും നടപടിയില്ലെന്നും അന്വേഷണത്തിന് നിര്‍ദേശിക്കണമെന്നുമാണ് ഹര്‍ജിയിലെ ആവശ്യം.\nകാരണം എനിക്കറിയാം, തന്റെ യു.ഡി.എഫ് പ്രവേശനം തടഞ്ഞത് ഉമ്മന് ചാണ്ടിയെന്ന് പി.സി.ജോര്‍ജ്


1GBP = 103.41 INR\nBaiju Varkey Thittala\nബിനോയി ജോസഫ് ജന്മനാട് കണ്ണീരണിഞ്ഞപ്പോൾ വേദനിച്ചത് ലോകമെമ്പാടുമുള്ള മലയാളി സമൂഹമാണ്. പ്രളയജലം തല്ലിക്കെടുത്തിയത് 300 ലേറെ ജീവനുകൾ. ഏഴു ലക്ഷത്തിലേറെപ്പേർ ക്യാമ്പുകളിൽ കഴിയുന്നു. കണക്കാക്കിയിരിക്കുന്ന നഷ്ടം 20,000 കോടി രൂപയിലേറെ. കേരളം കണ്ട ഏറ്റവും വലിയ ദുരന്തം. പ്രളയജലം പിൻവാങ്ങുമ്പോൾ കേരളം തന്നെ പുനർനിർമ്മിക്കേണ്ട അവസ്ഥയിലാണ്. കേരള ജനത ദുരിതത്തിൽ ഉഴലുമ്പോൾ വിങ്ങിപ്പൊട്ടിയത് പ്രവാസികളുടെ ഹൃദയമാണ്. തങ്ങളുടെ ഉറ്റവരെയും സുഹൃത്തുക്കളെയും ഓർത്തുള്ള ആധിയിലാണ് മിക്കവരും. സമ്മർ അവധിക്കാലത്ത് യുകെയിൽ നിന്ന് നാട്ടിലേയ്ക്ക് പോയ നിരവധി കുടുംബങ്ങളും പ്രളയത്തിന്റെ ബുദ്ധിമുട്ടുകൾ അനുഭവിക്കുന്നുണ്ട്. നാട്ടിൽ അവധിയാഘോഷിക്കാൻ എത്തിയ കേംബ്രിഡ്ജിലെ കൗൺസിലറായ ബൈജു വർക്കി തിട്ടാല ദുരിതാശ്വാസ പ്രവർത്തനങ്ങളുടെ മുൻ നിരയിലുണ്ട്. ക്യാമ്പുകളിൽ ഉള്ളവർക്ക് ദൈനംദിന ആവശ്യങ്ങൾക്കുള്ള മരുന്നുകളും ഭക്ഷണ സാധനങ്ങളും എത്തിക്കുന്ന തിരക്കിലാണ് അദ്ദേഹം. മൂന്നു ദിവസങ്ങൾ ഉറക്കം പോലും ഉപേക്ഷിച്ചാണ് അദ്ദേഹം ക്യാമ്പുകളിൽ പ്രവർത്തിച്ചത്. ആർപ്പൂക്കര പഞ്ചായത്ത് കേന്ദ്രീകരിച്ചാണ് പ്രവർത്തനം. കരളലിയിക്കുന്ന ദൃശ്യങ്ങളാണ് ചുറ്റുമെന്ന് ബൈജു മലയാളം യുകെ ന്യൂസിനോട് പറഞ്ഞു. വീടുകൾ നഷ്ടപ്പെട്ടവർ നിരവധിയാണ്. ഉപജീവനമാർഗമായ വളർത്തുമൃഗങ്ങളും വീട്ടുപകരണങ്ങളും കൃഷിയും നശിച്ചവർ നിരവധി. ക്യാമ്പുകളിൽ അത്യാവശ്യം വേണ്ട ഭക്ഷണ സാധനങ്ങൾ ലഭ്യമാണ്. യുകെയിൽ നിന്ന് മലയാളി കുടുംബങ്ങളുടെ സഹായത്താൽ രണ്ടു ലക്ഷത്തോളം രൂപയുടെ ഭഷ്യസാധനങ്ങളും മരുന്നുകളും നല്കാനായതായി അദ്ദേഹം പറഞ്ഞു. ബോൾട്ടൺ മലയാളി അസോസിയേഷൻ 50,000 രൂപയുടെ മരുന്നുകളാണ് എത്തിച്ചത്. ക്യാമ്പുകളിൽ കഴിയുന്നവർ വീടുകളിൽ തിരിച്ച് ചെയ്യുമ്പോൾ അവർക്ക് ആവശ്യമായ അടിസ്ഥാന സൗകര്യങ്ങൾ ഒരുക്കുവാനുള്ള പ്രയത്നത്തിലാണ് ബൈജു ഇപ്പോൾ. ഇതിന് സാമ്പത്തിക സഹായങ്ങൾ കൂടുതലായി ആവശ്യമുണ്ട്. സാമ്പത്തികമായി സഹായിക്കാൻ താത്പര്യമുള്ളവർ ബൈജു വർക്കി തിട്ടാലയെ 00919605572145 എന്ന നമ്പരിൽ ബന്ധപ്പെടാവുന്നതാണ്. നല്കുന്ന തുകയ്ക്ക് ലഭ്യമാകുന്നത്ര അരി, പയർ, പഞ്ചസാര, മരുന്നുകൾ തുടങ്ങിയവ അവശ്യ സാധനങ്ങള് അർഹരായവർക്ക് ബൈജു എത്തിച്ചു നല്കും. ആർപ്പൂക്കര പഞ്ചായത്ത് പ്രസിഡന്റിനോടൊപ്പമാണ് ബൈജു പ്രവർത്തനങ്ങളിൽ ചുക്കാൻ പിടിക്കുന്നത്. കേരളത്തിലെ വെള്ളപ്പൊക്കത്തിന്റെയും ദുരിതത്തിന്റെ വാർത്തകൾ മാധ്യമങ്ങളിൽ കണ്ട കേംബ്രിഡ്ജ് എം.പി ഡാനിയേൽ സെയ്നർ ബൈജുവുമായി സംസാരിക്കുകയും സഹായം വാഗ്ദാനം ചെയ്യുകയും ചെയ്തിട്ടുണ്ട്. കേംബ്രിഡ്ജ് മേയറും ഡെപ്യൂട്ടി മേയറും കൗൺസിലിലെ ലേബർ പാർട്ടി ലീഡറായ ലൂയിസ് ഹെർബേട്ടും ബൈജുവുമായി ബന്ധപ്പെട്ട് വിവരങ്ങൾ ആരാഞ്ഞു. കേരളത്തിന് സഹായം നല്കാൻ അഭ്യർത്ഥിച്ച് പ്രധാനമന്ത്രി തെരേസ മേയ്ക്ക് കേംബ്രിഡ്ജ് കൗൺസിലിലെ ലേബർ അംഗങ്ങൾ കത്തയച്ചിട്ടുണ്ട്.


പന്തീരാങ്കാവിലെ യുവാവിന്റെ മരണം കൊലപാതകം; തർക്കത്തിനിടെ സുഹൃത്ത് വിപിനെ വയറിൽ ചവിട്ടി കൊലപ്പെടുത്തിയെന്ന് പോലീസ് - BIGNEWSLIVE | Latest Malayalam News\nകോഴിക്കോട്: പന്തീരാങ്കാവിൽ കഴിഞ്ഞ ദിവസം യുവാവിനെ മരിച്ചനിലയിൽ കണ്ടെത്തിയ സംഭവം കൊലപാതകം. യുവാവ് മരിച്ചത് സുഹൃത്തിന്റെ ചവിട്ടേറ്റാണെന്ന് പന്തീരങ്കാവ് പോലീസ് പറഞ്ഞു. മദ്യലഹരിയിലുള്ള തർക്കത്തിനിടെ സുഹൃത്ത് മജിത് വിപിനെ വയറിൽ ചവിട്ടിയതാണ് മരണകാരണമെന്ന് പോലീസ് പറയുന്നു. പ്രതിയെ കോടതി റിമാൻഡ് ചെയ്തു. ഇക്കഴിഞ്ഞ വെള്ളിയാഴ്ച രാത്രിയാണ് പന്തീരാങ്കാവ് ജ്യോതി ബസ്റ്റോപ്പിന് സമീപത്തെ വീട്ടിൽ വിപിനെ മരിച്ച നിലയിൽ കണ്ടെത്തിയത്.\nവിപിൻ വീണുകിടന്ന സ്ഥലത്ത് രക്തക്കറയുണ്ടായിരുന്നു. അതുകൊണ്ട് തന്നെ മരണം കൊലപാതമാണെന്ന് സംശയം ഉയർന്നിരുന്നു. ഒടുവിൽ പോസ്റ്റുമോർട്ടം റിപ്പോർട്ട് കിട്ടിയതോടെ മരണം കൊലപാതകമാണെന്ന് തെളിഞ്ഞു. വിപിന്റെ വയറ്റിനേറ്റ ശക്തിയായ ചവിട്ടാണ് മരണകാരണമെന്നാണ് പോസ്റ്റുമോർട്ടം റിപ്പോർട്ട്. ശക്തമായ ചവിട്ടിൽ ആന്തരീകാവയവയങ്ങൾക്കേറ്റ് പരിക്കേറ്റതായും പോസ്റ്റുമോർട്ടം റിപ്പോർട്ടിലുണ്ട്.\nപോസ്റ്റുമോർട്ടം റിപ്പോർട്ട് കിട്ടുന്നതിന് മുമ്പ് തന്നെ വിപിന്റെ മരണത്തിന് പിന്നിൽ സുഹൃത്ത് മജിത്താണെന്ന് പോലീസിന് സൂചന ലഭിച്ചിരുന്നു. സംഭവം നടന്ന ദിവസം മജിത് വിപിന്റെ വീട്ടിൽ വന്നിരുന്നതായും വിപിനുമായി തർക്കമുണ്ടായിരുന്നതായും പോലീസിന് വിവരം കിട്ടിയിരുന്നു. നേരത്തെ ഗൽഫിലായിരുന്ന പ്രതി മജിതും വിപിനും തമ്മിൽ സാമ്പത്തിക തർക്കം നിലനിന്നിരുന്നു. സംഭവദിവസം വിപിന്റെ വീട്ടിലെത്തിയ മജിത് മദ്യലഹരിയിലായിരുന്നു.\nഇരുവരും തമ്മിലുള്ള തർക്കം സംഘർഷത്തിൽ കലാശിക്കുകയായിരുന്നു. ഇതിനിടെ മജിത് വിപിന്റെ വയറിൽ ആഞ്ഞ് ചവിട്ടി. മജിത് കൊല്ലണമെന്ന ഉദ്ദേശത്തോടെയാണോ ചെയ്തത് എന്ന കാര്യത്തിൽ കൂടുതൽ അന്വേഷണം നടത്തുകയാണ് പന്തീരങ്കാവ് പോലീസ്.


യുദ്ധത്തിന് തയ്യാറാകാന് സൈന്യത്തിന് മാസങ്ങളുടെ തയ്യാറെടുപ്പ്, പക്ഷേ ഞങ്ങള് സ്വയം സേവകര്‍ക്ക് മൂന്ന് ദിവസം മാത്രം മതി; വീണ്ടും ഇന്ത്യന് സൈന്യത്തെ പരിഹസിച്ച് മോഹന് ഭാഗവത് - BIGNEWSLIVE | Latest Malayalam News\nആര്‍മിയിലേക്ക് ഒരാളെ പരിശീലിപ്പിച്ചെടുക്കാണ് കൂടുതല് സമയമെടുക്കും.\nന്യൂഡല്‍ഹി: രാവും പകലും ഇല്ലാതെ അതിര്‍ത്തിയില് ഉറക്കമളച്ച് രാജ്യസുരക്ഷ കാത്തു സൂക്ഷിക്കുന്ന ഇന്ത്യന് സൈന്യത്തെ വീണ്ടും പരിഹസിച്ച് ആര്‍എസ്എസ് മേധാവി മോഹന് ഭാഗവത്. ആക്രമണത്തിനോ യുദ്ധത്തിനോ തയ്യാറാകാന് ഇന്ത്യന് സൈന്യത്തിന് 6,7മാസമെങ്കിലും വേണമെന്നും സ്വയം സേവകര്‍ക്ക് മൂന്ന് ദിവസം മതിയെന്നുമായിരുന്നു നേതാവിന്റെ പരിഹാസം.\nഇത്തരം ഘട്ടങ്ങളില് ഭരണഘടന അനുവദിക്കുകയാണെങ്കില് മുന്നില് നില്‍ക്കാന് സംഘപരിവാറുകാര് തയ്യാറാണെന്നും ഭാഗവത് പ്രസംഗത്തില് പറയുന്നു. ആര്‍മിയിലേക്ക് ഒരാളെ പരിശീലിപ്പിച്ചെടുക്കാണ് കൂടുതല് സമയമെടുക്കും. ആര്‍എസ്എസ് ശൈലിയില് അത്രയും ആവശ്യമില്ല. ബിഹാറിലെ മുസര്‍പൂരില് ആര്‍എസ്എസ് പരിപാടിയിലാണ് മോഹന് ഭാഗവത് വിവാദ പ്രസംഗം നടത്തിയത്.\nആര്‍എസ്എസ് തലവന്റേത് മുഴുവന് ഇന്ത്യക്കാരേയും അപമാനിക്കുന്ന നടപടിയാണെന്ന് കോണ്‍ഗ്രസ് അധ്യക്ഷന് രാഹുല് ഗാന്ധി പറഞ്ഞു. മുഴുവന് സൈനികരേയുമാണ് മോഹന് ഭാഗവത് അപമാനിച്ചിരിക്കുന്നതെന്ന വിമര്‍ശനം ഇതിനോടകം ഉയര്‍ന്ന് കഴിഞ്ഞു.\nTags: Mohan Bhagwatrss chief mohan bhagwat\n130 കോടി ഇന്ത്യക്കാരും ഒരു കുടുംബമാണ്, നമ്മളെല്ലാം ഒന്നാണ്; കൊവിഡ് പടരുന്നതിന് മുസ്ലീങ്ങളെ കുറ്റപ്പെടുത്തരുതെന്ന് മോഹന് ഭാഗവത്


സൈബർ ആക്രമണത്തിനെതിരെ മറുപടി പറഞ്ഞ് അനശ്വര. പോസ്റ്റ് ഇങ്ങനെ !!!\nUpdated: Monday, September 14, 2020, 13:33 [IST]\nഉദാഹരണം സുജാത എന്ന ചിത്രത്തിലൂടെ പ്രേക്ഷകർക്ക് മുൻപിൽ ബാലതാരമായി എത്തിയതാണ് അനശ്വര രാജൻ. പിന്നീട് ഇറങ്ങിയ തണ്ണീർ മത്തൻ ദിനങ്ങൾ എന്ന ചിത്രത്തിലൂടെ അനശ്വര പ്രേക്ഷകരുടെ മനസ്സിൽ കേറിപ്പറ്റി എന്നു വേണം പറയാൻ. വസ്ത്രധാരണത്തിന്റെ പേരിൽ തന്നെ വിമർശിച്ചവർക്കെതിരെ മറുപടിയുമായി എത്തിയിരിക്കുകയാണ് താരം. താരത്തിനു പിൻതുണയുമായി എത്തിയവരും ഉണ്ട്.\nഇറക്കം കുറഞ്ഞ വസ്ത്രം ഇട്ടുകൊണ്ടുള്ള ഫോട്ടോ കഴിഞ്ഞ ദിവസമാണ് അനശ്വര തന്റെ ഇൻസ്റ്റാഗ്രാമിൽ പോസ്റ്റ് ചെയ്തത്. നിരവധി പേരാണ് ചിത്രത്തിനെതിരെ പ്രതിഷേധവുമായി എത്തിയത്. എന്നാൽ അതേ വേഷം ഇട്ട് കൊണ്ടാണ് താരം മറുപടി പറഞ്ഞത്. താരത്തിന്റെ കുറിപ്പ് ഇങ്ങനെ: ഞാൻ എന്താണ് ചെയ്യുന്നതെന്ന് ഓർത്ത് നിങ്ങൾ ആശങ്കപ്പെടണ്ട. ഞാൻ ചെയ്യുന്ന കാര്യങ്ങൾ നിങ്ങളെ എന്തുകൊണ്ടാണ് വിഷമിപ്പിക്കുന്നത് എന്നതിനെയോർത്ത് ആശങ്കപ്പെടൂ എന്നാണ് അനശ്വര കുറിച്ചത്.\nകഴിഞ്ഞ ദിവസമാണ് താരം തന്റെ 18ാം ജന്മദിനം ആഘോഷിച്ചത്. അതിന്റെ ഭാഗമായി നടത്തിയ ഫോട്ടോഷൂട്ട് ചിത്രങ്ങൾക്ക് നേരെയായരുന്നു സൈബർ ആക്രമണം ഉണ്ടായത്. ഉണ്ണി ആറിന്റെ കഥയെ ആസ്പദമാക്കി ഒരുക്കുന്ന വാങ്ക്, അർജുൻ അശോകൻ നായകനായെത്തുന്ന സൂപ്പർ ശരണ്യ എന്നിവയാണ് അനശ്വരയുടെ പുതിയ ചിത്രങ്ങൾ.


Don't spread these things to larger levels Supreme Court on Hijab Row | Indian Express Malayalam\ndont spread these things to larger levels supreme court on hijab row\nകര്‍ണാടക ഹൈക്കോടതിയുടെ ഇടക്കാല ഉത്തരവ് അടിയന്തരമായി പരിഗണിക്കണമെന്ന ആവശ്യം സുപ്രീം കോടതി നിരസിച്ചു\nUpdated: February 11, 2022 2:35:15 pm\nന്യൂഡല്‍ഹി: ഹിജാബ് വിലക്ക് വിഷയത്തില് തീരുമാനമുണ്ടാകുന്നതു വരെ പ്രകോപനത്തിനു കാരണമാകുന്ന മതപരമായ വസ്തുക്കള് ധരിക്കരുതെന്നുള്ള കര്‍ണാടക ഹൈക്കോടതിയുടെ ഇടക്കാല ഉത്തരവ് അടിയന്തരമായി പരിഗണിക്കണമെന്ന ആവശ്യം സുപ്രീം കോടതി നിരസിച്ചു. ഉചിതമായ സമയത്ത് പരിഗണിക്കുമെന്നും കോടതി വ്യക്തമാക്കി. ഇത്തരം കാര്യങ്ങള് വലിയ തലങ്ങളിലേക്ക് പ്രചരിപ്പിക്കരുതെന്ന് ചീഫ് ജസ്റ്റിസ് എന്.വി.രമണ പറഞ്ഞു.\nഇന്നലെയായിരുന്നു കര്‍ണാടക ഹൈക്കോടതിയുടെ ഉത്തരവ് വന്നത്. ഹര്‍ജികള് തുടര്‍വാദത്തിനായി പതിനാലിലേക്കു മാറ്റിയ കോടതി, വിദ്യാഭ്യാസ സ്ഥാപനങ്ങള് തുറക്കാന് നിര്‍ദേശം നല്‍കിയിരുന്നു. ചീഫ് ജസ്റ്റിസ് ഋതുരാജ് അവസ്തി, ജസ്റ്റിസുരായ കൃഷ്ണ എസ് ദീക്ഷിത്, ജെ.എം.ഖാസി എന്നിവരടങ്ങിയ ബഞ്ചാണ് ഹര്‍ജികള് പരിഗണിക്കുന്നത്. ഹര്‍ജികള് സിംഗിള് ബഞ്ച് കഴിഞ്ഞദിവസം വിശാല ബഞ്ചിനു വിടുകയായിരുന്നു.\nവിഷയം എത്രയും വേഗം പരിഹരിക്കണമെന്നാണ് ആഗ്രഹിക്കുന്നതെന്നും അതുവരെ സമാധാനം നിലനില്‍ക്കണമെന്നും കോടതി പറഞ്ഞു. ”ഞങ്ങള് ഒരു ഉത്തരവ് പുറപ്പെടുവിക്കും. സ്‌കൂളുകളിലും കോളേജുകളിലും ക്ലാസുകള് ആരംഭിക്കട്ടെ. വിഷയം പരിഹരിക്കപ്പെടുന്നതുവരെ, ഒരു വിദ്യാര്‍ത്ഥിയും മതപരമായ വസ്തുക്കള് ധരിക്കാന് നിര്‍ബന്ധം പിടിക്കരുത്,” ഹൈക്കോടതി ചീഫ് ജസ്റ്റിസ് പറഞ്ഞു.\nവിഷയത്തില് തീരുമാനമെടുക്കുന്നതിനു മുമ്പ് കോടതി വിധിക്കായി കാത്തിരിക്കുകയാണ് കര്‍ണാടക സര്‍ക്കാര്. സമാധാനം പാലിക്കാന് അഭ്യര്‍ഥിച്ച സര്‍ക്കാര് ബുധനാഴ്ച മുതല് മൂന്നു ദിവസത്തേക്കു വിദ്യാഭ്യാസ സ്ഥാപനങ്ങള് അടയ്ക്കാന് ഉത്തരവിട്ടിരുന്നു. ബെംഗളൂരുവില് സ്‌കൂളുകള്, പ്രീ-യൂണിവേഴ്സിറ്റി കോളേജുകള്, ബിരുദ കോളജുകള് എന്നിവയുടെ 200 മീറ്റര് ചുറ്റളവില് ഒത്തുചേരലുകള്, പ്രക്ഷോഭങ്ങള്, പ്രതിഷേധങ്ങള് എന്നിവ പൊലീസ് നിരോധിച്ചിരിക്കുകയാണ്. ബുധനാഴ്ച മുതല് രണ്ടാഴ്ചത്തേക്കാണു നിരോധനം ഏര്‍പ്പെടുത്തിയത്.\nAlso Read: ഹിജാബ് വിലക്കും മത, വസ്ത്രധാരണ സ്വാതന്ത്ര്യവും: മുന് കോടതി വിധികളെന്ത്?\nWeb Title: Dont spread these things to larger levels supreme court on hijab row


മന്ത്രം ചൊല്ലി കടുവയായി മാറുന്ന കാര്‍ന്നോന്മാരുള്ള കാലം | nanaseer | books excerpts\nമന്ത്രം ചൊല്ലി കടുവയായി മാറുന്ന കാര്‍ന്നോന്മാരുള്ള കാലം\nഎന്.എ. നസീറിന്റെ കാട്ടില് ഒപ്പം നടന്നവരും പൊഴിഞ്ഞുപോയവരും എന്ന പുസ്തകത്തില് നിന്ന്..\n# എന്.എ. നസീര്\nPublished: Mar 3, 2017, 10:48 AM IST\nചിത്രം: മാതൃഭൂമി ആര്‍ക്കൈവ്‌സ് / ഗൗതം വീര്\nസ്‌നേഹത്തോടെ കൈ പിടിച്ച് കാടിന്റെ ഹരിതനിഗൂഢതകളിലേക്ക് കൂട്ടിക്കൊണ്ടുപോയ ഒരാള്... തീരാനൊമ്പരങ്ങളും ഓര്‍മകളും അവശേഷിപ്പിച്ച് തിരികെയെത്താതേ...\nമഴക്കാടുകളിലേക്കുള്ള എന്റെ സഞ്ചാരങ്ങളിലൊക്കെ ഒരു ആദിവാസിമുഖം തെളിഞ്ഞുവരും. ഏറെ ചെറുപ്പമായിരുന്നു എനിക്കന്ന്. നേച്ചര് ക്ലാസുകളെക്കുറിച്ചോ അവയുടെ പ്രാധാന്യത്തെക്കുറിച്ചോ അറിവില്ലായിരുന്നു. കാടിനോടുള്ള ഒടുങ്ങാത്ത പ്രണയംമൂലം നേരേ മഴക്കാട്ടിലേക്ക് ചെന്നുവീഴുകയായിരുന്നു. ക്യാമറ വിദൂരസ്വപ്‌നത്തില്‍പ്പോലും ഇല്ലാത്ത കാലം. കാടിന്റെ വിസ്മയിപ്പിക്കുന്ന സൗകുമാര്യത്തില് ഭ്രാന്തനാവുകയായിരുന്നു.\nമുപ്പതു വര്‍ഷം മുന്‍പാണ് ഷോളയാര്‍ക്കാടിന്റെ നിഗൂഢതകളിലേക്കെന്നെ കുമാരന് എന്ന മുതുവാന് കൂട്ടിക്കൊണ്ടുപോയത്. ഒരു ഇലയില് തൊടുമ്പോള് അയാള് ആ കാട്ടുസസ്യത്തിന്റെ വംശാവലിയെപ്പറ്റിയും അവയെ സംരക്ഷിച്ചുനിര്‍ത്തുന്ന വനദേവതയെക്കുറിച്ചും പറയും. ഇരുള്‍മൂടിയ ഈറ്റക്കാടുകളിലൂടെ നടന്നുനീങ്ങുമ്പോള് 'കൂടപാമ്പ്' (രാജവെമ്പാല) എന്ന നാഗരാജനെക്കുറിച്ചും അതിനെ കാത്തുസംരക്ഷിക്കുന്ന വനദേവതയെക്കുറിച്ചും പറയും.\nചില ഔഷധസസ്യങ്ങളെ പരിചയപ്പെടുത്തുമ്പോള് അവയെക്കുറിച്ച് പഠിപ്പിച്ചുതന്ന കാര്‍ന്നോന്മാരെക്കുറിച്ചും അവയ്ക്കു കാവല് നില്ക്കുന്ന വനദേവതകളെക്കുറിച്ചും പറയും. ഒരു നീര്‍ച്ചാല് മുറിച്ചുകടക്കുമ്പോള് അതിലെ മത്സ്യങ്ങളെക്കുറിച്ചും അവയെ പുഴയിലേക്ക് എത്തിക്കുന്ന വനദേവതയെക്കുറിച്ചും പറയും. അതായിരുന്നു എനിക്ക് അടിച്ചില്‍തൊട്ടി മുതുവാക്കുടിയിലെ കുമാരന്.\nകുമാരനും തൊപ്പക്കയ്യനും നടരാജനും മുത്തയ്യയുമൊക്കെയായിരുന്നു എനിക്ക് പ്രകൃതിനിരീക്ഷണങ്ങളുടെ ലോകത്തേക്കുള്ള ആദ്യപാഠങ്ങള് ചൊല്ലിത്തന്നവരെന്നു പറയാം. ഈ കൂട്ടുകാര്‍ക്കൊപ്പം ഷോളയാര്‍ക്കാടിന്റെ നിഗൂഢതകളില് അലയുകയായിരുന്നു ഞാന്. ഇവരില് കുമാരനായിരുന്നു എന്നെ ഏറ്റവും ആകര്‍ഷിച്ച ആദിവാസി. അടിച്ചില്‍തൊട്ടി മുതുവാക്കുടിയില് കുമാരനോളം സാഹസികനായ മുതുവായുവാക്കള് അക്കാലത്ത് കുറവായിരുന്നു.\nആദിവാസികളുടെ ആരണ്യസംസ്‌കാരം എങ്ങനെയെന്ന് പതുക്കപ്പതുക്കെ ഞാന് അയാളില്‍നിന്നും അറിയുകയായിരുന്നു. ജൈവവൈവിധ്യംകൊണ്ട് അതിസമ്പന്നമായ ആ വനാന്തരങ്ങളിലെ കാട്ടുപഴങ്ങളും കാട്ടുകിഴങ്ങുകളും കാട്ടുതേനുമൊക്കെ മാറിമാറി വരുന്ന ഋതുക്കളില് എവിടെയൊക്കെ കാണും എന്ന് കുമാരന് എന്നെ പഠിപ്പിക്കുകയായിരുന്നു. മഞ്ഞുകാലങ്ങളിലും വേനല്‍ക്കാലങ്ങളിലും വര്‍ഷകാലങ്ങളിലും ഏറെ ആഹ്ലാദത്തോടെ ഞങ്ങള് ആ മഴക്കാട്ടില് സഞ്ചരിച്ചു.\nഒരിക്കല് കപ്പായം വഴി വാരിയംകുടിയിലേക്കൊരു യാത്ര പോയി ഞങ്ങള്. അടിച്ചില്‍തൊട്ടിയില്‍നിന്നും വാരിയംകുടിക്ക് നടക്കുക എന്നു പറഞ്ഞാല് ഒരുമാതിരി മുതുവാന്മാരൊന്നും ആ വഴി പോകില്ല. അവര് തേരക്കുടി, തലവെച്ചപ്പാറ വഴിയേ പോവുകയുള്ളൂ. ദൂരം കൂടുതലെടുക്കുമെങ്കിലും അത്ര കഠിനമല്ല. കുമാരനും ഞാനും തിരഞ്ഞെടുത്ത വഴിയിലൂടെ അടുത്തകാലത്തൊന്നും മനുഷ്യരാരും പോയിട്ടില്ല. ബകരിമലയുടെ ചുവട്ടിലൂടെ കുത്തനെ താഴോട്ടിറങ്ങിച്ചെല്ലുമ്പോള്‍ത്തന്നെ വശംകെടും. ഇടമലയാറ്റില് നിറയെ വെള്ളാരംകല്ലുകളാണ്. പുഴയുടെ നടുവില് മഴവെള്ളപ്പാച്ചിലില് വിചിത്രാകൃതി പൂണ്ടുനില്ക്കുന്ന ചില ഭീമന്‍പാറകളുണ്ട്. ശക്തമായ ഒഴുക്കില്‍പ്പോലും കാലിടറാത്ത കുമാരന്റെ കൈ പിടിച്ചാണ് ഞാന് അക്കരെ എത്തിയത്. പിന്നെ കുത്തനെ ഒരു കയറ്റമാണ്. കുത്തനെ എന്നു പറഞ്ഞാല് മുന്നിലേക്ക് കാലെടുത്തുവെച്ചാല് മുട്ടുകാല് നെഞ്ചില് മുട്ടും! ഈറ്റക്കാടുണ്ട് കുറച്ചു ദൂരം.\nനിലത്തു പൊഴിഞ്ഞുകിടക്കുന്ന ഈറ്റയിലകളില് ചവിട്ടിയാല് താഴേക്ക് തെന്നിയൊരു പോക്കുണ്ട്. അപ്പോഴേക്കും ഏതെങ്കിലും കുറ്റിച്ചെടിയില് പിടുത്തംകിട്ടിയിട്ടുണ്ടാകും. വീണ്ടും മുകളിലേക്ക്. എത്ര മണിക്കൂര് കയറ്റം തുടര്‍ന്നെന്നു തിട്ടമില്ല. വാരിയംകുടിയിലെത്തുമ്പോഴേക്കും സന്ധ്യയായിട്ടുണ്ടാകും. അതിനിടയില് പൂയംകുട്ടിക്കാടുകളിലെ 'ഓര്‍കുത്തി'ലെ പ്രത്യേക സ്വാദുള്ള ജലം തേടി പോകുന്ന വലിയ ആനക്കൂട്ടങ്ങളുടെ മുന്നിലായിരിക്കും ചെന്നുപെടുക. അപ്പോള് കുമാരന്റെ ചുണ്ടുകള് മുതുവാമന്ത്രം ഉരുവിടുന്നതു കേള്‍ക്കാം. ആനക്കൂട്ടം വഴിമാറി പോകും!'പണ്ടുകാലത്ത് മന്ത്രം ചൊല്ലി കടുവി (കടുവ)യായി മാറുന്ന കാര്‍ന്നോന്മാര് ഉണ്ടായിരുന്നത്രേ!' കുമാരന് മൃദുവായി പറയും.\nആ യാത്രയിലാണ് ഏറ്റവും വലിയ മലയായ ചൂലിമുടിയുടെ അരികിലാണ് ഞങ്ങള് എത്തിയിരിക്കുന്നതെന്നു കുമാരന് കാണിച്ചുതന്നത്. മലക്കപ്പാറയില്‍നിന്നും ഷോളയാറില്‍നിന്നും നോക്കിയാല് ഏറ്റവും ഉയരമാര്‍ന്ന് ചൂലിമുടി അങ്ങകലെ കാണാം. (അതിനും അപ്പുറം എവിടെയോ ആണ് പശ്ചിമഘട്ടത്തിലെ ഏറ്റവും ഉയരമാര്‍ന്ന ആനമുടി.) അവിടം വനദൈവങ്ങളുടെ വിഹാരരംഗമാണത്രേ. വനദൈവങ്ങളോടൊപ്പം വിളയാടുന്ന വരയാട്ടിന്‍പറ്റങ്ങളുമുണ്ടവിടെ. കുമാരന് ഭയഭക്തിപൂര്‍വം ചൂലിമുടിയെ തൊഴുതൊരു നില്പുണ്ട്. അപ്പോള് അയാളുടെ മുഖത്ത് ഒരു പ്രത്യേക ശാന്തത നിറയും.\nവാരിയംകുടിയില് ഞങ്ങള് രണ്ടുനാള് തങ്ങി. അന്ന് മാണിയായിരുന്നു വാരിയംകുടിയിലെ കാണിക്കാരന് (മൂപ്പന്). എണ്‍പതു വയസ്സിനു മുകളിലുള്ള അദ്ദേഹം നല്ല ആരോഗ്യവാനായിരുന്നു. ചൂലിമുടിയില് കയറി മലദൈവങ്ങളെ നേരില്‍ക്കണ്ട ആളാണത്രേ! മൂന്നാംനാള് ഞാനും കുമാരനും പൂയംകുട്ടിക്കു നടന്നു. അവിടെ മണികണ്ഠന്‍ചാലിലെ ഈറ്റയോല മേഞ്ഞ വനംവകുപ്പിന്റെ ഷെഡ്ഡില് ഒരുനാള് തങ്ങി. പിന്നെ പൂയംകുട്ടി 'സിറ്റി'യിലെ ചായക്കടയില്‍നിന്നും പുട്ടും കടലയും കഴിച്ചു. കള്ളുഷാപ്പില് കയറി കുമാരന് കുടിച്ചു. അന്നു രാത്രി കടയുടെ വരാന്തയില് ചാക്കു വിരിച്ച് ഞങ്ങളുറങ്ങി.\nഅടുത്ത ദിവസം വീണ്ടും കാടു കയറി. പിന്നെ തേരക്കുടിയില് രണ്ടുനാള് തങ്ങി.\nഇടമലയാര് മുളംചങ്ങാടത്തില് കടന്ന് ഒരാഴ്ച കഴിഞ്ഞാണെന്നു തോന്നുന്നു ഞങ്ങള് അടിച്ചില്‍തൊട്ടിയില് തിരിച്ചെത്തിയത്. അപ്പോഴേക്കും പൊങ്കലായി. പൊങ്കല്‍നാളുകളില് കുമാരനും കൂട്ടുകാര്‍ക്കും തിരക്കാണ്. വേഷംകെട്ടുകളും ഉണ്ടാകും. കുമാരനും നടരാജനും തൊപ്പക്കയ്യനുമൊക്കെ പലവിധ വേഷങ്ങളില് വിലസിനടക്കും. കുമാരന് മിക്കവാറും വെള്ളക്കാരന്റെ വേഷത്തിലായിരിക്കും. വലിയ വെള്ളമീശയൊക്കെ വെച്ച് തോളില് ഒരു മരത്തിന്റെ തോക്കും തൂക്കിയിട്ട് (തബകമരത്തിന്റെ തടിയില് സ്വന്തം വാക്കത്തികൊണ്ടുമാത്രം നിര്‍മിച്ച മനോഹരമായ തോക്കാണത്.) കാല്‍സിറായിയും ധരിച്ച് അയാള് കുടിലുകളില് കയറിയിറങ്ങി ചറപറ ഇംഗ്ലീഷ് പറയും.\nഅപ്പോള് മുതുവാന്മാരും മുതുവാത്തികളും കുട്ടികളുമൊക്കെ പൊട്ടിച്ചിരിക്കും. ഏത് കുടിയില്‍നിന്നും എപ്പോള് വേണമെങ്കിലും അവിടെയുള്ള എന്ത് ആഹാരവും വേഷംകെട്ടുകാര്‍ക്ക് ശാപ്പിടാം. അതാര്‍ക്കും തടയുവാന് പാടില്ല. രാത്രി ആഴികൂട്ടി ഞങ്ങളൊക്കെ നൃത്തം ചെയ്യും. മുതുവാത്തികള് പുതിയ തൂവെള്ളത്തുണികള് വെച്ച് ഒരു പ്രത്യേക രീതിയില് മനോഹരമായി നൃത്തം ചെയ്യുന്നതു കാണാം. പാതിരാവുവരെ അത് തുടരും. മുതുവാന്മാരുടേതായ പ്രത്യേക വാദ്യോപകരണങ്ങളാണ് അതിനായി ഉപയോഗിക്കുക. വെള്ളച്ചാമി മുതുവാനാണ് അതിന്റെ മേല്‍നോട്ടക്കാരന്. വനദൈവങ്ങളെ പ്രീതിപ്പെടുത്താനായി കാടിനകത്തളങ്ങളില് കോഴിവെട്ടുണ്ടാകും.\nഒരിക്കല് കുമാരന് എന്നെ ആ കാനനത്തിന്റെ ഒരു പ്രത്യേക ഇടത്തേക്ക് കൂട്ടിക്കൊണ്ടുപോയി. ആകാശംമുട്ടെ വളര്‍ന്നുനില്ക്കുന്ന ഭീമാകാരങ്ങളായ വൃക്ഷങ്ങളും അവയെ ചുറ്റിവരിഞ്ഞു നില്ക്കുന്ന പിടിച്ചാല് പിടിയെത്താത്ത കാട്ടുവള്ളികളും. സൂര്യപ്രകാശം വീഴുവാന് മടിക്കുന്ന കാടിനകത്തട്ട് ഈര്‍പ്പമാര്‍ന്നും പല വലിപ്പങ്ങളിലുള്ള അട്ടകളും നിറഞ്ഞതായിരുന്നു. വലിയ വലിയ മൂങ്ങകള് ഇടയ്ക്കിടെ മൂളി ഞങ്ങളെ ഭയപ്പെടുത്താന് ശ്രമിച്ചുനോക്കി. അവ വലിയ കണ്ണുകള്‍വെച്ച് ഇരുള് വീണുകിടക്കുന്ന പച്ചിലച്ചാര്‍ത്തുകള്‍ക്കിടയിലൂടെ ഞങ്ങളെ തുറിച്ചുനോക്കുന്നുണ്ടായിരുന്നു. ഇരുളടഞ്ഞ വനം. തേനെടുക്കാന് പോയതാണ് ഞങ്ങള്. കുമാരന്റെ ജ്യേഷ്ഠന്മാരായ മുത്തയ്യയും ചെമ്പനും ഉണ്ടായിരുന്നു. കൂടാതെ നടരാജന്, തൊപ്പക്കയ്യന്, ശെല്യന്തന്....\nഅന്ന് ആ കൊടുംവനത്തിലെ വലിയൊരു ചീനിമരത്തിനു ചുവട്ടിലാണ് അന്തിയുറങ്ങിയത്. ഉറക്കമൊന്നും ഉണ്ടായില്ല. പാതിരാവായപ്പോള് കാടിനകത്തുനിന്നും പലവിധ ശബ്ദങ്ങള് ഉയര്‍ന്നു.\n'ശാറെ... അത് കടുവി ചത്തം, അത് ചിര്‍ത്ത (പുള്ളിപ്പുലി), അത് കാട്ടുപോത്ത്, മൂങ്ങ... ആനവരണ്ണ്ട് പേടിക്കണ്ട...' കുമാരന് ധൈര്യം തന്നു. 'നടരാജ... നീ അഞ്ചാറ് ഈറ്റവെട്ടി വാ, തൊപ്പക്കയ്യാ തീ എരിക്ക്...' അയാള് നിര്‍ദേശങ്ങള് കൊടുത്തു. കുറച്ചുസമയംകൊണ്ട് അവിടെ ഒരു തീക്കുണ്ഡം ഉയര്‍ന്നു. അപ്പോഴേക്കും നടരാജനും ചെമ്പനും നീളമേറിയ പച്ചയീറ്റകള് കൊണ്ടുവന്നു.\n'ആന വര്ണ്...' മുത്തയ്യ തിരക്കുകൂട്ടി.\nകുമാരന് പച്ചയീറ്റകളില് ഒന്നെടുത്ത് തീക്കുണ്ഡത്തിലേക്കിട്ടു. ഏതാനും നിമിഷങ്ങള് കടന്നുപോയി. ആനക്കൂട്ടം ചീനിമരത്തിനു പിന്നിലെത്തിക്കാണും. വെടിപൊട്ടുംപോലെ ഒരു ശബ്ദം! ഞാന് ഞെട്ടിപ്പോയി. അപ്പോഴേക്കും അടുത്ത ഈറ്റയും കുമാരന് തീയിലേക്കിട്ടു. വീണ്ടും വെടിശബ്ദം. കാടിനകത്ത് എന്തൊക്കെയോ ഓടിയകലുന്ന ശബ്ദങ്ങള്. കാട് നിശ്ശബ്ദമായി.\n'ആന കളിക്കണ്ട, കളി പഠിപ്പിക്കും മുതുവാന്...' കുമാരന് എല്ലായ്‌പോഴും പറയുന്ന വാചകം.\nകുമാരന്റെ പാചകം ബഹുകേമമാണ്. കാട്ടുചക്കസീസണാണെങ്കില് അയാള് പ്ലാവില് കയറി പച്ചച്ചക്ക വെട്ടിയിടും. പിന്നെ അതുമായി ഏതെങ്കിലും കാട്ടുറവയുടെ അരികിലെത്തും. ഒരു വടി ചക്കയുടെ ഞെട്ട് തുടങ്ങുന്ന ഭാഗത്തുകൂടി അടിച്ച് അകത്തേക്കു കയറ്റും. പിന്നെ ചക്കയുടെ പുറന്തോടെല്ലാം ചെത്തിക്കളയും. അതുകഴിഞ്ഞ് പുറത്തേക്ക് നീണ്ടുനില്ക്കുന്ന വടിയുടെ അഗ്രഭാഗം എന്റെ കൈയില് തരും. ചക്ക ഒരു പാറയില് വെക്കും ഞാന്. അതു കഴിഞ്ഞാണ് അടി തുടങ്ങുന്നത്. നല്ല കനമുള്ള വടി വെച്ച് ചക്കയെ കുമാരന് പൊതിരെ തല്ലും! ഞാന് പിടിച്ചിരിക്കുന്ന വടി തിരിച്ചുകൊടുക്കുമ്പോള് അടി കൊള്ളേണ്ട ഭാഗത്തൊക്കെ കൃത്യമായി അടികള് വന്നിരിക്കും. അപ്പോഴേക്കും ചക്കക്കുരുക്കള് മുഴുക്കെ വെളിയില് ചാടിയിട്ടുണ്ടാകും. ചക്കക്കുരുക്കള് പെറുക്കിയെടുത്ത് കുമാരന് അതിന്മേല് കുറച്ചു വെള്ളം ഒഴിക്കും.\nപിന്നെ ആ പാറപ്പുറത്തിട്ട് കൈപ്പത്തികള് ഉപയോഗിച്ച് ശക്തമായി ഉരയ്ക്കും. ഇടയ്ക്കിടെ കാട്ടുറവയില്‍നിന്നും വെള്ളം എടുത്ത് നനച്ചും കൊടുക്കും. അപ്പോഴേക്കും ചക്കക്കുരുകളെല്ലാം തോടെല്ലാം പോയി വെണ്‍മയാര്‍ന്നിരിക്കും. അടുത്തപടി അതില് അല്പം ഉപ്പും മഞ്ഞള്‍പ്പൊടിയും മുളകുപൊടിയും ചേര്‍ത്ത് തിരുമ്മും. പിന്നെ ഒരു പച്ചയീറ്റ വെട്ടിയെടുത്ത് അതില് അവ നിറയ്ക്കും. ഈറ്റയുടെ തുറന്ന ഭാഗം ഇലകള് തിരുകി അടയ്ക്കും. തീ കൂട്ടും. അതില് ചക്കക്കുരു നിറച്ച ഈറ്റ എടുത്തുവെക്കും. ഇടയ്ക്കിടെ തിരിച്ചുകൊടുക്കും. ഈറ്റയുടെ പച്ചനിറം തീകൊണ്ട് മാറുമ്പോള് അതെടുത്ത് പാറയില് വെക്കും. വാക്കത്തികൊണ്ട് അതില് നീണ്ട ഒരു വരയല്. ഈറ്റ ഇരുവശത്തേക്കും പിളര്‍ന്നു മാറും. അപ്പോള് സ്വാദിഷ്ഠമായ ഒരു ഗന്ധം അവിടം പടരും. ചക്കക്കുരു വെണ്ണപോലെ വെന്തിട്ടുണ്ടാകും! രുചിയുടെ കാര്യം പറയുകയും വേണ്ട. അത്തരത്തില് കുമാരന് മുളക്കുമ്പം, ഈറ്റക്കുമ്പം എന്നിവയിലൊക്കെ കപ്പ, ചോറ്, കറികള്, പുഴുക്കുകള്, തേനും റാഗിമാവും ചേര്‍ത്ത പലഹാരങ്ങള് ഒക്കെ പാകം ചെയ്യും.\nഏതു കയം കണ്ടാലും എത്ര ഉയരത്തില്‍നിന്നായാലും അയാള്‍ക്ക് എടുത്തുചാടുന്നത് ഏറെ ഇഷ്ടമാണ്. പിന്നെ അതില് നീന്തി തിമിര്‍ക്കും. ചൂണ്ടല് ഇട്ട് മീന് പിടിച്ച് ഈറ്റക്കുമ്പത്തില് ഉപ്പുപോലുമില്ലാതെ വേവിച്ചു തിന്നും. ഒരിക്കല് കുടിയില് ചെന്നപ്പോള് കുമാരന് തന്റെ നീളമേറിയ ആ മുടി മുറിച്ചുകളഞ്ഞ് പരിഷ്‌കാരിയായിരിക്കുന്നു! പല മുതുവായുവാക്കളും ഇത്തരം പരിഷ്‌കാരങ്ങള്‍ക്ക് പിന്നീട് ഏറെ പ്രാധാന്യം കൊടുത്തു. ട്രാന്‍സിസ്റ്റര് റേഡിയോ തോളില് തൂക്കി സ്വര്‍ണച്ചെയിനുള്ള റിസ്റ്റുവാച്ച്, പോളിയസ്റ്റര് ഷര്‍ട്ട് എന്നിവയൊക്കെ അണിഞ്ഞും ഇങ്ങനെ പല പരിഷ്‌കാരങ്ങളിലേക്കുമവര് ചെന്നുകയറി. പ്രായമായവരുടെ തലയില് മാത്രം മുതുവാക്കെട്ട് അവശേഷിച്ചു. കാതില് കടുക്കനും.\nഏറെ മാസങ്ങള്‍ക്കുശേഷം (2002) ഞാനും ജലീലും മീരയും വീണ്ടും അടിച്ചില്‍തൊട്ടിയിലേക്കു ചെന്നു. അന്ന് നടരാജനെയും ഞങ്ങള്‍ക്കൊപ്പം കൂട്ടി. കുമാരന് വേഴാമ്പലുകളുടെ കൂടുകള് തേടി കാടിനന്തര്‍ഭാഗങ്ങളിലേക്ക് സഞ്ചരിച്ചു. മീരയുടെ ഗവേഷണവിഷയം വേഴാമ്പലുകളായിരുന്നു. അന്ന് ഏഴോളം കൂടുകള് കുമാരന് ഞങ്ങള്‍ക്ക് കാണിച്ചുതന്നു.\nപിന്നെ ബകരിമലയിലെ വരയാടുകളെ തേടി ഞങ്ങള് പോയി. വല്ലാത്ത ഒരു കയറ്റമായിരുന്നു അത്. കുത്തനെ കിടക്കുന്ന പാറയിലൂടെ കുമാരനെ പിന്തുടരുമ്പോള് അങ്ങ് അഗാധതയില് ഇടമലയാര്‍പുഴ, മലക്കപ്പാറ... ആ യാത്രയില് പന്ത്രണ്ടു വരയാടുകളെ ഞങ്ങള് കണ്ടെത്തിയിരുന്നു. ചെങ്കുത്തായ പാറയിലൂടെ എന്റെ കൈ പിടിച്ച് കുമാരന് വരയാടുകള്‍ക്കൊപ്പം ഓടിയത് മറക്കാനൊക്കില്ല. അത്തരം പാറയിലൂടെയുള്ള അയാളുടെ സഞ്ചാരവേഗത നമ്മെ ഭയപ്പെടുത്തും.\nഒരിക്കല് ഒരു വൈകുന്നേരം കുടിയിലെത്തിയ ഞങ്ങള് കുമാരനും കൂട്ടുകാരും തേനെടുക്കാനായി രണ്ടാഴ്ചയായി കാടിനകത്തളങ്ങളിലെവിടെയോ ആണെന്നറിഞ്ഞു. അന്ന് കുമാരന്റെ കുടിലില് അന്തിയുറങ്ങിയ ഞങ്ങള് പാതിരാവിലെപ്പോഴോ പട്ടികുര കേട്ട് ഉണര്‍ന്നു. മഴ പെയ്യുന്നുണ്ടായിരുന്നു. ആരോ വരുന്ന കാല്‍പ്പെരുമാറ്റം. വിളക്കു കത്തിച്ചുവെച്ചു. പെട്ടെന്ന് ചാരിവെച്ച വാതില് തുറന്ന് കുമാരന് പ്രവേശിച്ചു.\nപുറത്തെ ഇരുളില്‍നിന്നും അടര്‍ന്നുപോന്നപോലെ അയാള് അവിടെ, ഞങ്ങളുടെ മുന്നില് നിന്നു. തലയില് തോര്‍ത്തുമുണ്ട് ഉപയോഗിച്ച് കെട്ടിവെച്ച ടോര്‍ച്ച്. അത് ഹെഡ്‌ലൈറ്റുപോലെ ഇരുന്നു. കൈയില് നീളമേറിയ വാക്കത്തി. മുതുകില് മാറാപ്പുകെട്ട്. നനഞ്ഞുകുതിര്‍ന്ന വസ്ത്രങ്ങള്. കാലില് അട്ടകള്.\nഅയാള് മുകളിലെ കെട്ടഴിച്ച് തറയില് വെച്ചു. ഈറ്റയിലകളില് ഭദ്രമായി പൊതിഞ്ഞുവെച്ചിരിക്കുന്ന ഇളം തേനടരുകള്! ഞങ്ങളുടെ ഉറക്കമെല്ലാം ഓടിയൊളിച്ചു. ഞൊടിയിടകൊണ്ട് ഞങ്ങളതു കൈക്കലാക്കി. കാലില് കടിച്ചുതൂങ്ങിയ അട്ടകളെ ഒന്നൊന്നായി പറിച്ച് വെളിയിലേക്കെറിഞ്ഞ് കുമാരന് ഞങ്ങളെ നോക്കി ചിരിച്ചു.\n'ഞാന് പറഞ്ഞില്ലേ ശാറേ, നിങ്ങള് വന്നത് അവനറിഞ്ഞാല് ഏതു കാട്ടിലായാലും അവന് ഇവിടെ എത്തും...' കുമാരന്റെ ജ്യേഷ്ഠന് മുത്തയ്യ അകത്തുനിന്നും പയുന്നതു കേട്ടു. കുമാരന്റെ ആ വരവ് ഞാന് മറക്കില്ല. ഈ മനുഷ്യന് കൊടുംകാടിനുള്ളില് വെച്ച് ഞാന് വന്നത് എങ്ങനെ അറിഞ്ഞു? തനിച്ച് മുതുവാന്മാര്‍പോലും സഞ്ചരിക്കാത്ത ആ രാത്രി എന്നെ തേടി എത്തുക? കാടിന് അതിന്റെതായ സന്ദേശങ്ങളുണ്ട്, കുമാരനെപ്പോലുള്ളവര്‍ക്കായി.\nവീണ്ടും കുമാരനൊത്ത് മറ്റൊരു യാത്ര പോയി ഞാന്. പറമ്പിക്കുളത്തെ പൂപ്പാറ മുതുവാക്കുടിയിലേക്ക്. മുതുവാന്മാര് കൊച്ചിക്കുടി എന്നാണ് പൂമ്പാറക്കുടിയെ വിളിക്കുന്നത്. അവിടെവെച്ചാണ് ഞാന് പറമ്പിക്കുളത്തേക്ക് നടന്നുപോയതും. കുമാരന് തിരികെ പോന്നതും.\nനാട്ടിലെത്തിയ ഞാന് വീണ്ടും ഗള്‍ഫിലേക്കു പോയി ഒരു വര്‍ഷത്തിനു ശേഷം തിരികെയെത്തി. മറ്റു കാടുകളിലൊക്കെ അലഞ്ഞുതിരിഞ്ഞു നടന്നു. ഷോളയാര് മലക്കപ്പാറ വഴി വാല്‍പ്പാറയ്ക്കു പോയെങ്കിലും അടിച്ചില്‍തൊട്ടിയിലേക്കു പോയില്ല. ഒരിക്കല് വാഴച്ചാല് ഡി.എഫ്.ഒ. ഇന്ദുചൂഡനെ കാണുവാന് അദ്ദേഹത്തിന്റെ ചാലക്കുടിയിലെ ഓഫീസില് എത്തിയപ്പോഴാണ് ആ വാര്‍ത്ത അറിഞ്ഞത്.\n'കുമാരന് മരിച്ചുപോയി...' വല്ലാത്ത ഒരു വിങ്ങലായിരുന്നു അകത്ത്. ഹൃദയത്തിലെവിടെയോ ആഴത്തിലൊരു മുറിവ്... അതിന്റെ നീറ്റല്... എന്തു പറയണം എന്നറിയാതെ തരിച്ചിരിക്കുമ്പോള് ഡി.എഫ്.ഒ. പറഞ്ഞു: 'ഏതോ മലയുടെ മുകളില്‍നിന്നും വീണതാണ്. പത്തു ദിവസം കഴിഞ്ഞാണ് ബോഡി കിട്ടിയത്!' ഞങ്ങളൊക്കെ സ്തംഭിച്ചുപോയി; ഒരു മഴക്കാടു മുഴുക്കെ നഷ്ടപ്പെട്ടപോലെ. വരയാടിനൊപ്പം ഏതു വഴുക്കലുള്ള പാറയും കയറുന്ന കുമാരന് പാദങ്ങള് ഇടറിയോ?\nആ കാലങ്ങളില് കാട്ടില്‍വെച്ച് ഏതോ നായാട്ടുസംഘത്തിനോടോ കഞ്ചാവുകൃഷിക്കാരോടോ കുമാരന് എന്തൊക്കെയോ പ്രശ്‌നങ്ങള് ഉണ്ടായി എന്നു കേട്ടിരുന്നു. കുമാരന്റെ ഭാര്യ പിന്നീട് ഒരിക്കല് കണ്ടപ്പോള് പറഞ്ഞു: 'ശാറെ, അവന്മാര് കുമാരനെ കൊന്നതാ...' കുമാരനില്ലാത്ത ആ കാട്ടിലേക്ക് ഞങ്ങള് ചെന്നു. ഈറ്റയിലകള്‍കൊണ്ടു മേഞ്ഞ് സുന്ദരമായിരുന്ന ആ ചെറുകുടിലില് ഇപ്പോള് ആരും താമസമില്ല.\nഭാര്യ ചാവടിപ്പുരയിലേക്ക് താമസം മാറ്റി. കുടിലിന്റെ മേല്‍ക്കൂരയിലെല്ലാം സുഷിരങ്ങള് വീണിരിക്കുന്നു. കുമാരന്റെ ചില പഴയ വസ്ത്രങ്ങള്, എപ്പോഴും കൊണ്ടുനടക്കുന്ന തോള്‍സഞ്ചി... പിന്നെ ചുമരില് ഞങ്ങള് രണ്ടുപേരും പരസ്പരം തോളില് കൈവെച്ചു നില്ക്കുന്ന പഴയ ഒരു ഫോട്ടോ. അത് കരിപിടിച്ചും മങ്ങിയും കഴിഞ്ഞു. കുമാരനില്ലാത്ത അന്ന് ഞങ്ങളവിടെ അന്തിയുറങ്ങുവാന് കിടന്നു. ഉറക്കം വന്നില്ല. കുമാരന് അവിടെയെവിടെയൊക്കെയോ ഉണ്ടെന്നു തോന്നല്.\nഎപ്പോഴും നമ്മോടൊപ്പം കൂടെ നടക്കുവാന് ഇവരൊക്കെ കാണും എന്നു നിനച്ചിരിക്കുമ്പോള്, ഒരു പ്രഭാതത്തില് അവര്‍എങ്ങനെയോ മഴക്കാടിന്റെ ഹരിതത്തിലേക്കു പൊഴിയുന്നു. ചിലപ്പോള് ഒരു കാടിന്റെ മനസ്സിനെ നാം തൊട്ടിരുന്നത് ഇവരുടെ വിരല്‍ത്തുമ്പിലൂടെയായിരിക്കണം. ചിലപ്പോള് ഒരു കയറ്റം കയറി മലയുടെ ഉച്ചിയിലെത്തി താഴെ വിശാലമായി കിടക്കുന്ന ഇരുണ്ട കാട് ദര്‍ശിക്കുമ്പോള് ആരുടെയൊക്കെയോ സാമീപ്യം നാം ആഗ്രഹിച്ചുപോകും. ഇതിനു മുന്‍പ് ഇതേ സ്ഥലത്ത് എത്തിയത് അവരുമായാണല്ലോ. എന്തൊക്കെയോ മനസ്സിനകത്ത് സ്‌നേഹത്തോടെ നിറച്ചുതന്നവര്.\nഅടിച്ചില്‍തൊട്ടിയിലെ പല മുതുവാന്മാരും എന്നോടൊപ്പം എന്റെ നാട്ടില് വന്നപ്പോള് കുമാരനുമാത്രം വരുവാന് പറ്റിയില്ല. പലപ്പോഴും ആഗ്രഹിച്ചിരുന്നെങ്കിലും അയാള് മറ്റെന്തെങ്കിലും കാഴ്ചകളുമായി കാട്ടിലലയുകയായിരുന്നു. ഇടയ്ക്കിടെ നാട്ടില് വരുന്ന കാര്യവും അയാള് സൂചിപ്പിക്കുമായിരുന്നു. ആ ആഗ്രഹം മനസ്സില് ഇട്ടിട്ട് അയാള് പോയി; മഴക്കാടിന്റെ ഇരുണ്ട ഉള്‍ത്തടങ്ങളിലേക്ക്, ഒരു ഇലപൊഴിയുംപോലെ...\nമഴക്കാട്ടില് പൊലിഞ്ഞുവീഴുന്ന ഇലകള്‍ക്കു മരണമില്ല. അവ തറയില് വീണ് വളമായി വീണ്ടും വൃക്ഷങ്ങളിലൂടെ പുനര്‍ജനിച്ചുകൊണ്ടേയിരിക്കുന്നു...\n( എന്.എ. നസീറിന്റെ കാട്ടില് ഒപ്പം നടന്നവരും പൊഴിഞ്ഞുപോയവരും എന്ന പുസ്തകത്തില് നിന്ന് )\nഎന്.എ. നസീറിന്റെ പുസ്തകങ്ങള് വാങ്ങാം\nമണ്ണിലും വിണ്ണിലും സ്‌റ്റോര്‍റൂമിലും ദൈവമിരിക്കുന്നു\nഭക്ഷണം കൊടുത്തപ്പോള് കിട്ടിയത് തെറിവിളി - സുരാജിന്റെ അനുഭവക്കുറിപ്പ്\nമമ്മൂക്ക, ഡയറക്ടറോട് പറഞ്ഞു: 'ആദ്യമായിട്ട് അവനൊരു കാര്യം പറയുമ്പോള് നമ്മള് കേട്ടില്ലെന്നുവേണ്ട.'\n'രോഗമുക്തയായപ്പോള് അവള് എടുത്ത ആദ്യത്തെ തീരുമാനം ഇനി പഠനം തുടരുന്നില്ല എന്നായിരുന്നു'\n'സിനിമയില്‍നിന്നു ചിലരൊക്കെ ഔട്ടാകുമെന്നു പേടിച്ചിട്ടാണ് അതൊന്നും ചെയ്യാത്തത്!'\n'ഈ അഭിനയത്തിനല്ലേ മോഹന്‍ലാലിന് ആദ്യം ഭരത് അവാര്‍ഡ് കൊടുക്കേണ്ടത്?'\n'ചങ്ങമ്പുഴയ്ക്ക് ഗ്രാമര് അറിയില്ലായിരുന്നു, അത് പഠിക്കേണ്ട ഒരു സാധനമാണെന്ന് അദ്ദേഹം കരുതിയില്ല'\n'നായികയായി ആദ്യ ആലോചനയില് ആനിയായിരുന്നു,പക്ഷേ '


ബ്രിട്ട്ണി സ്പിയേർസ് ഏഴരശ്ശനി Singer, Dancer\nബ്രിട്ട്ണി സ്പിയേർസ് ജാതകം and Astrology\nബ്രിട്ട്ണി സ്പിയേർസ് ശനി ഏഴര ശനിയുടെ റിപ്പോർട്ട്\nപേര് ബ്രിട്ട്ണി സ്പിയേർസ്\nജനന തിയതി2: 12 : 1981 ജനന സമയം 1 : 30 : 0\nജന്മ സ്ഥലം McComb\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ ബ്രിട്ട്ണി സ്പിയേർസ് ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. ബ്രിട്ട്ണി സ്പിയേർസ് സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. ബ്രിട്ട്ണി സ്പിയേർസ് കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും ബ്രിട്ട്ണി സ്പിയേർസ് ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. ബ്രിട്ട്ണി സ്പിയേർസ് രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. ബ്രിട്ട്ണി സ്പിയേർസ് നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. ബ്രിട്ട്ണി സ്പിയേർസ് വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. ബ്രിട്ട്ണി സ്പിയേർസ് ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. ബ്രിട്ട്ണി സ്പിയേർസ് കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. ബ്രിട്ട്ണി സ്പിയേർസ് കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ ബ്രിട്ട്ണി സ്പിയേർസ് വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. ബ്രിട്ട്ണി സ്പിയേർസ് സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nബ്രിട്ട്ണി സ്പിയേർസ് മൻഗ്ലിക് / മംഗല്യ ദോഷം റിപ്പോർട്ടുകളും\nബ്രിട്ട്ണി സ്പിയേർസ് ദശ ഫലം റിപ്പോർട്ട്\nബ്രിട്ട്ണി സ്പിയേർസ് സംക്രമണം 2020 ജാതകം


സ്കൂളിലേക്ക് ജീന ടീച്ചർ എത്തുന്നത് പത്ത് കിലോമീറ്റർ സൈക്കിൾ ചവിട്ടി; പഠിച്ചത് ലോക്ക് ഡൗൺ കാലത്ത് | jeena teacher travelling on bicycle from home to school\nസ്കൂളിലേക്ക് ജീന ടീച്ചർ എത്തുന്നത് പത്ത് കിലോമീറ്റർ സൈക്കിൾ ചവിട്ടി; പഠിച്ചത് ലോക്ക് ഡൗൺ കാലത്ത്\nKochi, First Published 14, Jun 2020, 11:01 AM\nഅങ്ങനെയാണ് എട്ടാം ക്ലാസ്സുകാരിയായ മകളുടെ സൈക്കിൾ തനിയെ ചവിട്ടി പഠിച്ചത്. ഇപ്പോൾ പത്ത് കിലോമീറ്റർ സൈക്കിൾ ചവിട്ടിയാണ് ടീച്ചർ സ്കൂളിലെത്തുന്നത്.\nകൊച്ചി: ലോക്ക് ഡൗൺ കാലം ബോറടിയുടെ കാലമാണെന്നൊക്കെ ചിലരെങ്കിലും പറഞ്ഞാലും ജീന ടീച്ചർ അങ്ങനെ പറയില്ല. കാരണം ലോക്ക് ഡൗൺ കാലത്താണ് ടീച്ചർ സൈക്കിളോടിക്കാൻ പഠിച്ചത്. ഫോര്‍ട്ടുകൊച്ചി ഇ.എം.ജി.എച്ച്.എസ്.എസിലെ പന്ത്രണ്ടാം ക്ലാസ് കൊമേഴ്‌സ് അധ്യാപികയാണ് ജീന ഗ്രേസ്. പണ്ടു മുതലേ വാഹനങ്ങളോടിക്കാനും റോഡ് മുറിച്ചു കടക്കാനും ടീച്ച‍ർക്ക് പേടിയാണ്. പക്ഷേ ലോക്ക് ഡൗൺ കാലത്ത് മൂല്യനിർണ്ണയ ക്യാംപിൽ പങ്കെടുക്കേണ്ടി വന്ന സാഹചര്യത്തിൽ സ്കൂളിലെത്താൻ എന്തെങ്കിലും ഒരു വഴി കണ്ടെത്തിയേ മതിയാകൂ എന്ന അവസ്ഥ വന്നു ജീന ടീച്ചർക്ക്. അങ്ങനെയാണ് എട്ടാം ക്ലാസ്സുകാരിയായ മകളുടെ സൈക്കിൾ തനിയെ ചവിട്ടി പഠിച്ചത്. ഇപ്പോൾ പത്ത് കിലോമീറ്റർ സൈക്കിൾ ചവിട്ടിയാണ് ടീച്ചർ സ്കൂളിലെത്തുന്നത്.\n''രാത്രി ഒൻപത് മണിക്ക് ശേഷം വീടിന് മുന്നിലൂടെ സൈക്കിൾ ചവിട്ടി നോക്കി. പിന്നെ ഒകെയാണെന്ന് ഉറപ്പായപ്പോൾ റോഡിലിറങ്ങി. പിന്നെ രണ്ട് തവണ വാല്യൂവേഷന് പോകുന്നതിന് മുമ്പ് ഇവിടെ വരെ ചവിട്ടി നോക്കി.'' എങ്ങനെയൊക്കെയാണ് സൈക്കിളിനെ സന്തത സഹചാരിയാക്കിയതെന്ന് ജീന ടീച്ചർ വെളിപ്പെടുത്തുന്നു. ഒരു ടീച്ചർ എന്തിനാണ് ഈ സൈക്കിൾ ചവിട്ടി പോകുന്നതെന്ന് ചോദിച്ചവരുണ്ട്. അവരോട് ജീന ടീച്ചർ പറയുന്നു, ''എന്റെ കയ്യിലുള്ളത് ഇതാണ്. അതുകൊണ്ട് സൈക്കിളിൽ പോകുന്നു. ഇനി ലൈസൻസൊക്കെ എടുത്തതിന് ശേഷം മറ്റ് വണ്ടിയുടെ കാര്യം നോക്കാം.'' സൈക്കിൾ യാത്രയിൽ അഭിമാനക്കുറവൊന്നുമില്ലെന്നും ടീച്ചർ ചിരിയോടെ കൂട്ടിച്ചേർക്കുന്നു.\n9.30ന് മൂല്യനിർണയ ക്യാംപിലെത്തണമെങ്കിൽ 8.15ന് തന്നെ വൈപ്പിനിലെ വീട്ടിൽ നിന്നിറങ്ങണം. ഇറങ്ങുമ്പോൾ മഴയാണെങ്കിലും പിന്നോട്ടില്ല. മഴക്കോട്ടൊക്കെ നേരത്തെ തന്നെ തയാറാക്കി വയ്ക്കും. ഗോശ്രീപാലവും ഗതാഗതക്കുരുക്കും കടന്ന് വേണം കൃത്യസമയത്ത് സ്ക്കൂളിലെത്താൻ. കയറ്റം കയറുമ്പോൾ ക്ഷീണിക്കും. അതുപോലെ വലിയ ഗതാഗതക്കുരുക്ക് കാണുമ്പോൾ ടീച്ചറിന് ഇപ്പോളും ചെറിയ പേടിയുണ്ട്. പിന്നെ ഒന്നും നോക്കില്ല സൈക്കിളിൽ നിന്നിറങ്ങി തള്ളി കൊണ്ടുപോകും. മൂന്ന് വർഷം മുൻപ് വാഹനാപകടത്തിൽ അച്ഛന് പരിക്ക് പറ്റിയതോടെയാണ് പേടി കൂടിയതെന്ന് ടീച്ചർ പറയുന്നു. എന്നാൽ ഇപ്പോൾ സൈക്കിൾ യാത്ര പതിവാക്കിയതോടെ ആ പേടി മാറി. ഇനി ലൈസൻസെടുത്ത് മറ്റ് വണ്ടികൾ കൂടി ഓടിക്കാനാണ് ജീന ടീച്ചറുടെ തീരുമാനം.


5 സ്‌ത്രീകളെ നഗ്നരാക്കി നടത്തി; മലം തീറ്റിച്ചു | Jharkhand, Women, Stripped, Witchcraft, police, ജാര്‍ഖണ്ഡ്, സ്‌ത്രീകള്, നഗ്നത, മന്ത്രവാദം, മുസ്ലീം, പൊലീസ് - Malayalam Oneindia\n5 സ്‌ത്രീകളെ നഗ്നരാക്കി നടത്തി; മലം തീറ്റിച്ചു\nPublished: October 19 2009, 14:44 [IST]\nറാഞ്ചി: ദുര്‍മന്ത്രവാദികളാണെന്ന് ആരോപിച്ച് അഞ്ചു സ്‌ത്രീകളെ നഗ്നരാക്കി നടത്തി. ജാര്‍ഖണ്ഡിലെ ദിയോഘറിലെ പതാര്‍ഘടിയ ഗ്രാമത്തിലാണ് സംഭവം നടന്നത്.\nഞായറാഴ്‌ചയാണ് സംഭവം നടന്നതെങ്കിലും തിങ്കളാഴ്‌ചയാണ് പൊലീസ് ഇക്കാര്യം സ്ഥിരീകരിച്ചത്. നഗ്നരാക്കി നടത്തിയ അഞ്ചു സ്‌ത്രീകളില് മൂന്നുപേര് വിധവകളാണ്. ഇതില് രണ്ടുപരെ മലം തീറ്റിക്കുകയും ചെയ്‌തിട്ടുണ്ടെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nവയലിലേയ്‌ക്ക് ബലമായി നടത്തിക്കൊണ്ടുപോയശേഷമാണത്രേ ഇവരെ നഗ്നരാക്കി നടത്തുകയും മലം തീറ്റിക്കുകയും ചെയ്‌തത്. സുശീല കുമാഹ്രിന്, സഗിരാന് ബീബീ, ഹഫിജാന് ബീബി, സുജാന് ബീബി, ഗുല്‍നര് ബീബി, എന്നിവരാണ് ഈ ക്രൂരതയ്‌ക്ക് ഇരയായത്.\nഇവര് ദുര്‍മന്ത്രവാദികളാണെന്നും നാടിന് ഭീഷണിയാണെന്നും മറ്റൊരു മന്ത്രവാദി പ്രവചിച്ചിരുന്നു. ഇതുകേട്ടാണ് നാട്ടുകാര് സ്‌ത്രീകളെ പീഡിപ്പിച്ചത്. വിവരമറിഞ്ഞ് സ്ഥലത്തെത്തിയ പൊലീസും സര്‍ക്കാര് ഉദ്യോഗസ്ഥരും ചേര്‍ന്നാണ് സ്‌ത്രീകളെ രക്ഷിച്ചത്.\nഎന്നാല് പൊലീസ് സ്ഥലത്തെത്തിയപ്പോഴേയ്‌ക്കും ഈ ഹീനകൃത്യത്തിന് നേതൃത്വത്തിന് നേതൃത്വം നല്‍കിയ സ്‌ത്രീകളുള്‍പ്പെട്ട സംഘം സ്ഥലം വിട്ടിരുന്നു.\nആറ് സ്‌ത്രീകളുള്‍പ്പെടെ 11 പേര്‍ക്കെതിരെ എഫ്‌ഐആര് രജിസ്റ്റര് ചെയ്‌തിട്ടുണ്ട്. പീഡിപ്പിക്കപ്പെട്ടസ്‌ത്രീകളും പീഡനം നടത്തിയവരും മുസ്ലീം സമുദായത്തില്‍പ്പെട്ടവരാണെന്നും പൊലീസ് പറഞ്ഞു.\npolice പൊലീസ് women നഗ്നത സ്‌ത്രീകള് മുസ്ലീം jharkhand ജാര്‍ഖണ്ഡ് മന്ത്രവാദം witchcraft stripped\nStory first published: Monday, October 19, 2009, 14:44 [IST]


'ഏകദേശം 20 ദിവസമായിരിക്കുന്നു, ഇന്നും നിന്നെയോർത്താണ് ഉണരുന്നത്': സുശാന്തിനെ ഓർത്ത് ഭൂമിക | bhumika chawla pens long note for sushant singh rajput\n'ഏകദേശം 20 ദിവസമായിരിക്കുന്നു, ഇന്നും നിന്നെയോർത്താണ് ഉണരുന്നത്': സുശാന്തിനെ ഓർത്ത് ഭൂമിക\nMumbai, First Published 4, Jul 2020, 6:25 PM\nഎംഎസ് ധോണിയെക്കുറിച്ചുള്ള ചിത്രത്തിൽ സുശാന്തിന്റെ സഹോദരിയായി വേഷമിട്ടത് ഭൂമികയായിരുന്നു.\nയുവനടന് സുശാന്ത് സിംഗ് രാജ്പുതിന്‍റെ അകാല വിയോഗത്തിന്റ ആഘാതത്തിൽ നിന്നും ഇതുവരേയും ബോളിവുഡ് സനിമാ ലോകം മോചിതമായിട്ടില്ല. ഇപ്പോഴിതാ സുശാന്തിനെ പറ്റിയുള്ള ഓർമ്മകൾ പങ്കുവച്ചിരിക്കുകയാണ് നടി ഭൂമിക ചൗള. ഇൻസ്റ്റാഗ്രാമിൽ ഭൂമിക പങ്കുവച്ച കുറിപ്പ് ഇതിനോടകം ശ്രദ്ധേയമായി കഴിഞ്ഞു.\nസുശാന്ത് വിടപറഞ്ഞ് 20 ദിവസം പിന്നിടുമ്പോഴും താനിന്നും ഉണർന്ന് എഴുന്നേൽക്കുന്നത് സുശാന്തിനെ കുറിച്ച് ചിന്തിച്ചുകൊണ്ടാണെന്ന് ഭൂമിക കുറിക്കുന്നു. എംഎസ് ധോണിയെക്കുറിച്ചുള്ള ചിത്രത്തിൽ സുശാന്തിന്റെ സഹോദരിയായി വേഷമിട്ടത് ഭൂമികയായിരുന്നു.\nഭൂമികയുടെ ഇൻസ്റ്റാഗ്രാം പോസ്റ്റിന്റെ പൂർണരൂപം\nഏകദേശം 20 ദിവസമായി, ഇന്നും നിന്നെ കുറിച്ച് ചിന്തിച്ചുകൊണ്ടാണ് ഞാൻ ഉണർന്ന് എഴുന്നേൽക്കുന്നത്. എന്തുകൊണ്ടാണ് ഇങ്ങനെയെന്നാണ് ഇപ്പോഴും ആശ്ചര്യപ്പെടുന്നത്. ഒരു കഥാപാത്രമായി മാത്രം സ്ക്രീൻ സ്പേസ് പങ്കിട്ടെങ്കിലും ഇപ്പോഴും എന്തൊക്കെയോ നമ്മളെ ബന്ധിപ്പിക്കുന്നു. അത് വിഷാദമായിരുന്നോ – വ്യക്തിപരമായിരുന്നോ – എങ്കിൽ നീ സംസാരിക്കണമായിരുന്നു…അതോ ജോലിസംബന്ധമായ കാര്യമോ. നീ ഇതിനോടകം തന്നെ അത്തരം നല്ല സിനിമകൾ ചെയ്തിട്ടുണ്ട്.. അതെ, ഇവിടെ അതിജീവിക്കുന്നത് എളുപ്പമായ കാര്യമല്ലെന്ന് ഞാൻ വിശ്വസിക്കുന്നു.\nഅകത്തുള്ളവരെയോ പുറത്തുള്ളവരെയോ കുറിച്ചല്ല ഞാൻ സംസാരിക്കുന്നത്, ഇത് എന്താണോ അത് മാത്രമാണ്, അതെ അൻപതിൽ അധികം ചിത്രങ്ങൾ ചെയ്ത ശേഷവും എനിക്ക് ഒരാളുമായി ബന്ധപ്പെടുത്തേണ്ടി വരിക എന്നത് എളുപ്പമല്ല. നല്ലത് ചിന്തിക്കാനും വിശ്വസിക്കാനും എന്നെത്തന്നെ നിരന്തരം പ്രേരിപ്പിക്കുന്നു\nസിനിമാ മേഖലയ്ക്ക് ഉള്ളിൽ നിന്നുള്ളവരെ നിങ്ങൾക്ക് വിളിക്കുകയും സന്ദേശമയക്കുകയും ചെയ്യേണ്ട സമയം വന്നേക്കാം. പലരും അനുകമ്പയുളളവരും സാധുക്കളുമാണ്. എന്നാൽ മറ്റ് ചിലർ നിങ്ങളെ അംഗീകരിക്കാൻ മടിക്കുകയും നിഷ്കരുണം തള്ളിക്കളയുകയും ചെയ്യുന്നവരാകാം. മിക്കവാറും എല്ലാ പേരും നിങ്ങളെ എപ്പോഴും ബഹുമാനിക്കുന്നവരാണ്, എന്നാൽ ചുരുക്കം ചിലർ മാത്രമേ ആവശ്യമുള്ളപ്പോൾ മാത്രം നിങ്ങളുടെ അടുക്കൽ വരൂ. അവരോടൊപ്പം പ്രവർത്തിക്കാൻ ആഗ്രഹിക്കുന്നുവെന്ന് പറഞ്ഞ് നിങ്ങൾ ഒരു കോൾ ചെയ്താൽ, നമുക്ക് നോക്കാം എന്നായിരിക്കും അവരുടെ മറുപടി. അല്ലെങ്കിൽ ചിരിച്ച് തള്ളും.\nഎന്നിട്ടും ഇന്നും എല്ലാത്തിനും ഞാൻ ദൈവത്തോട് നന്ദി പറയുന്നു… അത് സാരമില്ല എന്ന് പറയുന്നതിനെ ഞാൻ സ്വീകരിച്ചിരിക്കുന്നു. ഒരുപക്ഷേ ഒരാൾ ഒരു വേഷത്തിന് അനുയോജ്യമാകണമെന്നില്ല, അത് സാരമില്ല. പോസിറ്റീവ് ആയി ചിന്തിക്കു… അവസാനമായി ജോലി സംബന്ധമായുള്ള നിരാശയേക്കാളും അല്ലെങ്കിൽ പല കാരണം കൊണ്ടും ഉണ്ടായ വിഷാദരോഗത്തേക്കാളും കൂടുതലായി നിങ്ങൾക്ക് എന്തെങ്കിലും ഉണ്ടെങ്കിൽ അത് എന്താണെന്ന് ഞങ്ങൾ അറിയുമെന്ന് ഞാൻ പ്രതീക്ഷിക്കുന്നു… അതുവരെ ഗുഡ്ബൈ… നിങ്ങൾക്കായി പ്രാർത്ഥിക്കും , നിങ്ങൾ എവിടെയായിരുന്നാലും. നിങ്ങളുടെ കുടുംബത്തിനായി പ്രാർത്ഥിക്കുന്നു.\nLast Updated 4, Jul 2020, 6:25 PM\nസംസ്ഥാനത്ത് 240 സർക്കാർ എൽഎൽബി സീറ്റുകൾ വെട്ടിക്കുറച്ചു, സ്വാശ്രയ മേഖലയെ സഹായിക്കാനെന്ന് ആക്ഷേപം\nപാതിരാത്രി വീട് കയറി ആക്രമണം; യുവാവിന്‍റെ കാലുകൾ അടിച്ചൊടിച്ചു\nപൊലീസുകാരന് കൊവിഡ്; തിരുവനന്തപുരത്ത് സിറ്റി സ്പെഷ്യൽ ബ്രാഞ്ച് ഓഫീസ് അടച്ചു\nആൻഡമാനിൽ ഇനി കൂടുതൽ വേഗമേറിയ ഇൻ്റർനെറ്റ് കണക്ടിവിറ്റി; പദ്ധതി പ്രധാനമന്ത്രി ഉദ്ഘാടനം ചെയ്തു\nരാജമലയിൽ കൂടുതൽ മൃതദേഹങ്ങൾ ലഭിച്ചു, ഇന്ന് കണ്ടെത്തിയത് ആറ് പേരെ; മരണം 49 ആയി\nഡാൻസറെ വേണമെന്ന് ആഗ്രഹിച്ചതില് സന്തോഷം, ഭര്‍ത്താവ് വരച്ച ചിത്രവുമായി സൗഭാഗ്യ വെങ്കിടേഷ്\nഎറണാകുളത്ത് കൊവിഡ് ബാധിച്ച് ചികിത്സയിലായിരുന്ന വൃദ്ധ മരിച്ചു


മരണം പതിയിരിക്കുന്ന എസ്കലേറ്ററുകള് - India News 24\nമോണ്‍ട്രിയല്: എസ്കലേറ്ററില് സ്കാര്‍ഫും തലമുടിയും കുരുങ്ങി സ്ത്രീ മരിച്ച സംഭവം ഒരുകാര്യം നമ്മെ ഓര്‍മപ്പെടുത്തുന്നു. സുരക്ഷിതമെന്ന് നമ്മള് കരുതുന്ന പലതും ഒട്ടും സുരക്ഷിതമല്ല. നമ്മുടെ നാട്ടില് ഇന്നുള്ള എത്രയോ എസ്കലേറ്ററുകള് മതിയായ സുരക്ഷാസംവിധാനങ്ങള് ഇല്ലാത്തവയാണ്. എത്ര അലസമായാണ് നമ്മളില് പലരും അവ ഉപയോഗിക്കുന്നത്. കൊച്ചുകുട്ടികളെപ്പോലും കൈപിടിക്കാതെ എസ്കലേറ്ററില് നില്‍ക്കാന് അനുവദിക്കുന്ന രക്ഷിതാക്കള് എവിടെയും സ്ഥിരം കാഴ്ചയാണ്.\nകാനഡയിലെ മോണ്‍ട്രിയലില് വ്യാഴാഴ്ചയാണ് സ്കാര്‍ഫും മുടിയും എസ്കലേറ്ററില് കുരുങ്ങി നാല്‍പത്തിയെട്ടുകാരി മരിച്ചത്.ഫാബ്രെ മെട്രോ സ്റ്റേഷനിലാണ് ദാരുണമായ അപകടം. എസ്കലേറ്ററില് താഴേക്ക് വരികയായിരുന്ന സ്ത്രീ ധരിച്ചിരുന്ന സ്കാര്‍ഫാണ് ആദ്യം യന്ത്രത്തിന്‍റെ ഇടയില് കുരുങ്ങിയത്. സ്കാര്‍ഫ് എടുക്കാന് ശ്രമിക്കുന്നതിനിടെ മുടിയും കുരുങ്ങുകയായിരുന്നു എന്ന് ദൃക്സാക്ഷികള് പറഞ്ഞു. സംഭവസ്ഥലത്തുതന്നെ മരണം സംഭവിച്ചു.\nഏറ്റവും ആധുനികമായ എസ്കലേറ്ററുകള് യന്ത്രത്തിനിടയില് എന്തെങ്കിലും കുരുങ്ങുകയോ മറ്റോ ചെയ്താല് സ്വയം നിശ്ചലമാകുന്ന തരത്തില് ഉള്ളവയാണ്. എന്നാല്, 1997ന് ശേഷമുള്ള എസ്കലേറ്ററുകള്‍ക്ക് മാത്രമാണ് ഈ ചട്ടം ബാധകം. പഴയ എസ്കലേറ്ററുകളിലാകട്ടെ രണ്ട് വശങ്ങളിലും എമര്‍ജന്‍സി ബട്ടണുകള് ആണുള്ളത്. എന്നാല് അപകടം കാണുന്നവര്‍ക്ക് ഈ ബട്ടണ് പൊടുന്നനെ അമര്‍ത്താനുള്ള മനസാന്നിധ്യം ലഭിക്കണമെന്നില്ല. അപ്പോഴേക്കും അപകടത്തില്‍പെട്ട ആള്‍ക്ക് ജീവഹാനി ഉള്‍പ്പെടെ സംഭവിക്കുകയും ചെയ്യാം.\nരണ്ട് വര്‍ഷത്തിനിടെ ഇത് രണ്ടാംതവണയാണ് മോണ്‍ട്രിയല് സബ്‌വേയിലെ എസ്കലേറ്റര് മനുഷ്യജീവന് അപഹരിക്കുന്നത്. കഴിഞ്ഞ വര്‍ഷം ഒരു ഇരുപതുകാരിയായിരുന്നു ഇര. 1982ല് മോണ്‍ട്രിയലിലെതന്നെ ഗയ് കോണ്‍കോര്‍ഡിയ മെട്രോ സ്റ്റേഷനില് എസ്കലേറ്ററിനിടയില് രണ്ട് വയസ് മാത്രം പ്രായമുള്ള പെണ്‍കുട്ടിയുടെ നാല് കൈവിരലുകള് നഷ്ടമായി.\nകയ്യില്‍നിന്ന് താഴെ വീണ മുന്തിരിപ്പഴങ്ങള് എടുക്കാന് ശ്രമിക്കുമ്പോഴാണ് കുട്ടി അപകടത്തില്‍പെട്ടത്. എസ്കലേറ്ററിനിടയിലെ വിടവ് അനുവദനീയമായ6മില്ലീമീറ്ററിലും കൂടുതലായിരുന്നതാണ് അപകടത്തിന് കാരണം.\n2004ല് പ്രവര്‍ത്തിച്ചുകൊണ്ടിരുന്ന എസ്കലേറ്റര് പെട്ടെന്ന് നിന്നതിനെത്തുടര്‍ന്നു മറിഞ്ഞുവീണ 16 വിദ്യാര്‍ത്ഥികള്‍ക്ക് പരിക്കേറ്റ സംഭവവും മോണ്‍ട്രിയലില് ഉണ്ടായി.\nമറ്റ് രാജ്യങ്ങളില്‍നിന്നും എസ്കലേറ്റര് അപകടങ്ങളും മരണങ്ങളും റിപ്പോര്‍ട്ട് ചെയ്യപ്പെട്ടിട്ടുണ്ട്. അമേരിക്കയില് അടുത്ത കാലത്ത് സ മാനമായ അപകടങ്ങളില് മൂന്ന് പേര് മരിച്ചു. കഴിഞ്ഞ ഓഗസ്റ്റില് ന്യൂജഴ്സിയില് ഉണ്ടായ അപകടത്തില് 10 വയസുള്ള പെണ്‍കുട്ടിയുടെ കാല്‍വിരലുകള് നഷ്ടമായി. ഈ സംഭവത്തെത്തുടര്‍ന്ന് എസ്കലേറ്ററുകളുടെ സുരക്ഷാസംവിധാനം വര്‍ധിപ്പിക്കാന് ആവശ്യപ്പെട്ടിടുണ്ട്.\nഇവ അറിയാതെ സംഭവിക്കുന്ന അപകടങ്ങള് ആണെങ്കില് അശ്രദ്ധമൂലം ഉണ്ടാകുന്ന അപകടങ്ങള് ഇവയില് എത്രയോ ഇരട്ടിയാണ്. മദ്യപിച്ചും മൊബൈല്‍ഫോണില് സംസാരിച്ചും മറ്റും എസ്കലേറ്ററില് യാത്രചെയ്യുക വഴി ഉണ്ടാകുന്ന അപകടങ്ങള് ലോകത്തിന്‍റെ എല്ലാ ഭാഗങ്ങളില്‍നിന്നും നിത്യേനയെന്നോണം റിപ്പോര്‍ട്ട് ചെയ്യപ്പെടുന്നുണ്ട്. ചെറിയ കുട്ടികള് എസ്കലേറ്ററില് നിന്ന് വീണും ഒട്ടേറെ അപകടങ്ങള് സംഭവിക്കുന്നു.\nഎസ്കലേറ്റര് അപകടങ്ങള് ഒഴിവാക്കാന് കര്‍ശനമായ സുരക്ഷനിയമങ്ങള് സര്‍ക്കാര് കൊണ്ടുവന്നേ മതിയാകൂ. അതോടൊപ്പം എസ്കലേറ്റര് ഉപയോഗിക്കുന്നവര് ജാഗ്രത പുലര്‍ത്തുകയും വേണം. എസ്കലേറ്റര് ഉയോഗിക്കുമ്പോള് ശ്രദ്ധിക്കേണ്ട ചില കാര്യങ്ങള്.\n# ഷൂസിന്‍റെ ലേസ് നീണ്ടുകിടപ്പില്ല എന്ന് ഉറപ്പാക്കുക. സ്കാര്‍ഫ്, ചുരിദാറിന്‍റെ ഷാള്, ഇറക്കമുള്ള വസ്ത്രങ്ങള് ഇവ യന്ത്രത്തിനിടയില് കുരുങ്ങാതെ ശ്രദ്ധിക്കുക.\n# കുട്ടികളെ മുതിര്‍ന്നവര് കൈപിടിച്ചു മാത്രമേ എസ്കലേറ്ററില് നില്‍ക്കാന് അനുവദിക്കാവൂ. എസ്കലേറ്ററില് ഇരിക്കാനോ കളിക്കാനോ കുട്ടികളെ അനുവദിക്കരുത്.\n# എസ്കലേറ്ററിലേക്ക് കാല് വയ്ക്കുമ്പോള് നേരെ മുന്നോട്ടു നോക്കുക. പടികളുടെ നടുവില് നില്‍ക്കുക. വശങ്ങളില് ഉള്ള പിടിയില് കൈവയ്ക്കുക.\n# കൈവരിക്കും പടികള്‍ക്കും ഇടയില് കാല് കുടുങ്ങുന്നത് ഒഴിവാക്കാന് പടിയുടെ വശങ്ങളില് നില്‍ക്കാതിരിക്കുക.


11 October, 2018 11:46:58 AM\nഗോപാൽപൂരിൽ മണിക്കൂറിൽ 145 കിലോമീറ്റർ വേഗത്തിലാണ് കാറ്റ് ആഞ്ഞടിക്കുന്നത്\nഭുവനേശ്വര്: ആന്ധ്ര - ഒഡീഷ തീരത്ത് വീശിയടിച്ച തിത്‍ലി ചുഴലിക്കാറ്റില് രണ്ട് മരണം. ആന്ധ്രപ്രദേശില് നിന്നാണ് രണ്ട് മരണവും റിപ്പോര്‍ട്ട് ചെയ്തത്. ഒഡീഷയില് 879 ദുരിതാശ്വാസ ക്യാമ്പുകള് തുറന്നു. തിത്‍ലി ചുഴലിക്കാറ്റില് ആന്ധ്രയിലും ഒഡീഷയിലും കനത്ത നാശനഷ്ടം രേഖപ്പെടുത്തി. ഒഡീഷയിലെ ഗോപാൽപൂരിൽ മണിക്കൂറിൽ 145 കിലോമീറ്റർ വേഗത്തിലാണ് കാറ്റ് ആഞ്ഞടിക്കുന്നത്. 18 ജില്ലകളിൽ റെഡ് അല‍ർട്ട് പ്രഖ്യാപിച്ചു.മൂന്ന് ലക്ഷത്തിലധികം പേരെ മാറ്റി പാർപ്പിച്ചു. പലയിടത്തും വൈദ്യുതിബന്ധം താറുമാറായി.\nതെക്കു കിഴക്കൻ ജില്ലകളിൽ കനത്ത മഴ തുടങ്ങി. ഒഡീഷയിലെ ഗോപാൽപൂരിനും ആന്ധ്രാ പ്രദേശിലെ കലിംഗപട്ടണത്തിനും ഇടയിലാണ് ചുഴലിക്കാറ്റ് വീശുക. ഒഡീഷയിലെ ഗഞ്ചം, ഗജപതി ജില്ലകളിലാണ് കൂടുതല് നാശനഷ്ടം. ആന്ധ്രയിലെ ശ്രീകാകുളത്തും ചുഴലിക്കാറ്റ് നാശം വിതച്ചു. ആന്ധ്രയ്ക്കും ഒഡീഷയ്ക്കും ഇടയിലുളള ട്രെയിന് സര്‍വ്വീസുകള് റദ്ദാക്കി.\n5 തീരദേശ ജില്ലകളിൽ നിന്നാണ് ഏതാണ്ട് മൂന്നുലക്ഷം പേരെ ഒഴിപ്പിച്ചത്. ഇന്നു പുലർച്ചെ അ‍ഞ്ചരയോടെ ചുഴലിക്കാറ്റ് ശക്തമായ മഴയോടെ ഒഡീഷാ തീരത്ത് എത്തുമെന്നായിരുന്നു കാലാവസ്ഥാ മുന്നറിയിപ്പ്. അഞ്ചു ജില്ലകളുടെ കലക്ടർമാരോടും തീരത്തു നിന്നു ജനത്തെ അടിയന്തരമായി ഒഴിപ്പിക്കാൻ നിർദേശിച്ചതായി മുഖ്യമന്ത്രി നവീൻ പട്നായിക് അറിയിച്ചു. മുന്നൂറോളം ബോട്ടുകളും സജ്ജമാക്കി നിർത്തി. വേണ്ടിവന്നാൽ പട്ടാളത്തിന്റെ സഹായം തേടും. എല്ലാ വിദ്യാഭ്യാസസ്ഥാപനങ്ങൾക്കും ഇന്നു നാളെയും അവധി നൽകി.


എന്റെ ബ്ലോഗ് - അ രു ണ കി ര ണ ങ്ങ ള് : August 2013\nഭക്തപ്രഹ്ലാദന്റെ കഥയുമായി ബന്ധപ്പെട്ടതത്രേ. നരസിംഹാവതാരം. പിതാവ് ഹിരണ്യകശിപൂ, മകന് നാരായണമന്ത്രം ഉരുവിടുന്നതില് കോപാകുലനായി. "ഹിരണ്യ നാട്ടില് ഹിരണ്യായ നമ" എന്നത് ശരിയല്ലെന്നും, നാരായണമന്ത്രമാണ് ഉച്ചരിക്കേണ്ടതെന്നും പ്രഹ്ലാദന് പറയുന്നു. നിന്റെ നാരായണന് എവിടെ ഉണ്ട്, കാണിച്ചുതാ എന്ന് ഹിരണ്യകശിപൂ പറഞ്ഞതിന്, എവിടെയും ഭഗവാന് നിറഞ്ഞുനില്‍ക്കുന്നു എന്ന് മറുപടി. തൊട്ടടുത്ത ഒരു തൂണ് കാണിച്ചു, "ഇതിനകത്തും?" എന്ന് ആക്രോശിച്ചതിനും, "ഉവ്വ്" എന്നായിരുന്നു ഉത്തരം. അരിശംകൊണ്ട് ഉറഞ്ഞുതുള്ളിയ ഹിരണ്യകശിപൂ തൂണ് തകര്‍ക്കുമ്പോള്, അതിനകത്തുനിന്നും മഹാവിഷ്ണുവിന്റെ നാലാമത്തെ അവതാരം - നരസിംഹം പ്രത്യക്ഷപ്പെട്ടു ഹിരണ്യകശിപൂവിനെ വധിച്ചു എന്ന് കഥ. ഹിരണ്യകശിപൂ ഒരു വരം നേടിയിരുന്നു - താന് വധിക്കപ്പെടുകയാണെങ്കില് അകത്തോ, പുറത്തോ വച്ചാവരുത്, പകലോ, രാത്രിയോ ആകരുത്, മനുഷ്യനാലോ മൃഗത്താലോ ആകരുത് എന്നൊക്കെ. ആയതിനാല് ഉമ്മറപ്പടിയില് വെച്ച്, സന്ധ്യ സമയത്ത്, സിംഹത്തലയുള്ള നരന്റെ രൂപത്തില് വന്ന ഭഗവാനാല് കൊല്ലപ്പെട്ടു!\nഎനിക്ക് തോന്നുന്നു, നിര്‍ഭാഗ്യവശാല്, എന്റെ ദേശത്തിലെ പുതിയ തലമുറയില്പ്പെട്ടവര്‍ക്ക്ക ഥകളി, ഓട്ടന്തുള്ളല്, കുറത്തിയാട്ടം, മോഹിനിയാട്ടം മുതലായ കേരളത്തിന്റെ അഭിമാനമായ കലകളെക്കുറിച്ച് അധികമായി അറിയാന് ഇടയില്ല എന്ന്. ഇതെല്ലാം ഒരുകാലത്ത് നരസിംഹമൂര്‍ത്തി അമ്പലത്തിലെ ഉത്സവദിനങ്ങളില് പതിവുണ്ടായിരുന്നു.\nഎന്റെ കുട്ടിക്കാലത്ത്, പതിവായി വരാറുള്ള ഈ ആര്‍ട്സ് ഗ്രൂപിലെ ആശാനെ, ഒരു മലയാളം സിനിമയില് കണ്ടത് ഞാന് ഇപ്പോഴും ഓര്‍ക്കുന്നു. "ഒള്ളത് മതി" എന്ന പഴയ സിനിമയില് അടൂര് ഭാസിയുടെ ഒരു ഓട്ടന്തുള്ളല് രംഗം ഉണ്ട്. അതില് പിന്പാട്ടുകാരായ രണ്ടുപേരില് ഒരാള് ഈ ആശാന് ആയിരുന്നു. പുള്ളിക്കാരന് ഇടയ്ക്കു ചെറുതായ ഒരു 'ഗോഷ്ടി' മുഖത്ത് പ്രകടമാകാറുണ്ട് - ഗുലുഗുലു തിക്തം കഴിച്ചശേഷമുള്ള ഒരു ഭാവ വ്യത്യാസം! അത് സിനിമയിലും അതേപോലെ കണ്ടപ്പോള്, എന്റെ കൂടെയുണ്ടായിരുന്നവര് വല്ലാതെ ചിരിക്കാന് തുടങ്ങി. "ഹോ, എന്തൊരു കയ്പ്പ്" - ഒരു വിരുതന് തട്ടിവിട്ടു.\nഓട്ടന്തുള്ളല്, ഉച്ചക്ക് ശേഷം ആയിരിക്കും. വീട്ടില് നിന്നും സമ്മതം വാങ്ങി, കൂട്ടുകാരുമൊത്തു ഞാന് പോകും. തുള്ളല് കുറെ നേരം കാണും. സ്ഥിരമായി രണ്ടു തുള്ളല് കലാകാരന്മാര് - രണ്ടുപേരും മാറി മാറി തുള്ളല് അവതരിപ്പിക്കും. അതില് ഒരാള്‍ക്ക് അല്‍പ്പം മുടന്തുണ്ടായിരുന്നു. അങ്ങേര് തുള്ളല് അവതരിപ്പിക്കുന്ന ദിവസം പല കൂട്ടുകാര്‍ക്കും വലിയ താല്‍പ്പര്യം കാണില്ല. അപ്പോള് പുറത്തുകടന്നു, പല കളികളില് ഏര്‍പ്പെടും. അമ്പലക്കുളത്തിന് ചുറ്റുമുള്ള അരമതിലിന്റെ വീതി കുറഞ്ഞ മുകള്‍ഭാഗത്തുകൂടി, വള്ളിട്രൌസര് മാത്രം ഇട്ടുകൊണ്ട് സര്‍ക്കസുകാരന് പയ്യനെപ്പോലെ, മറ്റുള്ള കുസൃതിക്കുടുക്കകളുടെകൂടെയുള്ള ആ നടത്തം - അങ്ങനെയും ഒരു കാലം!\nഓട്ടന്തുള്ളല് കഥകള് പലതും അന്നുതന്നെ കേട്ടാല് അറിയാമായിരുന്നു. പലതും അറിഞ്ഞു എന്ന് വരില്ല. എന്നാല്, മറ്റുള്ളവരുടെ സംസാരത്തില്‍നിന്ന് മനസ്സിലാകാന്പറ്റും - ഇത് രുക്മണീ സ്വയംവരം, ഇത് കല്യാണ സൌഗന്ധികം, ദമയന്തീ സ്വയംവരം എന്നിങ്ങനെ.\nവൈകുന്നേരങ്ങളില്, ഒന്നുകില് കുറത്തിയാട്ടം ഉണ്ടാകും, അല്ലെങ്കില് മോഹിനിയാട്ടം. കുറത്തിയാട്ടത്തില്, കുറത്തികള് ആടിയതിനുശേഷം കുറവന്റെ വരവായിരിക്കും. ചിലപ്പോള്, കുറവനു പകരം മുത്തശ്ശി വരും. അന്നത്തെ രണ്ടു കുറത്തികളില് ഒരു ‘കുറത്തി’ അതീവസുന്ദരി ആയിരുന്നു (ഇന്നവള് മുത്തശ്ശിയോ, മുതുമുത്തശ്ശിയോ ആയി എവിടെയെങ്കിലും ഉണ്ടാകും!) പറഞ്ഞുവന്നത്, ആ ദിവസം കാണികള് നിറഞ്ഞു കവിയും! ഉള്ള കാര്യം എഴുതിയതാണേ, വേറൊന്നും വിചാരിക്കല്ലേ. ഞാൻ ഈ ഭാഗം എഴുതിക്കൊണ്ടിരിക്കുമ്പോൾ, എന്റെ ഭാര്യ വന്നു അടുത്തിരുന്നു. കണ്ണുകൾ ഈ വരിയിലൂടെതന്നെ പായിച്ചു. ചിരിച്ചുകൊണ്ട് അകത്തേക്ക് പോയി. ചെറിയ മോളെ വിളിച്ചുകൊണ്ടു വന്നു കാണിക്കാനാണ് എന്ന് പിന്നീട് മനസ്സിലായി. അവൾ വായിച്ചു വായും പൊത്തി ചിരിച്ചുകൊണ്ട് മാറി ഇരുന്നു.\nഎന്റെ ബ്ലോഗ് - അരുണകിരണങ്ങൾ [ നൂറാമത്തെ പോസ്റ്റ് ]\nഎന്റെ ബ്ലോഗ് - അരുണകിരണങ്ങൾ\n[ നൂറാമത്തെ പോസ്റ്റ് ]\n''കാഥികനല്ല, കലാകാരനല്ല ഞാൻ......''\nപഴയ കഥാപ്രസംഗക്കാരനെ പോലെ ഞാൻ തുടങ്ങട്ടെ...\nകേവലം ഞാനിവിടെയൊരെളിയ ബ്ലോഗറാണേ..... :)\nപോയ വര്ഷം (ഡിസംബർ 11, 2012) തുടങ്ങിയ എന്റെ മലയാളത്തിലുള്ള ഈ ബ്ലോഗ് (എന്റെ ബ്ലോഗ് - അരുണകിരണങ്ങൾ), വലുതും ചെറുതുമായ നൂറു പോസ്റ്റുകളും (പതിനേഴായിരത്തോളം പേജു വ്യൂസും, ആയിരത്തി എണ്ണൂറോളം കമന്റ്സും) മുഴുമിപ്പിച്ച ഈ വേളയിൽ, അതിന്റെ സന്തോഷം ഞാൻ നിങ്ങൾ സുഹൃത്തുക്കളുമായി പങ്കിടട്ടെ. പോസ്റ്റുകൾ വായിച്ചു അഭിപ്രായം എഴുതുകയും, എന്നോട് സ്നേഹവും സഹകരണവും കാണിക്കുകയും ചെയ്ത /ചെയ്യുന്ന സുഹൃത്തുക്കൾക്കെല്ലാവര്ക്കും ഹൃദയത്തിന്റെ ഭാഷയിൽ ഞാൻ നന്ദി പറയുന്നു.\nMy Blog – Sun Rays (http://drpmalankot2000.blogspot.com)\nഎന്ന ഇംഗ്ലീഷിലുള്ള എന്റെ ആദ്യ ബ്ലോഗ് പലരും വായിക്കുന്നുണ്ട് എന്നും അറിയാം. നന്ദി.\nഎന്റെ പോസ്റ്റുകൾ വായിച്ചു, അഭിപ്രായം പറഞ്ഞ സുഹൃത്തുക്കൾ എല്ലാവരും ഒന്നൊന്നായി എന്റെ മനസ്സിൽ തെളിയുന്നു. അവർ ആരാണെന്ന് എനിക്ക് അറിയുന്നപോലെ അവര്ക്കും അറിയാം. ആയതുകൊണ്ട് പ്രത്യേകം പേരെടുത്തു പറയേണ്ടതില്ലെന്നും അവര്ക്ക് അതിലൊന്നും വലിയ കാര്യമില്ലെന്നും എനിക്ക് തോന്നുന്നു. അത്രക്കും നല്ലവർ!\nഇതുവരെ വായിക്കാത്ത ബ്ലോഗുകൾ വായിക്കുന്നതിലും പുതിയ സുഹൃത്തുക്കളെ സ്വാഗതം ചെയ്യുന്നതിലും, സമയം അനുവദിക്കുമെങ്കിൽ, സന്തോഷമേ ഉള്ളൂ. അങ്ങിനെ ഞാൻ ചെയ്യുന്നുമുണ്ട്. അതോടൊപ്പം ഒരു ചെറിയ പരിഭവവും. സമയം എല്ലാവര്ക്കും വിലപ്പെട്ടതാണല്ലോ. ഒരാൾ ഒരു പോസ്റ്റ് വായിച്ചു അഭിപ്രായം എഴുതിയാൽ, ഉടനെ അല്ലെങ്കിലും അടുത്ത സൌകര്യപ്പെട്ട അവസരത്തിൽ അത് നോക്കാനും, ഉചിതമായ മറുപടി കൊടുക്കാനും, ആ ആളുടെ പോസ്റ്റ് വായിക്കാനും താല്പ്പര്യം കാട്ടുന്ന സുഹൃത്തുക്കൾ.................. താരതമ്യേന കുറവല്ലേ എന്ന് സംശയം.\nബ്ലോഗിൽ തുടര്ച്ചയായി പോസ്റ്റുകയും കമെന്റ്സിനു മറുപടി നല്കാതിരിക്കുകയും, മറ്റുള്ള പോസ്റ്റുകൾ നോക്കാതിരിക്കുകയും ചെയ്യുന്നവരുണ്ട്. അതിനോട് എനിക്ക് യോജിപ്പില്ല. തീര്ച്ചയായും, ചില വ്യക്തികളുടെ അസൌകര്യം അറിയാം - അത് വേറെ കാര്യം. നാലഞ്ചു പതിറ്റാണ്ടുകളായി മറുനാടൻ മലയാളിയായ എനിക്ക്, മലയാളി സുഹൃത്തുക്കൾ ഇങ്ങിനെയൊന്നും ആയാൽ പോരാ എന്ന് ഒരു ചെറിയ അഭിപ്രായം ഉണ്ട്. എന്നുവെച്ച്, നമ്മുടെ ബ്ലോഗ് വായിക്കാത്തവരുടെ ബ്ലോഗ്സ് നാമെന്തിനു വായിക്കണം എന്ന അല്പ്പം തരംതാണ ചിന്താഗതിയുമായി ഇതിനു ബന്ധമില്ല കേട്ടോ. സമയം ഏറ്റവും നല്ല രീതിയിൽ ഉപയോഗിക്കാനുള്ള ഒരു മുൻ‌തൂക്കം കൊടുക്കണം എന്നത് മാത്രം.\nപിന്നെ, ക്രിയാത്മകമായ വിമര്ശനം തീര്ച്ചയായും സ്വാഗതം തന്നെയാണല്ലോ. എന്നാൽ, വിമര്ശനം എന്ന പേരിൽ ഒരു കുറ്റം പറയുന്ന ശീലം (false finding attitude) ആര്ക്കും ഇഷ്ടപ്പെടില്ല. അവർ എത്ര വലിയ എഴുത്തുകാർ ആയാലും സ്നേഹബഹുമാനങ്ങൾ അവര്ക്ക് ലഭിക്കാതെ പോകും. എന്നാൽ, പോരായ്മകൾ അതിന്റേതായ രീതിയിൽ ചൂണ്ടിക്കാണിക്കുമ്പോൾ, അവര്ക്ക് ഈ പറഞ്ഞതൊന്നും നഷ്ടമാകാതിരിക്കുന്നു. ഇങ്ങിനെയുള്ള ഒരവസരത്തിൽ, ഒരു രസിക്കാൻ നീട്ടിപ്പാടി - ഒടക്കാനായ് ജനിച്ചവൻ ഞാൻ... അതെ, ''മന:പ്രാക്ക്'' ഈ ''ബുദ്ധിജീവികളെ'' പിന്തുടരുമെന്നത് നിശ്ചയം.\nപലപ്പോഴും, ഇല്ലാത്ത സമയം ഉണ്ടാക്കി, ഞാൻ ഇതിനകം സാഹിത്യത്തിലെ എല്ലാ ശാഖകളിലും (ലേഖനം, ചെറുകഥ, മിനിക്കഥ, കവിത, ലളിതഗാനം, ചിന്തകൾ, അനുഭവങ്ങൾ, ഓർമ്മക്കുറിപ്പുകൾ, നാടകം, നര്മ്മം, ആരോഗ്യം, സാമൂഹികം, ബാല സാഹിത്യം ഇത്യാദി) ബ്ലോഗ് എഴുതി. (ദിനപത്രം, മാസിക എന്നിവയിൽ എഴുതിയ വൈദ്യശാസ്ത്രസംബന്ധമായതും അല്ലാത്തതുമായ നൂറിലധികം ലേഖനങ്ങൾക്കും, പ്രസിദ്ധീകരിക്കപ്പെട്ട ഒരു ഇംഗ്ലീഷ് പുസ്തകത്തിനും പുറമേ).\nഎന്റെ ബ്ലോഗ് സ്റ്റാററസ് ഞാൻ തന്നെ ഒന്ന് അവലോകനം ചെയ്തപ്പോൾ, ''നര്മ്മം" പോസ്റ്റുകൾക്കാണ് കൂടുതൽ വ്യൂ കൌണ്ടും കമെന്റ്സും എന്ന് മനസ്സിലായി. നര്മ്മം ഇഷ്ടപ്പെടുന്നവർ ആകാം കൂടുതൽ സുഹൃത്തുക്കളും, അല്ലെങ്കിൽ എന്റെ പോസ്റ്റുകളിൽ നര്മ്മം ആവാം കൂടുതൽ മെച്ചം അവർ കണ്ടത്. ഏതായാലും, ഇതൊക്കെ, നിങ്ങൾ സുഹൃത്തുക്കൾ വ്യക്തിപരമായി വീക്ഷിക്കുക, വിലയിരുത്തുക, അഭിപ്രായം പറയുക. മറുപടി തരാൻ ഞാൻ ബാധ്യസ്ഥനാണ്.\nഒരുപാട് ഒരുപാട് ഇനിയും മനസ്സിൽ ഉണ്ട് - നിങ്ങൾ സുഹൃത്തുക്കളുമായി പങ്കുവെക്കാൻ. അതിനുള്ള സമയവും സൗകര്യവുമൊക്കെ വേണം എന്ന് മാത്രം.\nവാസ്തവത്തിൽ, പുസ്തകങ്ങൾ, ആനുകാലിക പ്രസിദ്ധീകരണങ്ങൾ, ദിനപത്രം, നെറ്റ് എന്നിവയൊക്കെ വഴി നമുക്ക് വായിക്കാനുള്ള വക ധാരാളമുണ്ട്. എന്നിരിക്കിലും, നമ്മുടെ സ്വന്തം രചനകൾ സുഹൃത്തുക്കളിൽ എത്തിക്കുന്നു, അവർ അഭിപ്രായപ്പെടുന്നു, തിരിച്ചും അങ്ങിനെ ചെയ്യുന്നു - ഇതിന്റെ മേന്മ ഒന്ന് വേറെ ആണല്ലോ. മുകളിൽ പറഞ്ഞ മാധ്യമങ്ങളിൽനിന്ന് ലഭിക്കാത്ത ഒരു പ്രത്യേക അനുഭൂതി കൂടി ബ്ലോഗ്സ് വഴി ഉണ്ടാവുന്നു എന്നത് തര്ക്കമറ്റ സംഗതിയാണല്ലോ.\nഒരിക്കൽ കൂടി എല്ലാ സുഹൃത്തുക്കള്ക്കും നന്ദി പറഞ്ഞുകൊണ്ടും, ഈ സ്നേഹവും സഹകരണവും ഇനിയും ഉണ്ടാവുമെന്ന് പ്രതീക്ഷിച്ചുകൊണ്ടും ഞാൻ തല്ക്കാലം നിരത്തട്ടെ.\nPS: എന്റെ ശ്രദ്ധയിൽ പെടാത്ത താങ്കളുടെ ബ്ലോഗ്പോസ്റ്റ്, ഞാൻ വായിച്ചു അഭിപ്രായം പറയണം എന്ന് തോന്നുന്നവ, ദയവുചെയ്ത് മടിക്കാതെ എന്റെ ബ്ലോഗ്പോസ്റ്റ് കമന്റ്സ് കോളത്തിൽ ഇടുക. അത് ഞാൻ വായിച്ചു (പബ്ലിഷ് ചെയ്യാതെ) അടുത്ത സൌകര്യപ്പെട്ട അവസരത്തിൽ താങ്കളുടെ ബ്ലോഗ് വായിച്ചു, അഭിപ്രായം എഴുതാം. നന്ദി.\nPosted by ഡോ. പി. മാലങ്കോട് at 1:02 AM


P M MANOJ | പി എം മനോജ്: പൊട്ടക്കിണര് വിപ്ളവാചാര്യന്\nPosted by manoj pm at 10:09 PM\nLesser rowdis will be eleiminated or expelled from the Rowdi Party. Marxists are rowdis. of the worst kind.\nമോഡിയുടെ പ്രാവര്‍ത്തന ശൈലിയും പിണറായി വിജയന്റെ പ്രാവര്‍ത്തന ശൈലിയും ഒന്നാണെന്നു പറയുമ്പോള് ഇത്ര ഉറഞ്ഞു തുള്ളേണ്ടതുണ്ടോ?\nഎതിര്‍ശബ്ദങ്ങളെ നിശബ്ദമാക്കുന്ന ഫാസിസ്റ്റ് ആണു മോഡി എന്ന് താങ്കള്‍ക്കിപ്പോഴും മനസിലാകുന്നില്ല. മോഡിയെ തീവ്ര ഹിന്ദുത്വയുടെ കണ്ണിലൂടെ മാത്രമേ താങ്കള്‍ക്ക് കാണുവാന് സാധിക്കുന്നുള്ളു. അതിന്റെ കുഴപ്പമാണ്. അത് മാറിക്കിട്ടാന് ദേശഭിമാനിയില് പ്രസിദ്ധീകരിച്ച ഈ അഭിമുഖ സംഭാഷണം വായിച്ചു നോക്കിയാല് മതി.\nഹിന്ദുത്വ ഒക്കെ മോഡിക്ക് അധികാരത്തിലേക്ക് ചവുട്ടിക്കയറാനുള്ള പടികള് മാത്രമായിരുന്നു. മുസ്ലിം കൂട്ടക്കൊല ആ അധികാരം ഉറപ്പിക്കാനുള്ള മൂലക്കല്ലുമായിരുന്നു.\nഇതേ ശൈലി ആണു പിണറായി വിജയനും സ്വീകരിച്ചത്. സി പി എമ്മില് വിഭാഗീയത ഉപയോഗപ്പെടുത്തി വിജയന് പാര്‍ട്ടി സെക്രട്ടറി ആയി. അതു കഴിഞ്ഞ് ലെനിനിസ്റ്റ് സംഘടന തത്വം സ്ഥാനത്തും അസ്ഥാനത്തും ഉപയോഗിച്ച് പാര്‍ട്ടിയില് ഫാസിസ്റ്റ് ആയി. അതു തന്നെയാണു മോഡിയും ചെയ്തത്. ഹിന്ദുത്വയുടെ അമരക്കരനായി അധികാരത്തിലേറി. മുസ്ലിം വെറുപ്പ് അധികാരം ഉറപ്പിക്കാനും ഉപയോഗപ്പെടുത്തി. മോഡിയും വിജയനും ഒരു പോലെ വിജയിച്ചു.\nവി എസില് ഇപ്പോള് ആരോപിക്കുന്ന കുറ്റങ്ങളൊക്കെ ചെയ്തകാലത്ത് അതിന്റെ അമരക്കാരനായിരുന്നു വിജയന്. ലോറന്‍സ് അത് വിളിച്ചു പറഞ്ഞപ്പോള് ലോറന്‍സിനെതിരെ ഉടന് നടപടി ഉണ്ടായി. അതിനു പറയുന്ന ന്യായീകരണം ഗൌരിയമ്മയെ വിമര്‍ശിക്കുന്നു എന്നും. സി പി എം അംഗമല്ലത്ത ഗൌരിയമ്മയെ വിമര്‍ശിച്ചാല് എന്തിനാണൂ വിജയനു പൊള്ളുന്നത്? പതിറ്റാണ്ടുകളോളം വി എസിനെ കിട്ടാവുന്ന വേദികളിലൊക്കെ ചീത്ത പറഞ്ഞു നടന്നപ്പോഴൊന്നും ലോറന്‍സ് ചെയ്തത് തെറ്റാണെന്ന് വിജയനോ കൂടെയുള്ള അശ്രിതര്‍ക്കോ തോന്നിയില്ല. ഇപ്പോള് തമ്പ്രാനെതിരെ പറഞ്ഞപ്പോള് ആശ്രിതര്‍ക്കും തമ്പ്രാനും അത് ബുദ്ധിമുട്ടുണ്ടാക്കുന്നു.6സഖാക്കളെ വെടി വച്ചു കൊന്ന എം വി രാഘവനെ പോയി കാണാന് ഇപ്പോള് എന്താണു പ്രചോദനം?\nഎതിര്‍ശബ്ദങ്ങളെ അടിച്ചമര്‍ത്തുന്ന മോഡിയുടെ അതേ ശൈലി തന്നെയാണു പിണറായി വിജയനുമുള്ളത്. മോഡിയെ എതിര്‍ത്തവരെയൊക്കെ ബി ജെ പി യില് നിന്നും പുറത്താക്കി. വിജയനെ എതിര്‍ത്തവരെയൊക്കെ വിജയനും പുറത്താക്കുന്നു. ഇപ്പോള് വി എസിനെയും പുറത്തക്കാന് ശ്രമിക്കുന്നു. അതാണു മോഡിസം എന്ന് അപ്പുക്കുട്ടന് പറഞ്ഞതും.


Why to invest money in Mutual Funds? - Malayalam Goodreturns\n» മ്യൂച്വല് ഫണ്ടുകളില് എന്തിനാണ് നമ്മള് പണം നിക്ഷേപിക്കുന്നത്?\nമ്യൂച്വല് ഫണ്ടുകളില് എന്തിനാണ് നമ്മള് പണം നിക്ഷേപിക്കുന്നത്?\nUpdated: Thursday, November 26, 2015, 15:25 [IST]\nമ്യൂച്വല് ഫണ്ട് വിവിധ നിക്ഷേപകരില് നിന്നും പണം സംഭരിച്ച് വയ്ക്കുകയാണ് ചെയ്യുന്നത്. ഈ നിക്ഷേപങ്ങള് ഓഹരികളില് ബോണ്ടുകളില് മറ്റു സെക്യൂരിറ്റികളില് ഇല്ലെങ്കില് ഇതില് ഏതിലെങ്കിലും കൂടിച്ചേര്‍ന്നതിലായിരിക്കും. ഇത് ഒരുമിച്ച് കൂടിച്ചേരുന്നതിനെ ആണ് പോര്‍ട്ട് ഫോളിയോ എന്ന് പറയുന്നത്.\nഫണ്ട് മാനേജര് വഴിയാണ് പണം നിക്ഷേപിക്കുന്നത്. ഇതിന്റെ തീരുമാനങ്ങള് എടുക്കുന്നത് പോര്‍ട്ട് ഫോളിയോ മാനേജര് ആണ്.\nഇക്‌ണോമി ഓഫ് സ്‌കെയില്\nമ്യൂച്വല് ഫണ്ടില് നമുക്ക് ഒരേ സമയം വാങ്ങാനും വില്‍ക്കാനും സാധിക്കും. സെക്യൂരിറ്റി ട്രാന്‍സാക്ഷന്‍സ്സിനേക്കാള് കുറവാണ് ഇതിന്റെ ട്രാന്‍സാക്ഷന്‍സ്സ്.\nഉപഭോക്താക്കള്‍ക്ക് അവരുടെ സൗകര്യപ്രകാരം മ്യൂച്ച്വല് ഫണ്ട് യൂണിറ്റുകള് വാങ്ങാനും വില്‍ക്കാനും സാധിക്കൂം. പല ബാങ്കുകളും അവരുടേതായ മ്യൂച്വല് ഫണ്ടുകളില് ചെറിയ തുക വരെ നിക്ഷേപിക്കാവുന്നതാണ്.\nആവശ്യത്തിന് അനുയോച്യമായ മ്യൂച്വല് ഫണ്ട്\nമ്യൂച്വല് ഫണ്ട് യുവ നിക്ഷേപകര്‍ക്കും മുതിര്‍ന്ന പൗരന്‍മാര്‍ക്കും ഒരു പോലെ അനുയോച്യമാണ്.\nലൈക്ക് ഗുഡ് റിട്ടേണ്‍സ് ഫേസ് പേജ്\nRead more about: mutual funds investment മ്യൂച്വല് ഫണ്ട് നിക്ഷേപം\nWhy to invest money in Mutual Funds?


ഈ തെരഞ്ഞെടുപ്പില് താരം ഇടതുസഖ്യമാണ്; ബീഹാറില് ഇടത് ഐക്യം രാഷ്ട്രീയ പ്രാധാന്യം നേടുന്നതിങ്ങനെ | DoolNews\nTuesday, 10th November 2020, 2:20 pm\nപട്‌ന: ബീഹാറില് വോട്ടെണ്ണല് പുരോഗമിക്കുമ്പോള് ആദ്യ മണിക്കൂറുകള് മുതലേ ഇടതുപക്ഷത്തിന് നല്ല മുന്നേറ്റമാണ് രേഖപ്പെടുത്തിക്കൊണ്ടിരിക്കുന്നത്. മഹാസഖ്യത്തിനൊപ്പം മത്സരിക്കുന്ന ഇടതുപക്ഷം 19 സീറ്റുകളിലാണ് ഇപ്പോള് മുന്നേറുന്നത്.\n2020ലെ നിയമസഭാ തെരഞ്ഞെടുപ്പില് 29 സീറ്റുകളിലേക്കാണ് ഇടതുപക്ഷം മത്സരിച്ചത്. സി.പി.ഐ.എം.എല് (ലിബറേഷന്) 19 സീറ്റുകളിലും സി.പി.ഐ.എം നാല് സീറ്റുകളിലും സി.പി.ഐ ആറ് സീറ്റുകളിലുമാണ് മത്സരിച്ചത്.\nനിലവിലെ ഫല സൂചനകള് പുറത്ത് വരുമ്പോള് സി.പി.ഐ.എം.എല് ലിബറേഷന് 13 സീറ്റുകളിലും സി.പി.ഐ.എമ്മും സി.പി.ഐയും മൂന്ന് സീറ്റുകളിലും വീതമാണ് മുന്നേറുന്നത്.\nവെറും 29 സീറ്റുകളില് മത്സരിച്ച ഇടതുപക്ഷത്തിന്റെ 19 സീറ്റുകളിലേക്കുള്ള മുന്നേറ്റം ശക്തമാണെന്ന് വിലയിരുത്തപ്പെടുന്നത് 2015ലെ തെരഞ്ഞെടുപ്പ് ഫലം കൂടി കണക്കാക്കുമ്പോഴാണ്.\n2015ല് സി.പി.ഐ 91 സീറ്റുകളിലും സി.പി.ഐ.എം-എല് 98 സീറ്റുകളിലും സി.പി.ഐ.എം 38 സീറ്റുകളിലുമാണ് മത്സരിച്ചത്. ഇതില് 91 സീറ്റുകളില് സി.പി.ഐക്ക് ഒരു സീറ്റും കിട്ടിയില്ലെന്ന് മാത്രമല്ല, ഉണ്ടായിരുന്ന സിറ്റിംഗ് സീറ്റ് നഷ്ടപ്പെടുകയും ചെയ്തു.\nസി.പി.ഐ.എം.എല് ലിബറേഷന് മത്സരിച്ച 38 സീറ്റുകളില് മൂന്ന് സീറ്റുകളിലാണ് അവര്‍ക്ക് വിജയിക്കാനായത്. സി.പി.ഐ.എമ്മിനാവട്ടെ ഒരു സീറ്റും ലഭിച്ചില്ല.\nഇവര്‍ക്കൊപ്പം തന്നെ മത്സരിച്ച മറ്റു ഇടതു പാര്‍ട്ടികളായിരുന്ന സോഷ്യലിസ്റ്റ് യൂണിറ്റി സെന്റര് ഓഫ് ഇന്ത്യ( കമ്മ്യൂണിസ്റ്റ്), ആള് ഇന്ത്യ ഫോര്‍വാര്‍ഡ് ബ്ലോക്ക്, റെവല്യൂഷണറി സോഷ്യലിസ്റ്റ് പാര്‍ട്ടി എന്നിവര്‍ക്കും സീറ്റുകളൊന്നും നേടാനായില്ല.\n1980കളുടെ അവസാനം മുതല് പാര്‍ട്ടിയെന്ന നിലയില് സി.പി.ഐ.എം.എല് ബീഹാര് രാഷ്ട്രീയത്തിലുണ്ട്. ദളിതുകള്‍ക്കിടയില് വോട്ടവാകാശത്തെക്കുറിച്ചുള്ള പ്രാധാന്യം ഉറപ്പുവരുത്തുന്നതിലും സി.പി.ഐ.എം.എല് പ്രധാന പങ്കു വഹിച്ചിട്ടുണ്ട്.\nനക്സലിസം തിരിച്ച് കൊണ്ടു വരുന്നതിന്റെ ഭാഗമായാണ് ബീഹാറില് ആര്.ജെ.ഡി സി.പി.ഐ.എം.എല്ലിനെ സഖ്യത്തിലുള്‍പ്പെടുത്തിയതെന്നും ബി.ജെ.പി പ്രചരിപ്പിച്ചിരുന്നു.\nഇത്തവണ മഹാഗദ്ബന്ധന് എന്ന മഹാസഖ്യത്തിനൊപ്പം ഏറെ പ്രതീക്ഷയോടെയാണ് ഇടത് സഖ്യം മത്സരിക്കുന്നത്. അതില് ഇടതുപക്ഷം കാര്യമായ മുന്നേറ്റങ്ങള് ഉണ്ടാക്കുമെന്ന് എക്‌സിറ്റ് പോള് ഫലങ്ങള് പ്രവചിച്ചിരുന്നു. ഈ പ്രവചനം ശരിവെക്കുന്ന തരത്തിലുള്ള മുന്നേറ്റമാണ് വോട്ടെണ്ണല് പുരോഗമിക്കുമ്പോള് ലഭിക്കുന്നത്.\nContent Highlight: Why left parties’ lead in 2020 Bihar polls is important?


ക്രിക്കറ്റിലെ ആദ്യ ട്രിപ്പിളിന് ഇന്ന് നവതി | Andy Sandham scores first-ever triple century 90 years ago\nApr 3, 2020, 08:26 AM IST\n1930 ഏപ്രില് മൂന്നിന് ഇംഗ്ലണ്ടിന്റെ ആന്‍ഡി സാഥം ആണ് വെസ്റ്റിന്‍ഡീസിനെതിരേ ചരിത്രനേട്ടം കുറിച്ചത്. അതിന്റെ നവതി ആണിന്ന്\nപൂര്‍ണത എന്നൊന്നില്ല എന്ന് പറയാറുണ്ട്. ലോകക്രിക്കറ്റ് കണ്ട ഏറ്റവും തികഞ്ഞ ബാറ്റ്സ്മാനായ സച്ചിന് തെണ്ടുല്‍ക്കറിന്റെ അവിശ്വസനീയ കരിയറിലും ഈ അപൂര്‍ണത കാണാം. ടെസ്റ്റില് ട്രിപ്പിള് സെഞ്ചുറി നേടാന് ദീര്‍ഘകാലം കളിച്ചിട്ടും ഇന്ത്യന് ഇതിഹാസത്തിന് കഴിഞ്ഞില്ല. എന്നാല് ടെസ്റ്റില് ആദ്യ ട്രിപ്പിള് സെഞ്ചുറി 90 വര്‍ഷം മുമ്പേ പിറന്നിരുന്നു. 1930 ഏപ്രില് മൂന്നിന് ഇംഗ്ലണ്ടിന്റെ ആന്‍ഡി സാഥം ആണ് വെസ്റ്റിന്‍ഡീസിനെതിരേ ചരിത്രനേട്ടം കുറിച്ചത്. അതിന്റെ നവതി ആണിന്ന്. ഇക്കാലത്തിനിടെ ടെസ്റ്റിലുണ്ടായത് 31 ട്രിപ്പിളുകള്.\nട്രിപ്പിള് നേടുമ്പോള് സാഥമിന്റെ പ്രായം 39 വയസ്സും 275 ദിവസവും. ഈ നേട്ടം കൈവരിച്ച പ്രായം കൂടിയ താരത്തിന്റെ റെക്കോഡ് ഇന്നും സാഥമിന്റെ പേരില്‍ത്തന്നെ. സ്‌ഫോടനാത്മകമായി കളിക്കുന്ന ക്രിസ് ഗെയ്ല്, സനത് ജയസൂര്യ, വീരേന്ദര് സെവാഗ്, ബ്രണ്ടന് മക്കല്ലം, ഡേവിഡ് വാര്‍ണര് എന്നിവരൊക്കെ ടെസ്റ്റില് 300 കടന്നിട്ടുണ്ട്. എന്നിട്ടും പിടിച്ചുനിന്ന് കളിക്കാന് കെല്‍പുള്ള, സാങ്കേതികത്തികവുള്ള സുനില് ഗാവസ്‌കറിനോ സച്ചിനോ രാഹുല് ദ്രാവിഡിനോ വി.വി.എസ്. ലക്ഷ്മണിനോ അതിന് കഴിഞ്ഞിട്ടില്ല.\n248* ആണ് ടെസ്റ്റില് സച്ചിന്റെ ഉയര്‍ന്ന സ്‌കോര്. അതേസമയം, ഏകദിനത്തില് ഡബിള് സെഞ്ചുറി നേടിയ ആദ്യതാരമാണ് സച്ചിന്. സമയത്തിന്റെ കാര്യത്തില് ഏറ്റവും വേഗത്തില് ട്രിപ്പിള് തികച്ചതിന്റെ റെക്കോഡ് ഇംഗ്ലണ്ടിന്റെ വാലി ഹാമണ്ടിനാണ്. 1932-33ല് ഓക്ലന്‍ഡില് ന്യൂസീലന്‍ഡിനെതിരേ നാല് മണിക്കൂര് 48 മിനിറ്റ് കൊണ്ടാണ് ഹാമണ്ട് 300 പിന്നിട്ടത്. കുറച്ച് പന്തുകളില് ഈ നേട്ടം കൈവരിച്ചത് ഇന്ത്യയുടെ വീരേന്ദര് സെവാഗാണ്. ദക്ഷിണാഫ്രിക്കയ്‌ക്കെതിരേ 278 പന്തിലായിരുന്നു ട്രിപ്പിള്.\nഒന്നിലേറെ തവണ ട്രിപ്പിള് തികച്ചത് ഡോണ് ബ്രാഡ്മാന്, ബ്രയന് ലാറ, സെവാഗ്, ക്രിസ് ഗെയ്ല് എന്നിവര് മാത്രം. 2004ല് ലാറ നേടിയ 400 റണ്‍സാണ് ടെസ്റ്റിലെ ഏറ്റവും ഉയര്‍ന്ന വ്യക്തിഗത സ്‌കോര്. 1932ല് ദക്ഷിണാഫ്രിക്കയ്‌ക്കെതിരേ ബ്രാഡ്മാന് 299 റണ്‍സെടുത്ത് പുറത്താവാതെ നിന്നിട്ടുണ്ട്. ട്രിപ്പിള് നേടുന്ന രണ്ടാമത്തെ മാത്രം ഇന്ത്യക്കാരനാണ് കരുണ് നായര്. ആദ്യസെഞ്ചുറി ട്രിപ്പിള് ആക്കി മാറ്റിയ ഏക ഇന്ത്യക്കാരന്. ചെന്നൈയില് ഇംഗ്ലണ്ടിനെതിരേ ആയിരുന്നു കരുണിന്റെ വിസ്മയം.\nContent Highlights: Andy Sandham scores first-ever triple century 90 years ago


ചേറ്റുവ ബുസ്താനുൽ ഉലൂം മദ്രസ്സയിൽ പ്രവേശനോത്സവം – Chavakkad Online\nചേറ്റുവ ബുസ്താനുൽ ഉലൂം മദ്രസ്സയിൽ പ്രവേശനോത്സവം\nBy From the desk\t On Jun 23, 2019\nചേറ്റുവ: ചേറ്റുവ ഇൻഫത്തുൽ ഇസ്ലാം സംഘം ബുസ്താനുൽ ഉലൂം ഹയർ സെക്കണ്ടറി മദ്രസ്സയിൽ പ്രവേശനോത്സവം നടത്തി. ചേറ്റുവ ജമാഅത്ത് ഖത്തീബ് സലി ഫൈസി അടിമാലി ഉദ്ഘാടനം ചെയ്തു. മദ്രസ്സ പ്രസിഡന്റ് വി.പി.അബ്ദുൾ ലത്തീഫ് ഹാജി അധ്യക്ഷത വഹിച്ചു.\nഅബ്ദുൾ റൗഫ് ബാഖവി പ്രാർത്ഥന നടത്തി. മദ്രസ്സ സെക്രട്ടറി പി.എം. അബ്ദുൾ കലാം സ്വാഗതം പറഞ്ഞു. പുതുതായി ഒന്നാം ക്ലാസ്സിൽ ചേർന്ന വിദ്യാർത്ഥികൾക്ക് സയ്യിദ് വി.ടി എസ്.പൂക്കോയ തങ്ങൾ ആദ്യാക്ഷരം ചൊല്ലി കൊടുത്തു. മദ്രസ്സ സദർ മുഅല്ലിം കെ.എ. അലി മുസ്ല്യാർ മുഖ്യ പ്രഭാഷണം നടത്തി. ജമാഅത്ത് സെക്രട്ടറി സുബൈർ വലിയകത്ത്, മദ്രസ്സ ജോയിൻ സെക്രട്ടറി വി.ടി കമറുദ്ദീൻ, വൈസ് പ്രസിഡന്റുമാരായ കെ.വി അബ്ദുൾ ഖാദർ ഹാജി, ആർ.എം അബ്ദുൾ റസാക്ക് ഹാജി, ജോയിന്റ് സെക്രട്ടറി ആർ.കെ. കെബീർ ഹാജി, എം എസ് വൈ എസ് പ്രസിഡന്റ് ആർ.കെ മുസ്തഫ, സഹോദര കൂട്ടായ്മ പ്രതിനിധി റിയാസ് ഇബ്രാഹിം, ചേറ്റുവ നേർവഴി കൂട്ടായ്മ പി.ടി.നസീർ, ബി ഒ എസ് എഫ് പി.എം. അബ്ദുൾ ജലാൽ, വി ഹസ്സൻ തുടങ്ങിയവർ സംബന്ധിച്ചു.\nകടലിൽ മത്സ്യബന്ധനത്തിനിടെ തെഴിലാളി മരിച്ചു\nദുരന്ത നിവാരണ പ്രവർത്തനങ്ങളിൽ പരിശീലനം നൽകുന്നു


The Slant: കാരുണ്യത്തിന്റെ അര്‍ത്ഥം\nഎണ്‍പതുകളുടെ ആദ്യ വര്‍ഷങ്ങളിലാണ് , ഞങ്ങള് താമസിച്ചിരുന്ന ഹൌസിംഗ് കോളനിയില് എല്ലാ ചൊവാഴ്ചയും വെള്ളിയാഴ്ചയും ഒരു ഭിക്ഷക്കാരന് പ്രത്യക്ഷപ്പെട്ടിരുന്നു. വീടുകളുടെ ഗേറ്റിനരികില് വന്നിരുന്നു "അമ്മാ .....മ്മാ ...മ്മാ.......മാ...മാ." എന്ന് മാക്സിമം നീട്ടി ക്രമത്തില് രണ്ടും മൂന്നും തവണ ഉച്ച സ്ഥായിയില്, കര്‍ണ്ണകഠോരമായി വിളിക്കും. ആ ശബ്ദം ഒരു കിലോമീറ്റര് , അല്ല അര കിലോമീറ്റര് ചുറ്റളവില് പ്രതിധ്വനിക്കും .വീട്ടുകാര് വന്നു അമ്പതു പൈസയോ ഇരുപത്തഞ്ചു പൈസയോ കൊടുക്കും. അന്നത്തെ ആ അമ്പതു പൈസക്ക് ഇന്നത്തെ അഞ്ചുരൂപ യുടെ മൂല്യമുണ്ട് .കഴിയുമെന്കില് അയാള് ശബ്ദം പുറപ്പെടുവിക്കുന്നതിന് മുന്പേ കാശ് കൊടുക്കാന് ഓരോ വീട്ടുകാരും ശ്രമിക്കും. ഞാനും അങ്ങനെ തന്നെ ചെയ്തു .പക്ഷെ അയാള് എന്നാലും വിടില്ല..ആളെ കണ്ടാലും കാത്തുനിന്നു നമ്മള് കാശ് കൊടുത്താലും രണ്ടു തവണയെങ്കിലും അമ്മാ ... എന്ന് നീട്ടി അലറിയിട്ടെ അയാള് പോകൂ. അയാള്‍ക്കറിയാം അയാളുടെ മൂലധനം ഏറ്റവം അരോചകമായ മനുഷ്യ ശബ്ദമുണ്ടാക്കാനുള്ള ആ കഴിവാണെന്ന് .\nചെറിയകുട്ടികളുടെ ഉറക്കം ഞെട്ടിച്ചും പേടിപ്പിച്ചും അയാള് ഞങ്ങളുടെ ചൊവ്വാഴ്ച വെള്ളിയാഴ്ചകള് ,ഭീകരാനുഭവമാക്കി. രാവിലെ ഒമ്പതിനും ഒമ്പതര ക്കും ഇടക്ക് കൃത്യമായി വന്നു ഞങ്ങളുടെ കോളേജ് യാത്ര അഞ്ചോ ആറോ മിനിട്ടു തടസ്സപ്പെടുത്തി .ഇരു തല മൂര്‍ച്ചയുള്ള അയാളുടെ സ്വരം വന്നു വന്നു എനിക്ക് അസഹ്യമായി തുടങ്ങി .\nഇനി മുതല് ഇങ്ങനെ വിളിക്കേണ്ട, ഗേറ്റില് തട്ടിയാല് മതി എന്ന് അയാളോട് സ്നേഹപൂര്‍വ്വം ആവശ്യപ്പെട്ടത് അയാള്‍ക്ക് തീരെ ഇഷ്ടപ്പെട്ടില്ല. അയാള് അടുത്ത തവണ ഗേറ്റില് ഇടിക്കുകയും ക ഠോ ര ശബ്ദത്തില് അമ്മാ........ എന്ന് വിളിക്കുകയും ചെയ്തു . കാശ് കൊടുത്തു പോരുമ്പോള് ഒന്നുകൂടി അയാളെ ഓര്‍മ്മിപ്പിച്ചു ഗേറ്റില് തട്ടിയാല് മതി ഇങ്ങനെ ഒച്ച വെക്കേണ്ട എന്ന്. പ്രതിഷേധിചെന്ന വണ്ണം അയാള് ഗേറ്റില് കാലുകൊണ്ട് തട്ടുകയും ,അവിടെത്തന്നെ ചടഞ്ഞിരിക്കുകയും ചെയ്തു. പിന്നെ ഭാണ്ഡം തുറന്നു പൊതിയെടുത്ത് അഴിച്ചു എന്തോ തിന്നാന് തുടങ്ങി. കോളെജിലേക്ക് ഇറങ്ങുന്ന ഞങ്ങളുടെ മുന്‍പില് കണി യായി അയാള് ചോരയും അഴുക്കും പുരണ്ട ,തുണികൊണ്ട് കെട്ടിയ രണ്ടുകാലുകളും ഒരു നീണ്ട വടിയും വിലങ്ങത്തില് വച്ചു.കണ്ടാല് ഒരു തവണയെ നോക്കാന് കഴിയൂ.. അത്രയ്ക്ക് നാറ്റം വരുന്നുണ്ട് അയാളുടെ ശരീരത്തുനിന്നും തുണിയില് നിന്നും..ഞങ്ങളെ കണ്ടതും അയാള് കറുത്ത പല്ലുകള് കാട്ടി ചിരിച്ചോ ഇളിച്ചു കാട്ടിയോ എന്ന് പറയാനാവില്ല. ആ ദിവസം അങ്ങനെ പോയി അതൊരു വെള്ളിയാഴ്ചയായിരുന്നു.\nഅടുത്ത ചൊവാഴ്ചയും അതിനടുത്ത വെള്ളിയാഴ്ചയും ഇതു തന്നെ ആവര്‍ത്തിച്ചു . അയാള് രണ്ടു മണിക്കൂര് വിശ്രമം ഞങ്ങളുടെ ഗേറ്റിനു മുന്‍പിലായി . വെള്ളം കുടിക്കുന്നത് ചോദിയ്ക്കാതെ തന്നെ വീട്ടിലെ പൈപ്പില് നിന്നായി .\nഅതോടെ ഇനി എന്ത് ചെയ്യുമെന്ന് പിടിയില്ലാതായി. അയാളോട് വളരെ സ്നേഹമായി പറഞ്ഞതിനുള്ള ശിക്ഷയായി അയാള് അലറി വിളിക്കുന്നത് കൂടാതെ ഗേറ്റില് മാക്സിമം ശബ്ദത്തില് ഇടിക്കുന്നത് കൂടി പതിവാക്കിയിരിക്കയാണ് . അത് കൂടാതെ വിശ്രമവും ഗേറ്റിനു മുന്‍പില് . അയാളെ ഇനി കുറെ ചീത്ത വിളിക്കാം എന്നായി.\n'ഇവിടെ ഇങ്ങനെ ഇരുന്നാല് '..... എന്ന് പറഞ്ഞു തുടങ്ങേണ്ട താമസം അത് പ്രതീക്ഷിചിട്ടെന്ന വണ്ണം അയാള് പുളിച്ച തെറികള് തമിഴ് കലര്ന്ന മലയാളത്തില് ഞങ്ങളുടെ മേലേക്ക് ചൊരിഞ്ഞു..\nഅയാളുടെ ശബ്ദവും സാന്നിധ്യവും വല്ലാതെ അസഹനീയ മായി തുടങ്ങി. ഇനി അയാള് രാത്രിയിലും ഗേറ്റിനരികില് കിടപ്പ് തുടങ്ങുമോ ? കോളേജില് നിന്നു വരുന്ന സമയം അതായി ചിന്ത. ചുരുക്കി പറഞ്ഞാല് ഭിക്ഷ ക്കാരന് താങ്ങാവുന്നതില് കൂടുതല് ഒരു ഭാരമായി .അയാള്‍ക്ക് കാശ് കൊടുത്തിരുന്നത് പുണ്യം പ്രതീക്ഷിച്ചു ഒന്നുമായിരുന്നില്ല. ഭിക്ഷ ക്കാരെ പ്രോത്സാതിപ്പിക്കുന്ന്തില് താത്പര്യവും ഉണ്ടായിട്ടല്ല. അയാളുടെ അളിഞ്ഞു വികൃതമായ കാലുകളും ദയനീയ ഭാവവും ക ഠോ രശബ്ദവും കാരണമാണ് അയാള്‍ക്ക് ഭിക്ഷ കൊടുത്തു തുടങ്ങിയത് .അതിപ്പോള് ഇങ്ങനെ യായി...\nഇങ്ങനെ ഏകദേശം ഒരുവര്‍ഷത്തോളം ഭിക്ഷക്കാരന് പകുതി ഭീഷണിയായി ഞങ്ങളുടെ ഗേറ്റില് ആഴ്ചയില് രണ്ടു തവണ വന്നു പോയി.\nഇതിനിടെ വന്ന ക്ലൈമാക്സ് പക്ഷെ അയാള്‍ക്ക് അനുകൂല മായില്ല...ഒരു ദിവസം ശാസ്ത മംഗലംബസ് സ്റ്റോപ്പില് ബസ്സ് കാത്തു നില്ക്കുന്ന ഞങ്ങളുടെ മുന്നിലൂടെ ഒരാള് നടന്നു വരുന്നു. അയാള് ഞങ്ങളെ കണ്ടു. ഞങ്ങളും... നല്ല പരിചയം ..വെളുത്ത മുണ്ട് മടക്കി കുത്തി വെളുത്ത ഷര്‍ട്ടും കാലില് ചെരിപ്പും . മുടി ഭംഗി യായി ചീകി വച്ചിട്ടുണ്ട് . കയ്യില് നല്ല സഞ്ചി......\nഅത് ഞങ്ങള് ഊഹിച്ച പോലെ തന്നെ ആ ഭിക്ഷക്കാരന്. തെണ്ടിയായി അറുപതുകഴിഞ്ഞ കിളവനെപ്പോലെ കുഷ്ടം പിടിച്ചകാലുകാട്ടി വന്ന അയാള്...ഞങ്ങളെ ക്കണ്ടതും അയാള് സൈഡ് മാറാന് ഒരു ശ്രമം നടത്തി .......\nപക്ഷെ അടുത്ത ആഴ്ചമുതല് അയാള് ഞങ്ങളുടെ ഗേറ്റില് വന്നില്ല ....\nഭിക്ഷാടന മാഫിയ യെപ്പറ്റി അന്ന് അത്ര കാര്യമായ അറിവില്ല. എങ്കിലും അവര് നാഗര് കോവിലില് നിന്നു തിരുവനതപുരം നഗരത്തിലേക്ക് സംഘങ്ങളായിട്രെയിനില് കൊണ്ടുതള്ളുന്നആളുകള് കൂട്ടമായി കോളനികള് തോറും തെണ്ടി വൈകുന്നേരങ്ങളില് കിട്ടുന്ന കാശ് മുഴുവന് തെണ്ടി മുതലാളിമാരുടെ കൈകളിലേക്ക് പകരുന്ന കാര്യം കേട്ടിരുന്നു. അതൊക്കെ കേട്ടിരുന്നെന്കിലും ഭിക്ഷക്കാര്‍ക്ക് കാശ് കൊടുക്കില്ലെന്ന് തീരു മാനിചിരുന്നെന്കിലും നമ്മുടെ തെണ്ടി ഒറിജിനല് രോഗി ആണെന്കിലോ എന്ന് കരുതി കൊടുത്തു കൊണ്ടിരുന്നതാണ്...\nഅല്ലെങ്കിലും കാരുണ്യത്തിന്റെ അര്ത്ഥം ഏറ്റവും വികലമായി മനസ്സിലാക്കപ്പെട്ട ഒരു കാലത്താണ് നമ്മുടെ ജീവിതം. ഭി ക്ഷക്കാര് ഇല്ലെങ്കില് അന്യനു ക്ലേശം ഇല്ലെങ്കില് , രോഗികള് ഇല്ലെങ്കില് , നമ്മുടെ സമ്പത്തിനു ., നമ്മുടെ ആരോഗ്യത്തിനു , സന്തോഷത്തിനും എവിടെയാണ് മൂല്യം? നമ്മുടെ എണ്ണമില്ലാത്ത ചാരിറ്റി ട്രസ്റ്റുകളും , ആതുര ശുശ്രൂഷാ സ്ഥാപനങ്ങളും ആരെ സേവിക്കും? എല്ലാവര്‍ക്കും സന്തോഷവും സമാധാനവുമെങ്കില് നമ്മുടെ കാരുണ്യം എങ്ങനെ പ്രകടിപ്പിക്കും .കാരുണ്യ സ്ഥാപനങ്ങള് എങ്ങനെ വളര്‍ന്നു പന്തലിക്കും ?കാരുണ്യ പ്രവര്‍ത്തനങ്ങള് കൊണ്ടു സ്വര്‍ഗ്ഗ രാജ്യത്ത് ഒരു സീറ്റ് ഉറപ്പാക്കും. അപ്പോള് ലോകം ഇങ്ങനെയാതിനു ആര് , ആരോട് നന്ദി പറയണം.....!!!\nPosted by savi at 11:16 AM


പങ്കു വെക്കാം, പഞ്ഞകാലത്തെ മറികടക്കാം ! - OPEN PRESS | ഓപ്പണ് പ്രസ്സ്\nപങ്കു വെക്കാം, പഞ്ഞകാലത്തെ മറികടക്കാം !\nമലബാര് ഇന്‍സ്റ്റിറ്റ്യൂട്ട് ഓഫ് സോഷ്യല് സയന്‍സ്\nപഴങ്ങൾ, പച്ചക്കറികൾ, ഇലകൾ … ഭക്ഷ്യയോഗ്യമായ ഒന്നും വെറുതെ കളയരുത്. നമ്മുടെ ആവശ്യത്തിന് ഉള്ളതെടുത്ത് ബാക്കി അയൽക്കാർക്കോ, ബന്ധുക്കൾക്കോ നൽകാം.\nനമ്മുടെ വീട്ടിൽ പയറുണ്ട്, അപ്പുറത്തെ വീട്ടിൽ ചീരയുണ്ട് എന്ന് കരുതുക. നമ്മുടെ പയറിന് പകരം ചീര വാങ്ങി കറി വെക്കാം. പ്രയാസ കാലത്ത് പരസ്പരം പങ്കുവെച്ച് നമുക്ക് അടുപ്പം കൂട്ടാം, അടുപ്പും കൂട്ടാം.\nഇത് ചക്കക്കാലമാണ്. പ്ലാവിൻ്റെ താഴെയുള്ള ചക്കകളെല്ലാം നമ്മൾ ഉപ്പേരിയും, കൂട്ടാനും വെച്ച് തിന്നും. ബാക്കി പഴുത്തത് തിന്നും. പ്ലാവിൻ്റെ മുകളിൽ കുറേ ചക്കയുണ്ടാവും. അത് പഴുത്തു വീഴും. ഒന്നിനും കൊള്ളില്ലെന്ന് നമ്മൾ കരുതും. ആ ചക്കയുടെ കുരു പെറുക്കിയെടുക്കണം.\nചക്കക്കുരു നമ്മുടെ വീട്ടിൽ ഉപയോഗിക്കുന്നില്ലെങ്കിൽ ആവശ്യക്കാർക്ക് കൊടുക്കണം. സ്വന്തം പറമ്പിലെ ചക്കക്കുരു പെറുക്കാൻ മടിയുള്ളവർ ആവശ്യമുള്ളവരോട് പെറുക്കാൻ പറയണം.\nഒരു ചക്കയും പാഴായി പോകുന്നില്ലെന്ന് ഉറപ്പ് വരുത്തണം. മൂത്ത ചക്ക എണ്ണയിൽ വറുത്തെടുക്കുന്ന ചക്ക ചിപ്സ് (ചക്കപ്പൊരി) ദീർഘകാലം സൂക്ഷിക്കാവുന്ന രുചികരമായ വിഭവമാണ്.\nചേമ്പ് തുടങ്ങിയ കിഴങ്ങുകളുടെ തണ്ട്, ചേനപ്പൂവ് എന്നിവ ഭക്ഷണമായി ഉപയോഗിക്കാവുന്നതാണ്. ഇത്തരം നാട്ടറിവുകളുടെ സമ്പാദനവും, പ്രയോഗവും നമ്മുടെ കുടുംബ ബജറ്റ് താളം തെറ്റാതെ മുന്നോട്ട് പോകാൻ സഹായിക്കും. പഴുത്ത മാങ്ങ, പുളികൾ എന്നിവ വെയിലിൽ ഉണക്കി ഒരു വർഷത്തോളം സൂക്ഷിച്ചു വെക്കാം.\nവാഴയുടെ പച്ചക്കായ പച്ചക്കറിയായും, പഴുത്തത് പഴമായും നമ്മൾ ഉപയോഗിക്കുന്നു. എന്നാൽ ഒരു വാഴയിൽ നിന്ന് അത് മാത്രമല്ല ലഭിക്കുന്നത്. വാഴക്കുലയുടെ തട്ട ഉപ്പേരി വെക്കാം. വാഴക്കുല മുറിച്ചെടുത്താൽ വാഴയുടെ അകത്തുള്ള കാമ്പ് ( ഉണ്ണിപിണ്ടി തുടങ്ങി പല പേരുണ്ട് ) കൂട്ടാൻ വെക്കാം.\nഒന്നും വെറുതെ കളയാതിരിക്കുക. നമുക്ക് വേണമോ എന്നത് ആദ്യത്തെ ചോദ്യം. വേണ്ടെങ്കിൽ ആവശ്യക്കാരന് നൽകുക.\nമാങ്ങ, മുരിങ്ങയില, പപ്പായ, വിവിധയിനം പുളികൾ ( ഓർക്കാപ്പുളി, ചതുരപ്പുളി) തുടങ്ങി നമ്മുടെ വീട്ടിൽ നിന്നും പങ്കുവെക്കാവുന്നതും, കൈമാറാവുന്നതുമായ വിഭവങ്ങളുടെ കണക്കെടുക്കണം. പങ്ക് വെപ്പ് നമ്മുടെ ഭക്ഷണത്തെ വൈവിധ്യമുള്ളതാക്കുന്നു. ദാരിദ്ര്യത്തെ ഇല്ലാതാക്കുകയും ചെയ്യും.\nകോവിഡ് മാന്ദ്യകാലത്തെ പരസ്പര സഹകരണത്തിലൂടെയും ഐക്യ ബോധത്തോടെയും, നാട്ടറിവുകളുടെ പ്രയോഗത്തിലൂടെയും നമുക്ക് മറികടക്കാം.\nകോവിഡ് 19 മഹാമാരിയുടെ സാമൂഹ്യ- സാമ്പത്തിക പ്രത്യാഘാതങ്ങൾ പഠനവിധേയമാക്കുന്നതിന് മലബാർ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസ് സംഘടിപ്പിച്ച ചര്‍ച്ചയില് യൂനുസ് ചെങ്ങര, കെ എസ് ഹസ്‌കര്, ടി റിയാസ് മോന്, കെ അലി പത്തനാപുരം, ഡോ. ലബീദ് അരീക്കോട്, എ നൂറുദ്ദീന്, ഇർഷാദ് കൊട്ടപ്പുറം എന്നിവര് പങ്കെടുത്തു.


ഭാഷ പഠിക്കാൻ മാത്രമല്ല ഭാഷയെ സ്‌നേഹിക്കാനും കൂടിയാണ് അധ്യാപകർ പഠിപ്പിക്കേണ്ടത്. അതിനായി ഇതാ ചില നിർദ്ദേശങ്ങൾ - Boolokam\nHome Boolokam ഭാഷ പഠിക്കാൻ മാത്രമല്ല ഭാഷയെ സ്‌നേഹിക്കാനും കൂടിയാണ് അധ്യാപകർ പഠിപ്പിക്കേണ്ടത്. അതിനായി ഇതാ ചില നിർദ്ദേശങ്ങൾ\nഭാഷാപഠനം ശരിയായ രീതിയിൽ മുന്നോട്ടു പോയാൽ മാത്രമേ മാതൃഭാഷയെ സ്നേഹിക്കുന്ന തലമുറകൾ ഇവിടെ ഉണ്ടാകൂ. വെറുമൊരു വിഷയം(സബ്ജക്റ്റ് ) എന്നമട്ടിൽ സമീപിച്ചാൽ മാർക്ക് നേടാൻ പഠിപ്പിക്കുന്നതല്ലാതെ അല്ലെങ്കിൽ പഠിക്കുന്നതല്ലാതെ പ്രത്യേകിച്ചൊരു ഗുണവും ഭാഷയ്ക്കുണ്ടാകില്ല. ഭാഷാധ്യാപകർ ആണ് ഇക്കാര്യങ്ങൾ ശ്രദ്ധിക്കേണ്ടത്. ഭാഷ പഠിക്കാൻ മാത്രമല്ല ഭാഷയെ സ്‌നേഹിക്കാനും കൂടിയാണ് അധ്യാപകർ പഠിപ്പിക്കേണ്ടത്. അതിനായി ഇതാ ചില നിർദ്ദേശങ്ങൾ\nഭാഷാധ്യാപകരുടെ പ്രതികരണത്തിനായി ഇരുപത്തഞ്ച് കാര്യങ്ങള്\n1. ഭാഷയില് ഉയര്‍ന്ന നിലവാരമുളള കുട്ടികള് നിരാശരാണ്. അവരുടെ തൃഷ്ണകളെ വെല്ലുവിളിക്കുന്ന അനുഭവങ്ങള് ക്ലാസില് നിന്നും ലഭിക്കുന്നില്ല\n2. കുട്ടികളുടെ രചനകളില് കൂടുതല് ആശയങ്ങള് ഉണ്ട് പക്ഷേ, അവരുടെ ഭാഷ ക്ലാസിനൊപ്പം വളരുന്നില്ലല്ലോ എന്ന് ഒരു തോന്നല്..\n3. നിരന്തരം ഓരോ കുട്ടിയേയും പിന്തുടരാനാകുന്നില്ല. കുട്ടി ഭാഷപരമായപിന്തുണ ആഗ്രഹിക്കുന്നുണ്ടാകും\n4. ഓണ്‍ലൈനായി കിട്ടിയ കവിതകള് കേള്‍പ്പിക്കുമ്പോള് എല്ലാവരും അതിലേക്ക് മനസ് കൂര്‍പ്പിക്കുന്നില്ല. ടീച്ചര് ചൊല്ലിയാല് മതി എന്ന് ചിലര് പറയുന്നു.\n5. സാധാരണ അധ്യാപകര്‍ക്ക് വഴങ്ങുന്ന രീതിയിലുളള കാവ്യാസ്വാദനപ്രക്രിയ എന്താണ്?\n6. അധ്യാപകരുടെ വായനാതാല്പര്യം കുട്ടികളുടെ വായനാതാല്പര്യത്തെ സ്വാധീനിക്കുമെന്ന് തിരിച്ചറിയപ്പെടുന്നില്ല. ഭാഷാധ്യാപകര് നല്ല വായനക്കാരാകണമെന്ന് പാഠ്യപദ്ധതി സമ്മര്‍ദമുണ്ടാക്കുന്നില്ല\n7. ഭാവിയിലെ സാമൂഹിക ഇടപെടലിന് കരുത്തും ആത്മവിശ്വാസവും പകരുന്ന വിധത്തിലാണോ ക്ലാസുകളിലെ ഭാഷാപഠനം എന്നതില് സംശയമുണ്ട്\n8. എല്ലാ മാസവും കഥാചര്‍ച്ചയും കവിതാചര്‍ച്ചയും സംഘടിപ്പിക്കുന്ന സാംസ്കാരിക കേന്ദ്രമുണ്ടെങ്കിലും അധ്യാപകരുടെ പ്രാതിനിധ്യം കുറവാണ്. കാരണം ?\n9. ചില അധ്യാപകര് നല്ല വായനക്കാരാണ്. ചിലര് നല്ല എഴുത്തുകാരാണ്. പക്ഷേ അവരുടെ ക്ലാസുകളില് നിന്ന് നല്ല വായനക്കാരുണ്ടാകുന്നില്ല . നല്ല ആസ്വാദകരുമുണ്ടാാകുന്നില്ല.\n10. സര്‍ഗാത്മകമായ ഇടപെടലിലൂടെ കുട്ടികളുടെ ഭാഷമെച്ചപ്പെടുത്താനാകുമെന്നുലക്ഷ്യമിട്ട് പത്തുവര്‍ഷം മുമ്പ് ട്രൈ ഔട്ടുകള് നടത്തിയിരുന്നു. കുട്ടികളുടെ ക്യാമ്പുകളില് വികസിപ്പിച്ച സാധ്യതകളെ ക്ലാസ്മുറിക്കുളളിലേക്ക് സന്നിവേശിപ്പിക്കുന്നതിനു പകരം ക്യാമ്പുകള് തുടരുന്നതിനാണ് ശ്രമിച്ചത്. ലക്ഷ്യത്തില് നിന്നും വ്യതിചലിച്ചു. അന്ന് താഴ്ന്ന ഗ്രേഡുകാരും മുന്നിലേക്ക് വന്നു. അവഗണിക്കപ്പെട്ട കുട്ടികളും സര്‍ഗാത്മകമായി ഭാഷ ഉപയോഗിക്കുന്നവരാണേെന്ന് തിരിച്ചറിഞ്ഞു\n11. കുട്ടികളെയും അധ്യാപകരെയും സ്വീകര്‍ത്താക്കളായി കാണുന്ന സമീപനമാണ് ഇപ്പോഴുമുളളത്. റിസോഴ്സ് പേഴ്സണ്‍സ് തയ്യാറാക്കിയ മോഡ്യൂളിന്റെ പരിധി ലംഘിക്കാതെ കേരളത്തിലെ അധ്യാപകരെല്ലാം ഒരേ പോലെ പരിശീലനാനുഭവത്തില് കൂടി കടന്നുപോകണം.\n12. അവര് ഉല്പാദകരാകേണ്ടതില്ല എന്നതും കുട്ടികളെല്ലാം നിശ്ചിത പാഠം, അധ്യാപകസഹായി വിഭാവനം ചെയ്ത അതേ പ്രക്രിയയില് കൂടി കടന്നു പോയി പൂര്‍ത്തീകരിക്കണമെന്നതും ഒരു കാഴ്ചപ്പാടിന്റെ പ്രതിഫലനാണ്. കുട്ടികളെ ഉല്പാദകരായി കാണുന്നില്ല. നിര്‍ദേശിക്കുന്നു, പറഞ്ഞുകൊടുക്കുന്നു കുട്ടി പ്രവര്‍ത്തനം പൂര്‍ത്തീകരിക്കുന്നു. സര്‍ഗാത്മകതയില്ലാത്ത അന്തരീക്ഷം ക്രമേണ കുട്ടിക്ക് മടുപ്പുളവാക്കുന്നു.\n13. കുട്ടികളുടെ നിലവാരത്തിന് അനുസരിച്ച് പുതിയ വായനാസാമഗ്രികള് കണ്ടെത്താന് അധ്യാപകര്‍ക്ക് പ്രയാസമുണ്ട്. അതിനാല് പുസ്തകത്തിനപ്പുറത്തേക്ക് പോകുന്നില്ല\n14. എളുപ്പത്തില് ഉത്തരത്തിലെത്തിക്കുക എന്നതിന് അബോധപൂര്‍വമായ ആന്തരിക സമ്മര്‍ദം. പ്രയോഗഭംഗി കുട്ടികള് കണ്ടെത്തുകയല്ല അധ്യാപിക കാണിച്ചുകൊടുക്കുകയാണ് ചെയ്യുന്നത്.\n15. കുട്ടിക്ക് രചനാപരമായ കമ്പം ഉണ്ടാകണം. കൂടുതല് എഴുതണം, കൂടുതല് വായിക്കണം, കൂടുതല് കണ്ടെത്തണം, കൂടുതല് മികവുണ്ടാക്കണം എന്നിങ്ങനെ. പക്ഷേ അതു സംഭവിക്കുന്നില്ല\n16. പരീക്ഷയിലെ ചോദ്യങ്ങള് കുട്ടികളുടെ ഭാഷാപരമായ കഴിവുകളുടെ ഉയര്‍ന്ന തലത്തെ ആവശ്യപ്പെടുന്നില്ല. എല്ലാ ടേമിലും ഒരേ വ്യവഹാരരൂപങ്ങള്, സൂചകങ്ങളും ഉയര്‍ന്ന ഗുണതയെ പ്രതിഫലിപ്പിക്കുന്നില്ല.കുട്ടിക്കോ അധ്യാപികയ്കോ അവ മെച്ചപ്പെടുത്തേണ്ട സൂക്ഷ്മതലത്തെക്കുറിച്ച് തിരിച്ചറിവ് നല്‍കുന്നില്ല.\n17. ഭാഷയിലെ മള്‍ട്ടിപ്പിള് ചോയ്സ് ചോദ്യങ്ങള് പുനപ്പരിശോധിക്കണം.\nഎഴുതിയ ആശയത്തിനോ പ്രയോഗത്തിനോ അവതരണരീതിക്കോ അല്ല അക്ഷരത്തെറ്റിനാണ് ഇപ്പോഴും ഊന്നല്‍നോട്ടം.\n19. സര്‍ഗാത്മകാനുഭവവും ചിന്തയും പ്രധാനമാണ്.\n20. ഗൈഡില് നിന്നോ ബോര്‍ഡില് നിന്നോ നോട്ടെഴുതിയെടുക്കുന്നതിലേക്ക് ക്ലാസുകള് മാറുന്നുണ്ട്. കുട്ടികള് സ്വന്തമായി എഴുതുന്നത് കുറയുന്നു.\n21. വാക്കുകളുടെ ആന്തരാര്‍ഥത്തിലേക്കുളള യാത്ര നടക്കുന്നില്ല\n22. കുട്ടികള് എഴുത്തുകാരാണ് എന്ന് വിശ്വസിക്കുന്നില്ല.\n23. ഇപ്പോഴും പാഠത്തിനാണ് ഊന്നല്, ഭാഷാനുഭവത്തിനല്ല. പാഠം, അഭ്യാസം എന്നീ രണ്ടു കാര്യങ്ങളാണ് മുഖ്യപരിഗണന.\n24. എഴുതിപ്രകടിപ്പിക്കേണ്ടതാണ് ഭാഷയിലെ മികവ് എന്ന ധാരണ പരീക്ഷ സൃഷ്ടിച്ചതാണ്. നല്ല പ്രഭാഷകരെ, കഥ പറച്ചിലുകാരെ, അവതാരകരെ, പ്രസംഗകരെ, വാര്‍ത്തവായനക്കാരെ, ഭാവം ഉള്‍ക്കൊണ്ടുളള വായനക്കാരെ മാനിക്കുന്നില്ല. അവസരങ്ങളും കുറവ്.\n25. കവിതയോ കഥയോ ഉണ്ടെങ്കിില് ആസ്വാദനക്കുറിപ്പെഴുതിക്കണമെന്ന് നിര്‍ബന്ധമുളളതുപോലെ. ആസ്വാദനക്കുറിപ്പിനാകട്ടെ അയവില്ലാത്ത ഘടനയും.\nഇനിയുമുണ്ട് നിരവധി പ്രശ്നങ്ങൾ. ഉയർന്ന നിലവാരം എന്നാൽ പാഠത്തിനു പുറത്തേക്ക് വളർത്തിയെടൂക്കാൻ കഴിയുന്ന നിരവധി പാഠങ്ങൾ സൃഷ്ടിക്കാൻ കഴിയുക എന്നതല്ലേ.ഇതെത്റ സാധ്യമാകുന്നു എന്നത് ചിന്തനീയം. മലയാളത്തിലെ ഏറ്റവും പുതിയ എഴുത്തുകാരെക്കുറിച്ച് ഏഴാം ക്ളാസുകാർക്ക് എന്തു പറയാനാവും ?അഥവാ സാഹിത്യ ചർച്ചകളിലെ അവരുടെ സ്ഥാനം എന്താണ്?അങ്ങനെ വേണ്ടേ? ജൻഡർ കാഴ്ച പ്പാടിന്ടെ ജനാധിപത്യ രീതി അവർക്ക് പരിചിതമാകുന്നുണ്ടോ?വി കെ എന്നിനെ പ്പോലെ ഒരു അൽഭുത പ്രതിഭയെ ക്ളാസിലവതരിപ്പിക്കാൻ എന്തു മുന്നൊരുക്കം?ഇങ്ങനെ നിരവധി കാര്യങ്ങൾ.. പ്രശ്നങ്ങൾ എകദേശം ഇവിടെ ചർച്ചയിൽ വന്നാൽ പരിഹരണ നിർദേശങ്ങൾ വയ്ക്കാൻ ശ്രമിക്കും\nPrevious articleദൈവവിശ്വാസികൾ അവരുടെ വേണ്ടപ്പെട്ടവർക്ക് പ്രശ്നം വരുന്നതുവരെ കൊറോണ ഉൾപ്പെടെ എന്ത് ദുരന്തവും ദൈവശിക്ഷ ആണെന്ന് വാദിക്കും\nNext articleജീവിതത്തെ പൊരുതി തോല്‍പിച്ച രഹ്നാസിനെ തേടി ഇന്നലെ സര്‍ക്കാറിന്റെ വനിതാരത്‌ന പുരസ്‌കാരമെത്തി


1.15 Lakh Daily Covid Cases In India രാജ്യത്ത് വീണ്ടും ഒരുലക്ഷം കടന്ന് പ്രതിദിന കൊവിഡ് കേസുകള്\nരാജ്യത്ത് വീണ്ടും ഒരുലക്ഷം കടന്ന് പ്രതിദിന കൊവിഡ് കേസുകള്\nരാജ്യത്ത് വീണ്ടും ഒരുലക്ഷം കടന്ന് പ്രതിദിന കൊവിഡ് കേസുകള്. കഴിഞ്ഞ 24 മണിക്കൂറിനിടെ 1,15,736 പോസിറ്റീവ് കേസുകളും 630 മരണവും റിപ്പോര്‍ട്ട് ചെയ്തു. രാജ്യത്തെ രണ്ടാം തരംഗ കൊവിഡ് വ്യാപനം ആദ്യത്തേതിലും അതിരൂക്ഷമായ സാഹചര്യത്തില് അടുത്ത നാല് ആഴ്ച നിര്‍ണായകമെന്ന് കേന്ദ്ര ആരോഗ്യ മന്ത്രാലയം മുന്നറിയിപ്പ് നല്‍കി.\nകൊവിഡ് സാഹചര്യം വിലയിരുത്താന് പ്രധാനമന്ത്രിയുടെ അധ്യക്ഷതയില് നാളെ മുഖ്യമന്ത്രിമാര് യോഗം ചേരും. മഹാരാഷ്ട്രയില് നിയന്ത്രണങ്ങള് ഏര്‍പ്പെടുത്തിയിട്ടും പ്രതിദിന കേസുകള് 55,000 കടന്നു. മുംബൈയില് നിരോധനാജ്ഞ തുടരുന്നു. മഹാരാഷ്ട്ര,പഞ്ചാബ്, ഛത്തിസ്ഗഡ് എന്നീ സംസ്ഥാനങ്ങളിലേക്ക് കേന്ദ്രത്തിന്റെ വിദഗ്ധ സംഘം ഇന്നെത്തും. ഇവര് സംസ്ഥാന ആരോഗ്യ വകുപ്പുമായി ചേര്‍ന്ന് രോഗവ്യാപനം തടയാന് നടപടികള് സ്വീകരിക്കും. പഞ്ചാബില് 80 ശതമാനവും വൈറസ് ബാധ ബ്രിട്ടന് വകഭേദത്തിലൂടെയാണ് പടരുന്നതെന്ന് കേന്ദ്ര ആരോഗ്യമന്ത്രി ഹര്‍ഷവര്‍ദ്ധന് പറഞ്ഞു.\nരോഗവ്യാപനം ഉയരുന്ന പശ്ചാത്തലത്തില് കൂടുതല് സംസ്ഥാനങ്ങള് നിയന്ത്രണങ്ങള് കടിപ്പിച്ചു. ഡല്‍ഹിയില് ഇന്നലെ മുതല് രാത്രികാല കര്‍ഫ്യൂ ഏര്‍പ്പെടുത്തി. രാജ്യതലസ്ഥാനത്ത് ഇന്നലെ 5100 പോസിറ്റീവ് കേസുകളാണ് റിപ്പോര്‍ട്ട് ചെയ്തത്. കാറിനുള്ളില് വാഹനം ഓടിക്കുന്നയയാള് മാത്രമേ ഉള്ളൂ എങ്കിലും മാസ്‌ക് നിര്‍ബന്ധമെന്ന് ഡല്‍ഹി ഹൈക്കോടതി ഉത്തരവിട്ടു.\nഒരാള് ഓടിക്കുന്ന വാഹനത്തെയും പൊതുസ്ഥലം ആയി കണക്കാക്കും. ജസ്റ്റിസ് പ്രതിഭാ സിംഗിന്റെതാണ് ഉത്തരവ്. ഗുജറാത്തില് ആറ് നഗരങ്ങളില് ലോക്ക്ഡൗണ് പ്രഖ്യാപിച്ചേക്കുമെന്ന് സംസ്ഥാന സര്‍ക്കാര് മുന്നറിയിപ്പു നല്‍കി. അതേസമയം രാജ്യത്തെ വാക്‌സിനേഷന് ഊര്‍ജിതമായി പുരോഗമിക്കുന്നു. നിലവില് ആവശ്യമുള്ളവര്‍ക്ക് വാക്‌സിന് നല്‍കുന്നതാണ് ലക്ഷ്യമിടുന്നതെന്ന് കേന്ദ്രം വ്യക്തമാക്കി. രാജ്യത്ത് ഇതുവരെ വാക്‌സിന് സ്വീകരിച്ചവരുടെ എണ്ണം എട്ടുകോടി 70 ലക്ഷം കടന്നു.\nStory Highlights: 1.15 Lakh Daily Covid Cases In India


രോഹിതിന്റെ റെക്കോഡല്ല; സമെയ്‌റയുടെ പുഞ്ചിരിയാണ് ക്രിക്കറ്റ് ലോകത്തെ കീഴടക്കുന്നത് | Rohit Sharma Daughter Samaira Cute Smile Ritika Sajdeh IndAus Series NewZealand\nരോഹിതിന്റെ റെക്കോഡല്ല; സമെയ്‌റയുടെ പുഞ്ചിരിയാണ് ക്രിക്കറ്റ് ലോകത്തെ കീഴടക്കുന്നത്\nFeb 12, 2019, 04:46 PM IST\nഇക്കഴിഞ്ഞ ഡിസംബര് 31നാണ് ഋതിക സമെയ്‌റയ്ക്ക് ജന്മം നല്‍കിയത്.\nരോഹിത് ശര്‍മയ്ക്ക് മറക്കാനാവാത്ത പരമ്പരയായിരുന്നു ഓസ്‌ട്രേലിയയിലേത്. ചരിത്രത്തില് ആദ്യമായി ടെസ്റ്റ്, ഏകദിന പരമ്പരകള് സ്വന്തമാക്കി. ന്യൂസീലന്‍ഡിനെതിരായ ട്വെന്റി20 പരമ്പര നഷ്ടമായെങ്കിലും കിവീസ് ബാറ്റ്‌സ്മാന് മാര്‍ട്ടില് ഗുപ്ടിലിനെ മറികടന്ന് കുട്ടിക്രിക്കറ്റില് ഏറ്റവും കൂടുതല് റണ് നേടുന്ന താരമെന്ന റെക്കോഡും സ്വന്തമാക്കി.\nഎന്നാലിപ്പോള് ക്രിക്കറ്റ് ലോകത്തിന്റെ മനം കുളിര്‍പ്പിക്കുന്നത് രോഹിതിന്റെ റെക്കോഡോ ബാറ്റിങ് പ്രകടനമോ ഒന്നുമല്ല. ഒരു കുഞ്ഞ് വീഡിയോയാണ്. ആ വീഡിയോയിലെ സുന്ദരമായ പുഞ്ചിരിയാണ്. മകൾ സമെയ്ര ഉറക്കത്തില് പുഞ്ചിരിക്കുന്ന കുഞ്ഞ് വീഡിയോ പകര്‍ത്തി ഇന്‍സ്റ്റഗ്രാമില് പോസ്റ്റ് ചെയ്തത് രോഹിതിന്റെ ഭാര്യ ഋതിക സജ്‌ദേയാണ്\nഉറക്കത്തിനിടെ ഒന്ന് പുഞ്ചുരിച്ച് വീണ്ടു ഉറക്കത്തിലേയ്ക്ക് മടങ്ങുകയാണ് കൊച്ചു സുന്ദരി. ഇന്‍സ്റ്റഗ്രാമില് പോസ്റ്റ് ചെയ്യപ്പെട്ട ഉടനെ ഈ സുന്ദര വീഡിയോ ആരാധകര് ഏറ്റെടുത്തു.\nഇക്കഴിഞ്ഞ ഡിസംബര് 31നാണ് ഋതിക സമെയ്‌റയ്ക്ക് ജന്മം നല്‍കിയത്. മകള് പിറക്കുമ്പോള് രോഹിത് ഓസ്‌ട്രേലിയയില് കളിച്ചുകൊണ്ടിരിക്കുകയായിരുന്നു. മകള് പിറന്ന വിവരമറിഞ്ഞ രോഹിത് ഉടനെ മുംബൈയിലേയ്ക്ക് പറന്നെത്തിയിരുന്നു. പിന്നീട് ഏകദിന പരമ്പരയ്ക്ക് മുന്നോടിയായി ജനുവരി എട്ടിനാണ് ഓസ്‌ട്രേലിയയില് തിരിച്ചെത്തിയത്. ഈ പരമ്പര ഇന്ത്യ സ്വന്തമാക്കുകയും ചെയ്തു.\nനേരത്തെ മകള് ഭാര്യയുടെ വിരല് പിടിക്കുന്ന ഒരു ചിത്രം രോഹിത് ഇന്‍സ്റ്റഗ്രാമില് പങ്കുവച്ചിരുന്നു. 37K ലൈക്കും 1.5 K കമന്റും ലഭിച്ചിരുന്നു ഈ ഫോട്ടോയ്ക്ക്.\nContent Highlights: Rohit Sharma Daughter Samaira Cute Smile Ritika Sajdeh IndAus Series NewZealand\nപോര്‍ട്ട് ഓഫ് സ്‌പെയിന്: വെസ്റ്റിൻഡീസിനെതിരായ ഏകദിന - ട്വന്റി 20 പരമ്പരകള് ..\nനെയ്മറെ ട്രോളിയ ഉണ്ണി മുകുന്ദന് ശകാരവര്‍ഷം; ഒടുവില് വിശദീകരണം\nഷുഐബ് മാലിക്കിനു പിന്നാലെ ഇന്ത്യയുടെ മരുമകനായി പാക് ക്രിക്കറ്റ് താരം ഹസന് അലിയും


മലയാളം - Surah തഹ് രീം | القرآن الكريم للجميع\nSurah തഹ് രീം\nSurah തഹ് രീം - Aya count 12\nഓ; നബീ, നീയെന്തിനാണ് നിന്‍റെ ഭാര്യമാരുടെ പ്രീതിതേടിക്കൊണ്ട്, അല്ലാഹു അനുവദിച്ചു തന്നത് നിഷിദ്ധമാക്കുന്നത്? അല്ലാഹു ഏറെ പൊറുക്കുന്നവനും കരുണാനിധിയുമാകുന്നു.\nനിങ്ങളുടെ ശപഥങ്ങള്‍ക്കുള്ള പരിഹാരം അല്ലാഹു നിങ്ങള്‍ക്ക് നിയമമാക്കിത്തന്നിരിക്കുന്നു. അല്ലാഹു നിങ്ങളുടെ യജമാനനാകുന്നു. അവനത്രെ സര്‍വ്വജ്ഞനും യുക്തിമാനും.\nനബി അദ്ദേഹത്തിന്‍റെ ഭാര്യമാരില് ഒരാളോട് ഒരു വര്‍ത്തമാനം രഹസ്യമായി പറഞ്ഞ സന്ദര്‍ഭം (ശ്രദ്ധേയമാകുന്നു.) എന്നിട്ട് ആ ഭാര്യ അത് (മറ്റൊരാളെ) അറിയിക്കുകയും, നബിക്ക് അല്ലാഹു അത് വെളിപ്പെടുത്തി കൊടുക്കുകയും ചെയ്തപ്പോള് അതിന്‍റെ ചില ഭാഗം അദ്ദേഹം (ആ ഭാര്യയ്ക്ക്) അറിയിച്ചുകൊടുക്കുകയും ചില ഭാഗം വിട്ടുകളയുകയും ചെയ്തു. അങ്ങനെ അവളോട് (ആ ഭാര്യയോട്) അദ്ദേഹം അതിനെ പറ്റി വിവരം അറിയിച്ചപ്പോള് അവള് പറഞ്ഞു: താങ്കള്‍ക്ക് ആരാണ് ഈ വിവരം അറിയിച്ചു തന്നത് ? നബി (സ) പറഞ്ഞു: സര്‍വ്വജ്ഞനും സൂക്ഷ്മജ്ഞാനിയുമായിട്ടുള്ളവനാണ് എനിക്ക് വിവരമറിയിച്ചു തന്നത്.\nനിങ്ങള് രണ്ടു പേരും അല്ലാഹുവിങ്കലേക്ക് പശ്ചാത്തപിച്ചു മടങ്ങുന്നുവെങ്കില് (അങ്ങനെ ചെയ്യുക.) കാരണം നിങ്ങളുടെ രണ്ടുപേരുടെയും ഹൃദയങ്ങള് (തിന്‍മയിലേക്ക്) ചാഞ്ഞുപോയിരിക്കുന്നു. ഇനി നിങ്ങള് ഇരുവരും അദ്ദേഹത്തിനെതിരില് (റസൂലിനെതിരില്) പരസ്പരം സഹകരിക്കുന്ന പക്ഷം തീര്‍ച്ചയായും അല്ലാഹുവാകുന്നു അദ്ദേഹത്തിന്‍റെ യജമാനന്. ജിബ്‌രീലും സദ്‌വൃത്തരായ സത്യവിശ്വാസികളും അതിനു പുറമെ മലക്കുകളും അദ്ദേഹത്തിന് സഹായികളായിരിക്കുന്നതാണ്.\n(പ്രവാചകപത്നിമാരേ,) നിങ്ങളെ അദ്ദേഹം വിവാഹമോചനം ചെയ്യുന്ന പക്ഷം, നിങ്ങളെക്കാള് നല്ലവരായ ഭാര്യമാരെ അദ്ദേഹത്തിന് അദ്ദേഹത്തിന്‍റെ രക്ഷിതാവ് പകരം നല്‍കിയേക്കാം. മുസ്ലിംകളും സത്യവിശ്വാസിനികളും ഭയഭക്തിയുള്ളവരും പശ്ചാത്താപമുള്ളവരും ആരാധനാനിരതരും വ്രതമനുഷ്ഠിക്കുന്നവരും വിധവകളും കന്യകകളുമായിട്ടുള്ള സ്ത്രീകളെ.\nസത്യവിശ്വാസികളേ, സ്വദേഹങ്ങളെയും നിങ്ങളുടെ ബന്ധുക്കളെയും മനുഷ്യരും കല്ലുകളും ഇന്ധനമായിട്ടുള്ള നരകാഗ്നിയില് നിന്ന് നിങ്ങള് കാത്തുരക്ഷിക്കുക. അതിന്‍റെ മേല്‍നോട്ടത്തിന് പരുഷസ്വഭാവമുള്ളവരും അതിശക്തന്‍മാരുമായ മലക്കുകളുണ്ടായിരിക്കും. അല്ലാഹു അവരോട് കല്‍പിച്ചകാര്യത്തില് അവനോടവര് അനുസരണക്കേട് കാണിക്കുകയില്ല. അവരോട് കല്‍പിക്കപ്പെടുന്നത് എന്തും അവര് പ്രവര്‍ത്തിക്കുകയും ചെയ്യും.\nസത്യനിഷേധികളേ, നിങ്ങള് ഇന്ന് ഒഴികഴിവ് പറയേണ്ട. നിങ്ങള് ചെയ്തുകൊണ്ടിരുന്നതിനു മാത്രമാണ് നിങ്ങള്‍ക്ക് പ്രതിഫലം നല്‍കപ്പെടുന്നത്.\nസത്യവിശ്വാസികളേ, നിങ്ങള് അല്ലാഹുവിങ്കലേക്ക് നിഷ്കളങ്കമായ പശ്ചാത്താപം കൈക്കൊണ്ട് മടങ്ങുക. നിങ്ങളുടെ രക്ഷിതാവ് നിങ്ങളുടെ പാപങ്ങള് മായ്ച്ചുകളയുകയും താഴ്ഭാഗത്തു കൂടി അരുവികള് ഒഴുകുന്ന സ്വര്‍ഗത്തോപ്പുകളില് നിങ്ങളെ പ്രവേശിപ്പിക്കുകയും ചെയ്തേക്കാം. അല്ലാഹു പ്രവാചകനെയും അദ്ദേഹത്തോടൊപ്പം വിശ്വസിച്ചവരെയും അപമാനിക്കാത്ത ദിവസത്തില്. അവരുടെ പ്രകാശം അവരുടെ മുന്നിലൂടെയും വലതുവശങ്ങളിലൂടെയും സഞ്ചരിക്കും. അവര് പറയും: ഞങ്ങളുടെ രക്ഷിതാവേ, ഞങ്ങളുടെ പ്രകാശം ഞങ്ങള്‍ക്കു നീ പൂര്‍ത്തീകരിച്ച് തരികയും, ഞങ്ങള്‍ക്കു നീ പൊറുത്തുതരികയും ചെയ്യേണമേ. തീര്‍ച്ചയായും നീ ഏതു കാര്യത്തിനും കഴിവുള്ളവനാകുന്നു.\nഓ; നബീ, സത്യനിഷേധികളോടും കപടവിശ്വാസികളോടും നീ സമരം ചെയ്യുകയും അവരോട് പരുഷമായി പെരുമാറുകയും ചെയ്യുക. അവരുടെ സങ്കേതം നരകമാകുന്നു. എത്തിച്ചേരാനുള്ള ആ സ്ഥലം എത്രയോ ചീത്ത!\nസത്യനിഷേധികള്‍ക്ക് ഉദാഹരണമായി നൂഹിന്‍റെ ഭാര്യയെയും, ലൂത്വിന്‍റെ ഭാര്യയെയും അല്ലാഹു ഇതാ എടുത്തുകാണിച്ചിരിക്കുന്നു. അവര് രണ്ടുപേരും നമ്മുടെ ദാസന്‍മാരില് പെട്ട സദ്‌വൃത്തരായ രണ്ട് ദാസന്‍മാരുടെ കീഴിലായിരുന്നു. എന്നിട്ട് അവരെ രണ്ടുപേരെയും ഇവര് വഞ്ചിച്ചു കളഞ്ഞു. അപ്പോള് അല്ലാഹുവിന്‍റെ ശിക്ഷയില് നിന്ന് യാതൊന്നും അവര് രണ്ടുപേരും ഇവര്‍ക്ക് ഒഴിവാക്കികൊടുത്തില്ല. നിങ്ങള് രണ്ടുപേരും നരകത്തില് കടക്കുന്നവരോടൊപ്പം കടന്നുകൊള്ളുക എന്ന് പറയപ്പെടുകയും ചെയ്തു.\nസത്യവിശ്വാസികള്‍ക്ക് ഒരു ഉപമയായി അല്ലാഹു ഫിര്‍ഔന്‍റെ ഭാര്യയെ എടുത്തുകാണിച്ചിരിക്കുന്നു. അവള് പറഞ്ഞ സന്ദര്‍ഭം: എന്‍റെ രക്ഷിതാവേ, എനിക്ക് നീ നിന്‍റെ അടുക്കല് സ്വര്‍ഗത്തില് ഒരു ഭവനം ഉണ്ടാക്കിത്തരികയും, ഫിര്‍ഔനില് നിന്നും അവന്‍റെ പ്രവര്‍ത്തനത്തില് നിന്നും എന്നെ നീ രക്ഷിക്കേണമേ. അക്രമികളായ ജനങ്ങളില് നിന്നും എന്നെ നീ രക്ഷിക്കുകയും ചെയ്യേണമേ.\nതന്‍റെ ഗുഹ്യസ്ഥാനം കാത്തുസൂക്ഷിച്ച ഇംറാന്‍റെ മകളായ മര്‍യമിനെയും (ഉപമയായി എടുത്ത് കാണിച്ചിരിക്കുന്നു.) അപ്പോള് നമ്മുടെ ആത്മചൈതന്യത്തില് നിന്നു നാം അതില് ഊതുകയുണ്ടായി. തന്‍റെ രക്ഷിതാവിന്‍റെ വചനങ്ങളിലും ഗ്രന്ഥങ്ങളിലും അവള് വിശ്വസിക്കുകയും അവള് ഭയഭക്തിയുള്ളവരുടെ കൂട്ടത്തിലാവുകയും ചെയ്തു.


വ്യാജ ഡയറി പുറത്തുവിട്ടവർക്കെതിരെ മാനനഷ്ടക്കേസുമായി യെദ്യൂരപ്പ\nഈ രേഖകകൾ വ്യാജമാണെന്ന് ആദായനികുതി വകുപ്പ് ഉദ്യോഗസ്ഥർ നേരത്തെതന്നെ കണ്ടെത്തിയിരുന്നു\nMar 22, 2019, 08:48 pm IST\nബംഗളൂരു: തന്റെ പേരിൽ വ്യാജരേഖ പുറത്തുവിട്ടവർക്കെതിരെ മാനനഷ്ടക്കേസ് നൽകുമെന്ന് കർണാടക മുൻ മുഖ്യമന്ത്രിയും സംസ്ഥാന അദ്ധ്യക്ഷനുമായ ബിഎസ് യെദ്യൂരപ്പ. കോൺഗ്രസ് നേതാക്കൾ ഉന്നയിച്ച ആരോപണം കള്ളവും അപ്രധാനവുമാണ്. ഈ രേഖകകൾ വ്യാജമാണെന്ന് ആദായനികുതി വകുപ്പ് ഉദ്യോഗസ്ഥർ നേരത്തെതന്നെ കണ്ടെത്തിയിരുന്നു. നരേന്ദ്ര മോദിയുടെ പ്രശസ്തി വർധിക്കുന്നതിൽ കോൺഗ്രസ് അസ്വസ്ഥരാണ്. പോരാട്ടം തുടങ്ങുന്നതിനു മുൻപുതന്നെ അത് അവസാനിച്ചതിന് സമാനമാണെന്നും യെദ്യൂരപ്പ പറഞ്ഞു.\nവരുന്ന തെരഞ്ഞെടുപ്പിൽ മുൻതൂക്കം നേടാനുള്ള ശ്രമത്തിന്റെ ഭാഗമായിട്ടാണ് കോൺഗ്രസ് ഇത്തരത്തിലൊരു വാർത്ത പുറത്തുവിട്ടതെന്നും യെദ്യൂരപ്പ പറഞ്ഞു.മുഖ്യമന്ത്രിയായി തുടരാൻ ബിജെപി കേന്ദ്ര നേതൃത്വത്തിന് യെദ്യൂരപ്പ 1800 കോടി രൂപ കോഴ നൽകിയെന്ന വാർത്ത കാരവൻ മാസികയാണ് പുറത്തുവിട്ടത്. പിന്നാലെ കോൺഗ്രസ് നേതാക്കൾ ഇത് ഏറ്റുപിടിച്ച് രംഗത്തെത്തുകയായിരുന്നു. അപ്പോൾ തന്നെ കോൺഗ്രസിന് മറുപടിയായി യെദ്യൂരപ്പയുടെ കയ്യക്ഷരവും ഒപ്പും ബിജെപി പുറത്തുവിട്ടിരുന്നു.കോൺഗ്രസ് ഉന്നയിച്ച ആരോപണം മല പോലെ വന്ന് എലി പോലെ പോയെന്നാണ് ബിജെപിയുടെ പരിഹാസം.\nദുർബലമായ ആരോപണമായതുകൊണ്ടാണ് രാഹുൽ ഗാന്ധി വാർത്താ സമ്മേളനം നടത്താതിരുന്നതെന്ന് രവിശങ്കർ പ്രസാദ് പറഞ്ഞു. അഴിമതിക്കേസിൽ കുടുങ്ങി ജാമ്യത്തിലിറങ്ങിയത് കോൺഗ്രസ് നേതാക്കളാണ്. സിദ്ധരാമയ്യയുടെ വിശ്വസ്തന്‍റെ ഡയറിയിൽ രാഹുൽ ഗാന്ധിക്ക് പണം നൽകിയെന്ന വെളിപ്പെടുത്തലുണ്ടായിരുന്നുവെന്ന് രവിശങ്കർ പ്രസാദ് ആരോപിച്ചു\nBS yeddyurappa Fake diary yeddy diary


ആ അഫ്ഗാന് കുട്ടിയെ തീയും പുകയും വിഴുങ്ങി, മാംസം പിളര്‍ന്ന് അവന് അപ്രത്യക്ഷനായി | US marine turned journalist recalls terrific moment in Afghanistan\nമാംസം പിളര്‍ന്ന് അവന് അപ്രത്യക്ഷനായി-അഫ്ഗാനിസ്താനില് ഏറെക്കാലം ജോലിചെയ്ത മുന് യു എസ് സൈനികന്റെ കണ്ണുനനയിക്കുന്ന അനുഭവം\nKabul, First Published Sep 11, 2021, 4:44 PM IST\nഎ പി വാര്‍ത്താ ഏജന്‍സിയുടെ ഗ്ലോബല് ഇന്‍വെസ്റ്റിഗേഷന് ടീമിലെ റിപ്പോര്‍ട്ടറായ ജെയിംസ് ലപോര്‍ട്ട, നേരത്തെ സൈനികനായിരുന്നു. അഫ്ഗാനിസ്താനില് ഏറെക്കാലം ജോലി ചെയ്ത യു എസ് മറീന്. സൈനിക ജോലി നിര്‍ത്തി പിന്നീട് അദ്ദേഹം മാധ്യമപ്രവര്‍ത്തകനായി മാറി. ഇത് ജയിംസിന്റെ ഒരു അഫ്ഗാന് ഓര്‍മ്മയാണ്. അഫ്ഗാനിസ്താനിലെ പേരിറിയാത്ത ഒരു കുട്ടിയെക്കുറിച്ചുള്ള ഹൃദയസ്പര്‍ശിയായ കുറിപ്പ്. എ പി പ്രസിദ്ധീകരിച്ച ഈ കുറിപ്പിന്റെ സ്വാതന്ത്രവിവര്‍ത്തനം: സ്‌നിഗ്ധ മേനോന്\nImage courtesy: Marta Lavandier/AP Photo/\nഅഫ്ഗാനിസ്ഥാനില് യു എസ്സിന്റെ അധിനിവേശ സമയത്ത് ജോലിചെയ്തിരുന്ന ഒരു സൈനികന്റെ അനുഭവ കുറിപ്പാണ് ഇത്. അദ്ദേഹത്തിന്റെ പേര് ജെയിംസ് ലാപോര്‍ട്ട. മുന് അമേരിക്കന് മറൈന് കാലാള്‍പ്പടയാളിയും അഫ്ഗാനിസ്ഥാന് യുദ്ധത്തിലെ ഒരു സൈനികനുമാണ്. ഇപ്പോള് എപിയുടെ ഗ്ലോബല് ഇന്‍വെസ്റ്റിഗേഷന് ടീമിലെ റിപ്പോര്‍ട്ടറാണ് അദ്ദേഹം.\nകുച്ചുനാള് മുമ്പാണ്. എന്റെ മൂന്ന് വയസ്സുള്ള മകന് 'ഹോ', 'ഹേ' എന്നും പറഞ്ഞ് ചാടി തിമിര്‍ക്കുദ്ദു. അമേരിക്കന് നാടോടി-റോക്ക് ബാന്‍ഡായ ലൂമിനേഴ്‌സിന്റെ ഗാനമാണത്. അടുക്കളയിലും വീട്ടിലുമെല്ലാം ആ ഗാനവും അവന്റെ ചുവടുകളും പ്രതിധ്വനിക്കുന്നു. ഓരോ വാക്യത്തിന്റെ അവസാനവും എന്റെ മകന് ചാടുന്നു.\n'അതിനാല്, എന്നെ കാണിക്കൂ, കുടുംബമേ. (ഹേയ്)!' അവന് ചാടി.\n'ഞാന് ചൊരിയുന്ന രക്തമെല്ലാം. (ഹോ)! 'അവന് ചാടി.\n'എന്റെ ദേശമെവിടെയാണ് എന്നെനിക്കറിയില്ല. (ഹേയ്)!' അവന് ചാടുന്നു.\n'എനിക്ക് എവിടെയാണ് പിഴച്ചതെന്ന് എനിക്കറിയില്ല. ഹോ!'\nഅവന് ചാടുന്നു. കൂടെ ഞാനും.\nപേരറിയാത്ത ഒരാണ്‍കുട്ടിയെക്കുറിച്ചുള്ള കഥയാണ് ഇത്.\nവര്‍ഷം 2013. 9/11 ആക്രമണം കഴിഞ്ഞ് ഒരു പതിറ്റാണ്ടിലേറെയായി. ഞാനന്ന് അഫ്ഗാനിസ്ഥാനില് സൈനികനായി ജോലി ചെയ്യുന്നു. അക്കാലത്ത്, സ്‌ഫോടകവസ്തുക്കള് നിര്‍മ്മിക്കുന്നതില് വിദഗ്ദ്ധരായ ഒരു താലിബാന് സംഘത്തിനെ കണ്ടെത്തി കീഴടക്കാനുളള അസൈന്‍മെന്റിനു പിന്നാലെയായിരുന്നു.\nആ ശ്രമത്തിനിടെ, ഒരു വീഡിയോ കാണാനിടയായി. അതവന്റെ വീഡിയോ ആയിരുന്നു. എനിക്ക് അവനെ മറക്കാന് കഴിയില്ല.\nരണ്ട് മണ് കുടിലുകളുടെ ഇടയിലെ ഇടുങ്ങിയ പാതയിലൂടെ, ഒരു സ്റ്റാറ്റിക് വീഡിയോ ക്യാമറ പകര്‍ത്തിയ ഒരു മിനിറ്റ് ദൈര്‍ഘ്യമുള്ള വീഡിയോ ആയിരുന്നു അത്. കുടിലുകള്‍ക്ക് ചുറ്റും മയക്കുമരുന്നായ കറുപ്പ് കൃഷി ചെയ്യുന്ന ഇടങ്ങളായിരുന്നു.\nഅന്നേരമാണ്, ഊര്‍ജം തിങ്ങിവിങ്ങുന്ന, ജീവസ്സുറ്റ ഒരു ആണ്‍കുട്ടി ഫ്രെയിമിലേക്ക് ഓടിവന്നത്. അവനപ്പോലുള്ള കുട്ടികളെ സംബന്ധിച്ചും- എന്നെപ്പോലുള്ള കുട്ടികളെ സംബന്ധിച്ചും- ജിജ്ഞാസയാണ് ജീവവായു. അങ്ങനെ പേരറിയാത്ത ജിജ്ഞാസുവായ ആ കുട്ടി പതുക്കെ ഫ്രെയിമിലേക്ക് വന്നു. അവന് ഒരു അഫ്ഗാനിയാണ്. ഞങ്ങള് താമസിക്കുന്ന ഹെല്‍മന്ദ് പ്രവിശ്യക്കാരന് തന്നെയാവണം അവനും. പഷ്‌തോ ഭാഷ ആയിരിക്കണം സംസാരിക്കുന്നത്. കാഴ്ചയ്ക്ക് ഏതണ്ട്5വയസ്സ് മതിക്കും, ചിലപ്പോള് ഒരാറ്. അഫ്ഗാനിസ്ഥാനിലെ 10 കുട്ടികളില് ഒരാള്5വയസ്സ് തികയുന്നതിനുമുമ്പ് മരിക്കുന്നു എന്നാണ് കണക്ക്.\nചെളിവെള്ളത്തില് കളിച്ചും, ചുറ്റും ഓടിത്തിമിര്‍ത്തും അവന്. ഇനിയൊന്നും ചെയ്യാനില്ലെന്നു തോന്നിയ നിമിഷം അവന്റെ കൗതുകം നിറഞ്ഞ കണ്ണുകള് മണ്ണില് പതിച്ചു. സമീപത്തെ മറ്റു സ്ഥലങ്ങളില്‍നിന്നും വത്യസ്തമായി മണ്ണ് അല്‍പ്പം ഇളകിയിരിക്കുന്നു. അവനത് സൂക്ഷിച്ചു നോക്കി. എന്താണതെന്നു മനസ്സിലാക്കാനെന്നോണം ഒന്നു ചവിട്ടി. അതെന്താണ്, അവന് നോക്കി, ഞാനും.\nപിന്നെ, ഒരു പുതിയ കളിപ്പാട്ടം കിട്ടിയ കുട്ടിയുടെ സന്തോഷത്തോടെ പതുക്കെ ചെളിയില് കുതിര്‍ന്ന നിലത്ത് വീണ്ടും വീണ്ടും ചവിട്ടി. നൃത്തം ചെയ്യുന്നൊരു കുട്ടിയെപ്പോലെ.\nVOIED. ഇരകളുടെ സ്പര്‍ശത്താല് പ്രവര്‍ത്തിക്കുന്ന സ്‌ഫോടകവസ്തുക്കള് ആണത്. അവയ്ക്ക് പ്രഷര് പ്ലേറ്റുകള് എന്നറിയപ്പെടുന്ന വിവിധ സ്വിച്ചുകള് ഉണ്ട്. സ്വിച്ചില് സമ്മര്‍ദ്ദമുണ്ടായാലോ അത് നീക്കം ചെയ്യാന് നോക്കിയാലോ സര്‍ക്യൂട്ട് ചേര്‍ന്ന് ബോംബ് പൊട്ടിത്തെറിക്കുന്നു.\nചുരുക്കത്തില്, മണ്ണില് കുഴിച്ചിട്ട ബോംബില് ചവിട്ടിയാല്, അല്‍പ്പം ഭാരം അതില് വന്നാല് പൊട്ടിത്തെറിയുണ്ടാവുന്നു.\nഎന്നാല് പേരറിയാത്ത ആ കുട്ടി ഇെതാന്നും അറിയാതെ ബോംബിന് മുകളില് ചവിട്ടിക്കൊണ്ടിരുന്നു. അത് ബോംബ് ആണെന്നോ ബോംബ് എന്നാല് എന്താണെന്നോ അറിയാതെ.\nഅതിനൊരു സങ്കടകരമായ കാരണമുണ്ടായിരുന്നു. പോഷകാഹാരക്കുറവുണ്ടായിരുന്നു അവന്. ബോംബ് പൊട്ടാനുള്ള കനം അവന്റെ ചവിട്ടിനില്ല. അതിനുള്ള ഭാരവും അവനില്ല. അതിനാല്, ഒന്നുമറിയാതെ അവന് ചവിട്ടു തുടരുന്നു.\nഞാനെല്ലാമോര്‍ക്കുന്നു. 'നിര്‍ത്തൂ എന്നലറി വിളിക്കാന് എനിക്ക് തോന്നിയത് ഞാനോര്‍ക്കുന്നു. 'നിലത്ത് ചവിട്ടല്ലേ, എന്ന് ഉറക്കെ നിലവിളിക്കാന് ആഗ്രഹിച്ചതോര്‍ക്കുന്നു. തൊണ്ടയില് കുരുങ്ങിയ നിലവിളി അടക്കികൊണ്ട് നിശ്ശബ്ദമായി വീഡിയോ കാണുന്നതോര്‍ക്കുന്നു. ശക്തിയെല്ലാം ചോര്‍ന്ന് പോയത് ഞാനോര്‍ക്കുന്നു.\nപേരില്ലാത്ത ജിജ്ഞാസുവായ കുട്ടി വീണ്ടും ചാടി, അവസാനത്തെ ചാട്ടം. പിന്നെ, തീയിന്റെയും പുകയുടെയും ഇടയില് മാംസം പിളര്‍ന്ന് അവന് അപ്രത്യക്ഷമാകുന്നു.\n'റീപ്ലേ?' എന്ന ലളിതമായ ചോദ്യത്തോടെ വീഡിയോ അവസാനിക്കുന്നു.\nഎനിക്ക് എന്നെ നിയന്ത്രിക്കാനായില്ല.\nമനസ്സില് ആ വീഡിയോയുടെ റീപ്ലേകള് വീണ്ടും വീണ്ടും നടന്നു. മാസങ്ങളോളം, വര്‍ഷങ്ങളോളം. പല തരത്തില്, യുദ്ധം എന്റെ ജീവിതത്തില് ഭീകരനായൊരു ജീവിയായി മാറി. ഞാന് അതിനുമുമ്പ് ആരായിരുന്നുവെന്നും അതിന് ശേഷം ആരാണെന്നുമെല്ലാം അത് നിര്‍ണയിച്ചു. എന്റെ അനേകം സുഹൃത്തുക്കളെ യുദ്ധം കൊണ്ടുപോയി. എന്നില് ദേഷ്യവും, വെറുപ്പും നിറച്ചു. ഉറക്കമില്ലാത്ത രാത്രികളും അനാരോഗ്യകരമായ ഭക്ഷണശീലങ്ങളും ശരീരഭാരവും സമ്മാനിച്ചു. എന്റെ പരാജയപ്പെട്ട വിവാഹം. ഗുളികകള്. എന്റെ ചെവിയില് എപ്പോഴും കേട്ടിരുന്ന മുഴക്കം, പതിവുള്ള ശ്വാസംമുട്ട്, ഒടുവില് കാന്‍സര്. എല്ലാം അതിന്റെ ദാനങ്ങളായിരുന്നു.\nഎന്റെ നെഞ്ചിലെ തീരാമുറിവാണ് അഫ്ഗാനിസ്ഥാന് എന്നും. കഴിഞ്ഞ ആഴ്ച നമ്മള് കണ്ടപോലെ, പിന്മാറുന്നത് കൊണ്ട് അല്ലെങ്കില് ഒരു സമാധാന ഉടമ്പടിയില് ഒപ്പുവയ്ക്കുന്നത് കൊണ്ട് യുദ്ധങ്ങള് അവസാനിക്കുന്നില്ല. യഥാര്‍ത്ഥത്തില് 'യുദ്ധം ചിരഞ്ജീവിയാണ.' അമേരിക്കയുടെ ഏറ്റവും നീണ്ട യുദ്ധത്തിന്റെ അരാജകത്വവും രക്തരൂക്ഷിതമായ പര്യവസാനവും സമീപകാല ചരിത്രം ഊട്ടി ഉറപ്പിക്കുന്നു. അഫ്ഗാനിസ്ഥാനില് കാര്യങ്ങള് കൂടുതല് മെച്ചപ്പെട്ട് വരുന്നുവെന്ന വര്‍ഷങ്ങളായുള്ള അമേരിക്കയുടെ പ്രസ്താവനകള്‍ക്ക് ശേഷം, ജോയിന്റ് ചീഫ് ഓഫ് സ്റ്റാഫ് ചെയര്‍മാന് ജനറല് മാര്‍ക്ക് മില്ലെ ഡിസംബറില് പറഞ്ഞത് അമേരിക്കയുടെ വിജയം വളരെ നേരിയതായിരുന്നു എന്നാണ്. കാരണം, ഏകദേശം രണ്ട് പതിറ്റാണ്ട് നീണ്ട ആ യുദ്ധത്തില് നിരവധി അമേരിക്കന്, അഫ്ഗാന് കുടുംബങ്ങളാണ് എന്നെന്നേക്കുമായി തകര്‍ന്നത്.\nഞാന് എന്റെ ചുറ്റും നോക്കി. ഈ യുദ്ധത്തെക്കുറിച്ചും രക്തം ചൊരിഞ്ഞതിനെക്കുറിച്ചും പ്രിയപ്പെട്ടവര് നഷ്ടപ്പെട്ടതിനെക്കുറിച്ചും എന്റെ ആളുകള്‍ക്ക് എന്താണ് അറിയാവുന്നത്? 2009-ല്, അന്നത്തെ പ്രതിരോധ സെക്രട്ടറി റോബര്‍ട്ട് ഗേറ്റ്‌സ് പറഞ്ഞു, 'മിക്ക അമേരിക്കക്കാര്‍ക്കും യുദ്ധങ്ങളെ കുറിച്ചുളള അറിവ് പരിമിതമാണ്. അവരെ വ്യക്തിപരമായി ബാധിക്കാത്ത വാര്‍ത്തകളുടെ വിദൂരവും അസുഖകരവുമായ പരമ്പര മാത്രമാണ് അത്.' എനിക്ക് ചുറ്റും, നിങ്ങള്‍ക്ക് ചുറ്റും, അമേരിക്കയിലെ ഏറ്റവും പുതിയ തലമുറയിലെ പട്ടാളക്കാര് സിവിലിയന് ജീവിതത്തിലേക്ക് മടങ്ങുന്നു. അവര് ജോലി തേടുന്നു, ആരോഗ്യ പരിരക്ഷ തേടുന്നു. അവര് ചിലപ്പോള് ശ്രദ്ധിക്കപ്പെടുന്നു, ചിലപ്പോള് അവഗണിക്കപ്പെടുന്നു. യുദ്ധത്തിന്റെ കെടുതി അനുഭവിച്ച അമേരിക്കക്കാരുടെ ഒരു ചെറിയ വിഭാഗവും, യുദ്ധത്തിന്റെ ഭീകരത അറിയാത്ത ഒരു വലിയ വിഭാഗവും തമ്മില് ആഴത്തിലുള്ള ഒരു വിഭജനമുണ്ട് ഇപ്പോഴും, ഗേറ്റ്‌സ് പറഞ്ഞു.\nഞാനിപ്പോള് വീണ്ടും എന്റെ വീട്ടിലാണ്. ഹെല്‍മന്ദ് പ്രവിശ്യയില് നിന്ന് അകലെ, അഫ്ഗാനിസ്ഥാനിലെ എന്റെ തിരക്കേറിയ ദിവസങ്ങളില് നിന്ന് അകലെ, ഇപ്പോള് അഫ്ഗാന് അനുഭവിക്കുന്ന വേദനയില് നിന്ന് വളരെ അകലെ.\nപേരറിയാത്ത ആ ആണ്‍കുട്ടി അഫ്ഗാന് ഭൂമിയുടെ മൃദുവായ മണ്ണിലേക്ക് ചാടിയിട്ട് വര്‍ഷങ്ങള് കഴിഞ്ഞു.\nവീട്ടിലിപ്പോള്, എന്റെ മൂന്നു വയസ്സുള്ള മകന് പാട്ടിനൊപ്പം ചാടുകയാണ്.\n'ഞാന് വാര്‍ക്കുന്ന രക്തമത്രയും. ഹോ! ' അവന് ചാടുന്നു.\n'എന്റെ ദേശമെവിടെയെന്ന് എനിക്കറിയില്ല. ഹേയ്!' അവന് ചാടുന്നു.\n'എനിക്ക് എവിടെയാണ് പിഴച്ചതെന്ന് എനിക്കറിയില്ല. ഹോ! '\nഒരിക്കല് കൂടി അവന് ചാടി.\nLast Updated Sep 11, 2021, 5:01 PM IST\nഎ പി വാര്‍ത്താ ഏജന്‍സി\nയു എസ് മറീന്\nഗാന്ധിജിയെ കണ്ട ദിവസം ജീവിതം മാറിപ്പോയ ഒരു പെണ്‍കുട്ടി!


രാജ്യത്ത് 4,257 പേർക്ക് രോഗം ഭേദമായി; 78 ജില്ലകളിൽ രണ്ടാഴ്ചയായി പുതിയ കേസുകളില്ല\nരാജ്യത്ത് 4,257 പേർ കൊവിഡ് മുക്തി നേടിയതായി കേന്ദ്ര ആരോഗ്യ മന്ത്രാലയം. 78 ജില്ലകളിൽ കഴിഞ്ഞ രണ്ടാഴ്ചയായി പുതിയ കേസുകൾ റിപ്പോർട്ട് ചെയ്തിട്ടില്ല. സർക്കാറിന്റെ സ്ട്രാറ്റജി ഫലപ്രദമാകുന്നുണ്ടെന്നും കേന്ദ്ര ആരോഗ്യമന്ത്രാലയവും ആഭ്യന്തര മന്ത്രാലയവും സംയുക്തമായി നടത്തിയ വാർത്താസമ്മേളനത്തിൽ പറഞ്ഞു.\nഅമേരിക്കയുമായി താരതമ്യം ചെയ്താണ് ആരോഗ്യമന്ത്രാലയം ഇക്കാര്യങ്ങൾ വിശദീകരിച്ചത്. രാജ്യത്ത് അഞ്ച് ലക്ഷം പരിശോധനകൾ നടത്തിയപ്പോൾ 20,000 പേർക്കാണ് രോഗം കണ്ടെത്തിയത്. അമേരിക്കയിൽ അത് 80,000 ആയിരുന്നു. രോഗ വ്യാപനം പിടിച്ചുകെട്ടാൻ സാധിച്ചു.\nഇന്നലെ മാത്രം 388 പേർ രോഗമുക്തരായി. രോഗം സ്ഥിരീകരിച്ചവരിൽ19.89 ശതമാനം പേർ രോഗമുക്തരായി. കഴിഞ്ഞ 28 ദിവസങ്ങളായി പന്ത്രണ്ട് ജില്ലകളിൽ ഒരു കേസുകൾ പോലും റിപ്പോർട്ട് ചെയ്തില്ലെന്നും ആരോഗ്യമന്ത്രാലയം അറിയിച്ചു.\nഅതേസമയം, രാജ്യത്ത് 24 മണിക്കൂറിനിടെ 1,409 പേർക്ക് കൊവിഡ് സ്ഥിരീകരിച്ചു. ഏറ്റവും കൂടുതൽ രോഗബാധിതർ ഡൽഹിയിലും മുംബൈയിലുമാണ്. ഗുജറാത്തിൽ മാത്രം നൂറിൽ അധികം പേർ മരിച്ചു. മഹാരാഷ്ട്രയിൽ രോഗബാധിതരുടെ എണ്ണം 5,500 കടന്നു. 269 പേർ‍ക്കാണ് ജീവൻ നഷ്ടമായത്. 24 മണിക്കൂറിനിടെ 431 കേസ് റിപ്പോർട്ട് ചെയ്തു. ധാരിവിയിൽ 189 പേർക്ക് രോഗം സ്ഥിരീകരിച്ചു.